text:
2014年10月1日星期三
平價晚餐
無花果又平又大個,加上mozzarella orecchiette,做了個沙律.
買了跳樓貨奧地利麵團.
做了蕃茄香茅牛尾配奧地利麵團.
好淋好淋嘅牛尾,煮咗好耐好耐呀.
舊大豬肉有舊400g嘅豬骨,醃咸用黎煲粥.
趁仲有新鮮粟米,起咗啲粟米,煲粟米咸豬骨粥.
趁時令,最近多買無花果,用黎做無花果香蕉奶.
24 則留言:
你唔係用高速煲咩回覆刪除回覆
Serviettenknödel我o係d鄉下見過真係用餐巾捲起去烚架.回覆刪除回覆
我睇電視同雜誌都見過,都好多手工架刪除
我地上年去南德旅行時,都食過knödel,但唔喺好鍾意個口感,覺得好似濕咗隔夜麵包.Keke!回覆刪除回覆
哈哈哈,佢真係濕咗隔夜麵包黎架!刪除
意大利麵團好特別,好想試,係咩口感架?回覆刪除回覆
係奧地利喔!有唔同口感同味道架,呢隻實啲,有啲有薯仔會鬆啲.刪除
我覺得有啲似食糭.
無花果好靚,我地這裡冇回覆刪除回覆
我度d無花果係土耳其出架刪除
呢餐我哋呢邊食就貴囉回覆刪除回覆
我平你貴,你平我貴呀刪除
D芝士個樣好特別, 我初望以為係蒜頭啊.回覆刪除回覆
orecchiette係小耳朵嘅意思,隻芝士好好味呀刪除
我食過knödel, 麻麻地. 舊牛尾和豬骨粥啱哂我.回覆刪除回覆
我發覺好多亞洲人都麻麻knödel架刪除
真喺好有心思,回覆刪除
諗到煮哩啲款式,
我至like牛尾個款回覆
多謝多謝,我通常睇下有乜特別抵食,先再決定款式,當係一種自我訓練囉刪除
個沙律似大酒店水準,應該話呢餐都好似.回覆刪除回覆
多謝多謝,有機會我想分享下個汁嘅做法,幾好味架刪除
無花果都幾貴,而且並不常有新鮮的,所以多數會去超市買乾貨來煲湯…回覆刪除
哈哈!冇你嗰邊咁幸福呀,常常都有好多平靚正的…回覆
無花果今年好大個,多得土耳其農民刪除
我依家慳咗,準備冬天要用番出黎呢


c: text/html

text:
包包正日生日,媽媽我特別請假陪佢.
自己同老公生日都唔會請假,你話我幾錫包包呢!
因為仲係適應週,所以媽媽可以陪上堂!
Birthday boy 可以著便服,做一日主角.
但係學校無birthday party,只係會一齊唱生日歌.下面張相係學校影架!
返學最開心嘅係玩車! K1生活另外一篇再講.
適應週只返半日,回家一起午睡後,就出發出街街囉~
大個仔,坐地鐵可以自己do啦~
對於能夠自己do 入閘,包包真係覺得好開心,好似覺得自己好叻咁!
車迷包最鍾意玩車,所以媽媽我特別帶佢去愉景新城玩車,平日又少人又平啲!
下面呢隻車啱細啲嘅小朋友,但就好慢下,喺3樓
下面呢隻就啱大少少嘅,但個場都幾細,有啲悶
玩完車就去食麥當勞下午茶
宜家包包除了食薯條,還會食麥樂雞,但包類都係唔食.其實佢係鍾意麥樂雞嘅醬!
自己話要同duck duck影相
之後就去左playground 玩,呢個都係要畀錢架
但包包同啲小朋友玩得好開心,滑梯應該sir左幾十次
到爸爸放工,就去食dinner啦
去左3樓食上海菜,因為包包超愛小龍包,不過無影相
3樓另一邊勁多呢隻付費車仔
而且用八達通就得
真係燒唔少錢
後來發現其實架車唔郁,車迷包都一樣咁開心架,哈哈!
回家沖涼後包包已經無電,係咁二吹蠟燭就去訓覺囉~
我諗包包呢日應該好滿足了!!

robotstxt: allowed

filter: keep


text:
2016年4月26日星期二
素烤鴨沙律
近排其實無乜動力做嘢,乜都唔想做,連瞓都唔想瞓.但唔煮又無得食,尤其係夜返嘅時候,隔夜餸就變得好珍貴,唔使煮,翻熱就即刻可以食,所以習慣咗一餐煮埋兩餐食,幾唔想整都係要整!
好彩天氣開始熱,買啲生果蔬菜整沙律都可以,只需要洗洗切切,唔使開火煮食已經慳番唔少功夫,連鑊同煲都唔使洗!整緊蔬果嘅同時,放件素烤鴨入焗爐焗到個面脆卜卜,之後再灑上焗香咗嘅花生同椰絲,攪掂,好好醜醜又一餐!
2016年4月24日星期日
橙汁蜂蜜雪芳蛋糕 Orange Honey Chiffon Cake
幾個禮拜前上網睇 HKTV 一個清談節目,節目臨完結之前,主持人劉玉翠介紹咗嘉賓周家怡睇一本書,書名係《愛他也要愛自己》,周家怡當堂即刻喊哂,眼淚完全不受控制.係咪我其實都要搵下呢個世界會唔會有本書叫做《對人好也要對自己好》呢!?睇完之後可能就唔會再俾你哋話我要學識對自己好啲,要錫自己多啲,唔好淨係顧住人感受,我諗我依家會更加清楚知道,當年媽咪話我「只會窮自己而唔會窮人哋」呢句說話嘅真正含意!
無工開,無嘢好做,就自自然然會諗好多嘢,的確,教緊學生,做緊家務,上緊網時係完全無機會俾自己去諗嘢.好啦,就學你哋咁講,得閒就整吓嘢食,唔好俾自己個腦咁 "得閒"!
有日無聊拎起本《我愛和風洋菓子》嚟睇,見到個橘子蜂蜜戚風蛋糕食譜,咁啱早兩日十五又將供過佛嘅橙換咗落嚟,咁就索性整呢個蛋糕啦!橘子蜂蜜我就無喇,只係用老竇拎番嚟嘅蜂蜜,係佢個農場 friend 自家出品,同埋部份低筋麵粉我都用咗全麥麵粉代替.
2016年4月22日星期五
警署
仲以為呢世人都唔會有可能踏足警署㖭!又唔係俾差佬盤,又唔係領好市民獎,仲要唔見錢,真係越窮就越見鬼,帶埋錢打工!!
訂閱: 文章 (Atom)


text:
July 12, 2016 (Tuesday)
Jayden 6y2m4w2d
Jaylen 1y2m4w2d
哈哈哈,早排見Jayden咁鍾意去玩寶石機,咁鍾意啲寶石.
其實,我都覺得好好玩嘅,
我都覺得啲寶石好靚,我係咪低能左少少呢?
於是我喺淘寶淘買到左一大堆寶石俾你佢.
但係同乜乜樂園嘅寶石係完全唔同樣嘅,
因為我實在搵唔到一樣款嘅寶石.
淘寶淘返嚟嘅寶石,我每一粒都檢查過先俾Jayden玩,
因為我好驚佢哋d角位太尖太利.
有啲我見啲切角位太尖,
我驚Jayden會界到手,所以令出嚟掉左,費事玩到受傷.
依堆係玩推寶石機得到嘅寶石,
吖,究竟邊度有得買呢啲寶石仔呢?
不過,其實買返嚟又唔會太鍾意嘅,
小朋友係鍾意部機啲寶石出嚟嗰下嘅感覺.
其實,會唔會有男仔好似Jayden咁鍾意寶石?
一直以來,
我覺得淨係女仔先會鍾意寶石,估唔到Jayden會咁迷戀.
Jayden平時點玩堆寶石架呢?
冇乜特別架,拎出嚟望吓,摸吓,分吓類咁樣囉,
玩玩吓堆寶石,
跟住佢就會走咗去玩其他玩具架啦!
........
近排,粒粒鍾意食魚仔餅,
有時我搞唔掂,做到發晒癲咁,
就會放返佢上high chair,
然後俾d魚仔餅佢食.


text:
上星期收到一間Amor Wedding & Workshop 嘅msg話有一個free嘅workshop, 教大家整bridesmaid invitation card. 真係好正呀, 因為佢係以scrapbooking為藍本去教, 我都想學好耐, 所以我即刻報咗, 仲叫埋紅豆幾個jm報! 好在都有小露比同malau報到, 小車同美玉就要下一堂先有位喇!
因為Amor好近我返工地方, 所以好方便, 上到去環境真係好舒服, 地方都ok大, 原來佢o地都做埋好多wedding一條龍service, 不過老板之一嘅Olivia鍾意教scrapbooking!
Olivia首先會簡紹一下乜嘢係scrapbooking, 我哋要做嘅咭係點, 啲用具點樣用同有乜嘢分別, 同埋佢做個demo先!
完左個demo之後我哋就開工喇! 我本身係畫畫白痴, 所手作仔會好少少, 我覺得自己都會handle到同埋好好玩!
呢張係Olivia嘅demo! 而家嗰張會有唔同o架!
睇下我啲材料先, 等陣我就會將你哋結合埋, 變得靚靚o架喇!
The making of.....
經過一番努力....我終於完成左我張Bridesmaid咭喇!!! 登登登登.....
臨走時當然唔可以少左同Malau, 小露比同埋我哋3張unique咭影張大合照啦! yeah!
做完手作仔已經好肚餓喇, 我帶左佢哋去The flying pan醫肚! 食我喜愛嘅egg benedict! yummy yummy呀!
今次Scrapbooking之旅真係好好玩, 我對嚟緊嘅DIY工作多咗信心喇!
Amor Wedding and Workshop
blog: http://hk.myblog.yahoo.com/iam-olivy
website: www.amorworkshop.com


text:
2012年7月18日
探險樂園 - 體驗不平凡的探險旅程
之前分享咗 東京迪士尼樂園 各個園區嘅一啲特點同佈置,而家就只係剩低 探險樂園.探險樂園 就即係香港嘅 探險世界 啦,大家都有同樣嘅主題,佈置就固然係差唔多啦.黎到 探險樂園 嘅入口,都係有一個 Adventureland 嘅招牌,不過我地嗰個好似大啲喎!
呢邊都有個小瀑布,但同香港嗰個相比,都係比較細.可能係因為呢邊嘅遊樂設施較多啦,所以冇咁多位去整呢啲佈置.
又有一個熟識嘅裝飾,圖騰木柱,不過呢啲就唔會噴水嘅.之前俾大家睇過嘅 史迪仔 造型復活蛋,就係放咗響其中一支木柱上面!
呢到嘅樹屋叫做 魯賓遜家族大樹屋 Swiss Family Treehouse,唔需要坐木筏就可以上去.亦即係話整個樂園一共有兩間樹屋,除咗呢間之外,仲有一間響 西部樂園,嗰間就要坐木筏啦.兩間我都冇上到去,西部樂園 嗰間就因為粉飾工程啦,至於呢間就因為時間問題而冇上去參觀.
探險樂園 仲有另一邊設計到好似一條小巷,兩邊佈滿美式建築.但點解 探險樂園 會有小巷呢?咁係因為呢到係參照咗加洲 迪士尼樂園 嘅主題園區 New Orleans Square;呢個園區入面有 加勒比海盜 呢個遊樂設施,但因為東京呢到冇呢個園區,所以就選擇咗最貼緊海盜主題嘅 探險樂園, 響呢到將部份園區佈置複製過黎.
東京迪士尼樂園 園內設有好幾個郵箱,俾人寄信或者寄明信片,其中一個就係響呢條小巷.我就係用呢個郵箱黎寄明信片架啦!所有響樂園內寄出嘅郵件更會被蓋上紀念郵戳!
上面提及到 加勒比海盜 呢個遊樂設施,下一篇文章就會同大家分享一下呢個海盜探險之旅!
於 21:17
標籤: 東京迪士尼之旅2012 [樂園]
訂閱: 張貼留言 (Atom)


text:
尋晚先夜訪迪士尼 12:00AM 先訓, 今朝小慈 6:00AM 就醒左, 皆因學校去旅行! 我估如果唔係去完迪士尼太攰, 小慈係會訓唔著個隻 >.<
好興奮, 因為可以帶細書包同埋著自己既波鞋, 如果唔駛著校服會仲 HIGH! 小慈個班已經分左幾組, 佢個組有 4 個人, 有人負責帶地墊, 有人帶魚蛋腸仔, 小慈負責帶三文治同棉花糖
旅行地點係小慈熟到爛既大棠荔枝園, 照返學時間返學放學, 即是佢地逗留既時間好短
左邊呢位小朋友就係讀書超晒班既女班長 Alicia, 小慈係隊尾
繩網竟然咁都唔倒塌, 好堅韌!
牛 BB 又大個左喇
上次我地去既荷花池仲係慘不忍睹, 而家幾靚 ^^
小慈話佢今日好開心, 同同學仔一齊係唔同既, 佢買左套票, 可惜唔見左張飛冇得撈金魚, Iris 撈到兩條仲一齊幫佢地改名, 最後決定叫 "大眼仔同細眼仔", 仲有老師唔俾佢地坐牛車同埋騎馬, 但同一日有間幼稚園都一齊去旅行佢地仲細個老師都俾, 有 D D 唔開心, 我話點同呢? 小學一班最多咪 2 個老師跟, 一班 30人, 幼稚園老師主任校長姐姐家長咁多人一人只係跟幾個甚至只係照顧一個小朋友咁安全先可以坐牛車騎馬啦~ 小慈先釋懷 :)


text:
時間尚早,JR Counter未開,去吉野家食個早餐先.
榛名: 嗚啊有紅葉啊~~
早少少去排隊,希望趕到新幹線去佐久平.
今次買長野Pass,14日入面揀五日用,原本中秋後一個星期仲有一套weekend trip飛,
諗住同朋友揸車去榛名山,點知去完呢個trip腸胃炎,為左健康著想無出發.
買完pass諗住reg埋張指定席,點知撞正日本三連休去佐久平既車full book,
唯有快趣搭monorail去東京排自由席.
嘩日本放假既人潮真係唔講得笑,月台企滿人之餘自由席企位都滿人,
一路逼到去輕井澤先好返D,三成人係輕井澤落左車.
我係佐久平轉小海線去小諸,我坐果班新幹線delay左,係佐久平轉車得返一兩分鐘,
我都打定輸數要等下班車,點知一落去狗衝去檢票口果陣,
有個JR職員企係閘口問,"こもろ?",之後佢撈左一堆轉車去小諸既乘客,
帶住我地一齊行過去小海線個月台,去小諸果班車等埋我地先開車.
上次黎果陣已經覺得小海線個景真係無得輸,不愧為瑞穗之國.
榛名: 第一次坐火車旅行呢~~
キハ110形氣動車.
小諸亦都係在盛夏等待既舞台.
個車站可以兼埋做超級市場,真係好鬼warm.
而家既小諸城址係一個公園.
空母訓練設施
弓道練習場
御殿現址係間神社
兼職係城娘
.
隔離係小諸市既動物園.
可以100JPY 買杯蘿蔔喂鹿 / 馬.
"hea緊,有咩事搵我助手."
企鵝
車仲未夠鐘開,係車站附近食個烏冬先.


text:
偉大既阿媽呢個時候當然更加要發揮功用~ 落街買麵包牛奶, 然後啜醒我三位寶貝輕說:「沙灘魚仔等緊你呀!」 小慈小明即刻彈起身食早餐換泳衣!!
慌死 room service 執床執走佢地 D 寶貝, 仲識留言添 :D
專車車我地去碼頭, 小明咁岩同隻大鼻馬騮坐, 好攪笑呀!
話咁快黎到碼頭
小慈淨係飛機上燒左一陣, 之後完全冇晒事, 非常多謝天父!
我地準備出海, 今日天氣好好呀!
大會提供既 10 歲營衣, 梗係要全部人一齊著住影張大合照留念啦 ^^
28 人浩浩蕩蕩出海
呢程船要搭 1 個鐘頭, 我地要去一個了無人煙既島
差不多全船人瞓晒, 唔覺唔覺就過左一個鐘, 終於到喇!
執齊野落船, 大家都預備左玩具因為呢個沙灘太荒蕪咩都冇
真係了無人煙, 得我地一條船黎咋
呢個叫環灘島
島上有基本設施如洗手間, 地下水沖身, 桌椅等, 呢個景真係一流, 好有夏日的麼麼茶 feel!
竟然仲有滑梯玩!
玩一陣就要上番船, 因為我地要去浮潛
水清到一眼望到底! 大海, 我地黎喇~~~~~~~
小慈有私伙浮潛工具, 不過佢始終有唔舒服, 游左一陣嘴唇變紫要上水, 非常唔甘心
等媽媽同弟弟潛埋你個份啦! 小明第一次浮潛非常自在
成個海都係魚! 為左食麵包, 佢地完全唔怕人, 爭食爭到連我手指都啄埋, 我仲摸到佢地添, 好滑
真係好多魚 ^^
小慈係水面掉麵包幫我地再引多 D 魚黎
小明認為 D 魚咁多係可以用個兜引佢地上黎喎
包海
浮潛消耗太多體力, 上岸食風味午餐
太肚餓, 咩都好食, 不過要同烏蠅鬥快
沙巴既走地雞點煮都好好味呀!
食飽, 小朋友去沙灘玩, 我地搵張網床瞓下先
有風, 好舒服!
有得玩係唔怕太陽曬既
兩姐弟係鍾意玩沙多過玩水
無端端沙灘中間有幾級樓梯, 唔通方便人上落船?
女仔始終岩玩 D
一班預備跳海的小孩
跳呀!
我地班靚媽當然要影下沙龍啦
sweet, sweet ^^
同寶貝女又影下
呢度真係好舒服, 唔捨得走
跟住我地又上船出海釣魚! 船家為我地預備緊魚餌, 釣大魚要落重本
釣魚應該難過釣墨魚, 姑且試下啦
小明去船尾踫運氣
始終船家先至係高手, 話咁快有魚上釣
總共釣左 3 條!!
石斑黎架! 我地呢 D 新手梗係食白果啦......
回程, 兩隻豬仔立即瞓著......
Samantha 無講錯, 真係有水母呀!!! 好在出現係碼頭附近冇俾佢炸中 :p
返酒店沖個涼成班小朋友精神晒一齊係房玩 UNO
坐車去食晚飯, 時時有專車接送真係高興
已經 friend 晒, 去到邊都一齊坐
今晚去大茄來食海鮮餐, 胡椒蟹咖哩蟹好好味!!
好攰, 大家早 D 抖, 聽日又有消耗體力既活動咯 ^^


text:
前兩同小朋友gathering時,玩咗個遊戲,見燒腩媽都好鍾意,
可以再分享一吓
近排喺屋企或者喺街
同小檬妹妹豬都會玩呢啲遊戲
小朋友等待期間冇耐性(其實大人都係,不過有時迫不得以)
呢啲遊戲係唔需要道具嘅,或者好少道具身邊一定有嘅
務求隨時隨地就玩得 又學到野
1. 鬥唔笑
大家互相望住對方眼睛 鬥唔笑
呢個妹妹豬都玩得
我對小檬,小檬對妹妹豬都得.
唔好諗住唔笑,咪好慘?
當兩個小朋友見到對方果樣好快就會笑,
唔使道具又會笑到碌地,等車等位等咩...都唔會悶
妹妹豬細個啲,唔使兩秒就笑返...萬試萬靈,
gathering時候燒腩仔就叻,可以忍到,
小檬見佢個樣忍得咁辛苦即笑
呢個遊戲去到邊隨時隨地都玩得,
又可以kill time,小朋友又可以笑一餐..好開心架!
適合年齡,兩歲開始,太細唔知做咩..哈哈
2. 物品想像
用一件物品發揮想像力
上次去澳門等落船,唔知袋到有個綠色嘅圈圈,
(可能係其中一part玩具)
我就同小檬輪流一人一句,話呢個係咩野嚟,
e.g 用個圈圈扮眼鏡,講呢個係一個綠色的眼鏡,
或者呢係一個巴士手環,
小檬都講到好多,佢講唔到時,就叫佢再留意吓身邊係圓形物品.
呢個係一個鐘,呢個係一個耳環..戒指..車轆..
(用正方型,三角形都得)
呢個遊戲要用句子講,可以訓練埋用句子講野
(開始大,要多啲用句子講野)
可以訓練/發揮想像力,叫佢下次行街留意身邊事物,
會多啲聯想力
呢個妹妹未係好識,不過都可以用啲簡單佢認識嘅物品玩
小檬就不知幾鍾意,講到好多佢諗到嘅野
3.估物品
要喺固定地方,叫小朋友睇住一樣野,
叫大人估(或者調轉,不過小朋友諗會容易啲)
例如,小朋友睇到米奇鼠鼠,
就問係咪紅色架?
係咪黃色架?係咪會郁㗎...
調返轉大人睇物品呢
初時要教吓佢地問
小檬問就可以用唔同方式.佢嘅諗法問
冇咩所謂,深淺自己調校
advance level只可以問" 係唔係"
呢個妹妹豬未係好識玩,
不過都可以叫佢揸住一樣野,望住問,
佢識答都好叻
4. 找形狀
行街時唔好淨係睇玩具,可以留意身邊事物,
我會同小檬鬥搵三角形/正方形/長方形物品,
圓形三角形容易啲搵
呢個妹妹豬都識少少,圓型最叻,其他學緊.
小檬就advance level 開始學橢圓形,就會搵橢圓形
好似D字就係橢圓形,手袋扣...等等
5.找顏色
適合妹妹豬搵啲基本顏色,紅/黃/藍/綠
小檬,advance level好似啡色/灰色/金色/銀色...
例如:搵灰色,叫小檬見到灰色嘅物品就出聲,
大家輪流講.都係用句子講
我見到銀色波鞋
6.找標誌/警告語
叫佢見到標誌就出聲,再估吓係咩,諗下個標誌點解
呢個只限小檬
先認識一啲比較容易理解嘅,好似公園不准踩踏草地,不准玩單車...
出口/緊急出口/防火門標誌,順便教埋佢出街自己照顧自己嘅能力
7.講英文生字
小檬學letterland,會一人講一個字母開頭嘅英文字.
A~ apple,ant,arrow.....
呢個只限小檬
呢啲小遊戲都係我喺生活上自己諗出嚟嘅..
如果大家有好嘅遊戲都分享一吓~


text:
2016年3月30日 星期三
功夫熊貓之未開場已喊驚
燒腩仔對上一次入戲院睇戲,已經係上年農曆新年嘅事,以為隔咗咁耐佢應該唔記得,點知佢新年前某一日經過樓下戲院,忽然同艾菲提起入過去睇叮噹,仲話想再入去睇多次添,艾菲心諗BB豆豬出世之後,確係無乜機會同佢入場睇戲,所以新年假時已經密謀同佢去睇,可惜最終因為太忙而無咗件事,咁今次復活節假佢放成十三日,無得唔兌現承諾啦﹗
一早同燒腩仔約好復活節假頭兩日(紅假前),我哋兩母子拍拖入場睇戲,當時只知有《功夫熊貓》呢套卡通片,見佢本身都鐘意熊貓,呢排又勁玩開心樂園餐送嘅《功夫熊貓》玩具,咁艾菲就揀咗呢套,燒腩仔仲醒到睇完poster知道套戲17號上畫,就日日提住17號去睇《功夫熊貓》(次次艾菲都要同佢解釋一輪,係放假先睇唔係17號就睇),搞到艾菲想縮沙走數都難.
米高喺假期前忽然通知個trip取消,四日紅假會留返喺香港,艾菲當然即刻邀請佢同我哋一齊睇啦,多個人幫手湊住燒腩仔嘛:p,於是同燒腩仔講遲多兩日等埋爸爸先睇,好彩佢OK仲話唔想自己一個坐要爸爸抱,即買兩張大人飛就可以一家三口入場,於是我哋喺紅假第二日,一覺瞓醒食完早餐就換衫落樓下戲院睇戲啦,而米高仲好好咁請佢食爆谷添,呢D嘢媽媽就唔會做啦,嘻...
我哋早咗少少入場,正當大家食住爆谷,諗住好好享受呢個親子時光之際,戲院螢幕就播咗《魔幻森林》嘅trailer,睇完之後莫講話燒腩仔,連艾菲自己睇見隻老虎撲出來都覺得有D驚,然後再望望燒腩仔個樣,好一副喊驚樣.
緊接落來就係《功夫熊貓》嘅開場,點知一開始就係壞人出場嘅打鬥場面,睇唔慣打交戲嘅燒腩仔(我哋平時好少開電視佢睇,如果咁啱有打交位都會轉台或唔畀佢睇),直接了當同我哋講咗句「好驚呀,我唔想睇啦」﹗
好彩打完之後就輪到功夫熊貓搞笑出場,再加埋有爆谷塞住佢個口,總算平伏返個心情,但佢全程都唔多投入,睇到中段仲同我哋講「好眼瞓想返屋企瞓」,雖然最終佢都坐定定睇晒全套戲,但到尾段就伸晒懶腰猛問「係唔係完啦」,似乎佢真係唔多enjoy呢套戲.
事後米高都有問點解艾菲唔揀《Zootopia》,佢覺得燒腩仔無睇過《功夫熊貓》 1同2,所以先咁唔投入,但實情係艾菲知道有《Zootopia》呢套戲上之前,已經約好咗燒腩仔睇《功夫熊貓》,基本上無機會再轉睇第二套,而且艾菲諗住《功夫熊貓》都係搞吓笑開心吓講吓練功夫姐,簡簡單單唔用腦都得,完全唔醒起佢堅係有打鬥場面而燒腩仔又會驚囉(無做功課連trailer都無望過嘅後果>.<)﹗
不過真心你問艾菲,艾菲覺得套戲都OK㗎,而且都有少少messgae帶到出來,只不過有D位未必啱細膽嘅燒腩仔,事後艾菲問返燒腩仔,佢都講得到D笑位出來,又記得壞人個名兼佢嘅特徵,即故事大概講咩都有入到腦,艾菲覺得已經係值回票價㗎啦﹗
訂閱: 張貼留言 (Atom)


text:
呢朝喺酒店食完早餐我哋就出發去馬場啦﹗我估大家去日本旅行都應該無諗過去馬場玩,但基於米高係個超級馬迷(唔係買馬D職業賭徒,係真係鐘意馬鐘意到會上網睇國際賽同睇書研究馬種嗰種),艾菲都唔係第一次同佢去日本馬場,而我哋今次去呢個札幌競馬場就係咁啱呢日裝修完重開,入場仲有個紀念匙扣送添﹗
香港嘅馬場係唔畀小朋友入場,但日本呢到嘅馬場就超級family friendly,除咗有家庭專用餐廳,大大個小朋友專用廁所,超舒服嘅換片區同餵奶區之外,場外仲有呢D扮到靚一靚嘅小馬畀小朋友近距離望吓.
而場內就有兩層遊戲室畀小朋友玩,下層係D波波池要走動嘅玩意,上層就有圖書同卡通任睇,可惜燒腩仔呢日狀態超差,異常不安嘅佢只係不停圍住個場跑,其餘咩都唔肯玩,叫佢唔好跑就轉陣去玩上落樓梯,再阻止佢就大叫發癲,結果艾菲覺得唔對路抱佢埋一邊傾偈,然後佢喺艾菲旁敲側擊吓終於表達咗好驚同好攰嘅message出來,嗰一刻艾菲真係忍唔住喊咗出來,帶佢來旅行一心諗住一家人開開心心玩,點知大人嘅快樂竟然建築喺小朋友嘅不安身上,唯有寄望來緊一星期都唔使再日日轉酒店,佢會感覺安心D啦﹗
安撫完燒腩仔之後就畀佢上返BB車瞓陣啦,而佢瞓咗我哋大人就去沙圈見識吓,向來鐘意相馬亂點嘅艾菲都貪得意買咗一場,但好可惜呢次乜都唔中賺唔到手信錢.
見到場中間有隻吹氣馬彈床,勁想畀燒腩仔入去玩吓,於是就行隧道過去,順便買D嘢食等燒腩仔醒,不過呢日天氣好差,朝早已經keep住落毛毛雨,到我哋買完嘢食更加變咗做大雨添,吹氣馬彈床畀工作人員收起無得再玩,燒腩仔瞓醒一覺亦寧願絕食,都唔肯食我哋買嘅炒麵同飯糰...
場雨稍為細返D,我哋就拿拿聲過返去馬場,諗住仲有兩分鐘就開跑,想畀燒腩仔見識吓跑馬係咩啦,點知場雨又忽然變返大,唯有急急腳走返入室內地方避雨.
瞓醒一覺嘅燒腩仔心情好返好多,仲肯自己行埋去同呢隻人扮嘅馬仔影相,而艾菲亦爭取時間買咗對馬仔船襪畀佢做手信就閃人啦﹗
離開馬場之後原先諗住又去附近嘅西松屋掃吓貨,點知太大雨根本落唔到車行唔到,最終坐返免費shuttle去車站,先帶燒腩仔去便利店買嘢食(佢入到去乜都話想食,最後揀咗袋牛油餐包,嗰一刻艾菲都已經半放棄狀態,但求佢肯食嘢落肚就得啦),再去車站對面嘅AEON行陣,來遠見到有小朋友坐呢D卡通購物車,起初都怕燒腩仔會扭計唔肯落車想唔畀佢坐,但又覺得有得坐佢會勁開心,最終同米高一輪商議後決定畀佢坐,果然我哋嘅決定係無錯,佢一坐上車已經笑晒口勁扭軚盤,仲任由我哋喺到行咗成個幾鐘都無投訴過半句,所以話呢...日本人設計D嘢真係超級貼心㗎﹗而此行嘅最大得益者都係燒腩仔一個, 買咗對鞋,一條冬天legging同兩set熨印名字貼for之後返學用.
喺AEON食埋下午茶我哋就坐車去next station Ario札幌血拼啦﹗本身落車之後米高話轉的士㗎,但見停咗雨涼涼地就決定慢慢行過去,呢到其實係Sapporo啤酒園隔離,我哋上次誤打誤撞吓都已經去過,好多小朋友用品同家品鋪,價錢仲要唔係貴,重點係呢到無乜香港人,行得超級舒服﹗
一入商場又見到呢D卡通購物車,燒腩仔一見到已經嘈住要坐,仲識得指明坐麵包超人車添,咁麵包超人車又的確好玩過其他卡通人物嘅車(其他只係普通軚盤,得呢款有咁多嘢玩),奈何麵包超人喺日本實在太受歡迎,想搵架麵包超人車要眼明手快先拎到返來,好彩佢一入商場無耐就無電瞓咗, 艾菲都叫做有D時間可以邊血拼邊幫佢搵,最終搵咗成個鐘先見有小朋友棄車,艾菲就即刻撲過去拎車,而艾菲一推走架車,已經有另一個小妹妹指住架車喺到喊啦,可想而知佢真係好搶手㗎﹗
艾菲此行主要係為咗去阿卡將朝聖,不過相對西松屋D嘢真係貴同唔齊(之前上網買仲多嘢揀),最終只係買咗D出發前已經target要買嘅嘢就算.
之後再隨意咁喺其他鋪頭逛吓,居然買到又平又靚嘅口水肩,用來送禮實在一流,而後面個野餐籃亦係艾菲大愛之物,之前喺馬場見到有人拎住已經想搵來買(D日本人係好興帶齊嘢食同野餐用品去馬場草地野餐㗎),佢嘅主要賣點係超輕同可以摺起收埋,入面仲有保冷層放食物入去都唔怕變壞(即好似放冰皮月餅D袋咁),來緊秋天去野餐就一定用得著.
食飽飯見反正都趕唔切坐shuttle返札幌車站,米高就建議行埋地庫超市先返酒店,艾菲終於路過藥房買到飛滋膏,仲順手買埋BB無比膏同地上最強防曬,而行超市時就畀艾菲見到Glico隻BB夾心餅原來都有出叮噹version,個罐夠靚罐入面又有叮噹貼紙送(之前個叮噹百力滋就可以玩app變個叮噹出來喺屋企飛),即買﹗
燒腩仔遊日本@2014:
Day 1 HK>札幌
Day 2 札幌>帶廣 part 1
Day 2 札幌>帶廣 part 2
Day 3 阿寒湖>知床 part 1
Day 3 阿寒湖>知床 part 2
Day 4 知床>網走 part 1
Day 4 知床>網走 part 2
Day 5 網走>美瑛>富良野 part 1
Day 5 網走>美瑛>富良野 part 2
Day 6 富良野>蘆別>麓鄉>札幌 part 1
Day 6 富良野>蘆別>麓鄉>札幌 part 2
Day 6 富良野>蘆別>麓鄉>札幌 part 3


text:
自從上年聖誕去o左尼泊爾行足4日山,行到有D唔想再行之後,就一直無再行過嘞!
話o甘快又一年,又到o左行山季節.星期日行o左沙田郊遊徑,呢段路除o左係危險D之外,其實都幾易行,當係o黎個熱身先啦!
沙田郊遊徑係由上城門水塘,行去下城門水塘,步程大約2小時,呢段路都幾悶o下,唯一有D睇頭o既,就係途中可以睇到城門隧道的架空部分.
呢段沙田郊遊徑又叫做“鐵索迷城”,個名好特別,上網查一查資料,原來由於某一段路需要徒手攀爬,後o黎有好心人就o係呢段路加o左鐵索,方便其他行山人士上落,不過依家呢段鐵索路已經無o左,修好o左成為一段石屎梯級路嘞!
我o地2:45pm先去到城門水塘
落o左Van仔,行右手邊,向住城門水塘主霸行去
遠望主霸
有層薄霧呀!
呢日有好多人BBQ哩!
o係o度BBQ,唔知D馬騮仔會唔會去搶食?
繼續向主霸走
入去銀禧水塘
o黎到主霸嘞!
不過唔駛過去呀!
遠望主霸
入去9號燒烤區
見九龍水塘指示牌,落去就無錯嘞!
落少少,就會見有叉路,行左邊o既唔起眼小徑
一轉入小徑,就係落落落……….
落緊途中,隱約見到城門隧道
行多三四分鐘o度,落番平路,就會見到一條唔似路o既路
起初真係有D懷疑有無行錯路
終於有個開揚Do既位,可以影到隧道,同下城門水塘嘞!
再行前一D,位置更加好,睇得仲清楚哩!
途中經過呢D引水道,如果有大水o既時候,點行呀!都好危險喎!
沿路都係窄窄o既路,要小心呀!
一路上,都會間唔中見到有沙田區議會標誌o既木柱
望番轉頭,離開主霸同隧道,已經有一段距離嘞!
有好大段o既路,都係呢D窄窄o既沙石路,一個唔小心,真係會跌落山呀!
到o左下城門水塘,會見到有一條叉路向下落,我o地以為無o野睇,又費事落o左去要行返上o黎,傻o下傻o下無落到去,如果落去的話,可以遠望城門峽同城門隧道呀!
4:24pm終於落番山嘞!有個牌寫住話,呢段路崎嶇不平,只適宜有行山經驗人士行呀!
落到o黎,見有好多人o係o度放模型飛機
尖尖o既山係針山,打算下次去行呀!
4:45pm o黎到寶褔紀念館外面o既Van仔站,等車去大圍,o係o度等車o既時候,比蚊咬到成手都好痕哩!


text:
喺曼谷上完一個烹飪班超開心
原來煮泰菜都唔係想像中咁難
上次曼谷之行 D 相都未得閒執
而且仲有大量文要 PO >"< 過兩日又要飛﹗ 點算好
喺曼谷 我喺超市買左一堆香料同調味料返嚟
好犀利 ~ 因為我連糯米都買返嚟﹗
哈哈 XDDD 我自知太癲 太愛煮真係冇辦法吖
急不及待
返嚟第二晚就煮餐泰國菜比情人試吓我嘅廚藝
學以致用 即刻就試吓
其實情人唔食得辣
所以所有味道都要輕手 D
先嚟一個『冬蔭功湯』
情人要多酸 我就加多 D 青檸汁
情人話好好味吖 仲問下次可唔可以加 D 薯仔 =.= ?
咁… 以乎有 D 變左質喎 Hahahaa
好好好 ~ 煮野食各有所好架啫﹗
下次就為左您試吓啦 XP
我地平日喺出面街都會點『豬肉 or 雞肉生菜包』嘅
原來好鬼易整架咋
可以話不費吹灰之力 炒炒撈撈就可以
當然要買埋 D 通透嘅玻璃生菜啦
一瓣瓣洗淨排好 包入調好味嘅肉碎就食得
爽爽爽
老師話 ~ 原來雞肉係容易入味過豬肉架
講真… 呢樣野我真係冇研究過﹗
咁就先整客『雞肉生菜包』啦
喺泰國『Pad Thai』周街都係 (即係炒金邊粉)
香港人就食最多 亦無人不知
喺街邊… 只需要 Baht 40 為港紙約十蚊 (HK$10) 就可以食到
難得有得學真係開心屎我
講真 ~ 當然冇佢地煮得咁好味
不過我會努力 再煮得好味 D 好味 D
我連 PAD THAI 個粉都係喺當地超市買架
夠晒地道喇呱 ~ Hahaha
未算呀﹗ 我每次去曼谷都好瘋狂
除左會空運海南雞飯返嚟香港
仲會買埋芒果返嚟 泰國嘅生果真係好味好多
今次仲用左喺泰國買返嚟嘅芒果同糯米
整左呢個『椰汁芒果糯米飯』
真係覺得自己好犀利 (暗笑中)


text:
近排我真係覺得我衰開有條路
好似呢年我行緊衰運咁
踏入2010年都無樣好野
真係由年頭灰到年中
呢幾日病左
放工返到屋企就即刻上床訓
雖然訓覺鼻塞好痛苦
但好過係電腦面前玩到腰酸背痛呀
上左床就咩都唔駛諗
一訓就係第二日
前排無心情做野
因為HENRY都無心情
點知佢今個星期突然發奮圖強
心諗: 究竟發生咩事呢?
雖然我百思不得其解
但佢發奮我就好自然會想圖強
但因為病病地..再加上近排返工做support都唔知咩事..成日遇到d勁煩既case
所以都無咩心情
咁都算啦
大家已經為星期日既live run準備就緒
點知
今日v姐佢地見完老闆之後就十分凝重咁開會
我同henry都feel到拿野
原來老闆嗌停
星期日Live run唔到啦..
我地成team簡直一片愁雲慘霧..除左仲係一無所知既johnston..cliff..同埋shirley外
我同henry因為無份開會..所以只好默默咁係到做野
lunch都唔敢去食
講真..當其他teammate係到愁緊時
仲邊有心情食飯
遲左半個鐘先去食飯
我地team d 人都滿懷心事咁去食飯
陰公既ellen同埋leo只好好無奈咁陪我地食飯
總之
當一件已經向4千幾位人宣布左既事但最後都係兌現唔到承諾既話
承受既壓力係幾大
當全部人都肯包容一次既錯後..期望自然就會更大
下次live run時..無人肯包容一丁屎咁細既錯
當仲要係更少budget更少人既情況下做到一丁屎咁細既錯都無既話
承受既壓力又係幾大呢
今日..我諗我地成team既士氣已經完全被打沉
學henry話齋: team 不成 team啦
見到成team人都咁忙咁煩
真係搞到我覺得自己好癈
佢地講既野我唔明..都唔知幫到佢地D咩
我諗我唯一可以做既就係Physically 咁坐係到
唔係同佢地講bye bye個下真係好內疚
慶幸既係..今日係星期五
至少有2日俾我地收拾心情
今日本身要condemn..但唔知Leo見我病定見我地愁
佢都癈事煩我
癈事我又要同阿賓嗌交
講真..今日真係無心情同佢嗌交
所以佢同阿賓密密做好哂所有野..
到我心情好返d..真係要多謝佢地
同埋..本身一個天大既好消息係而家知道都變得好"秒"小
就係henry唔駛走啦..走既係cliff...
cliff真係過左海就係神仙啦..
但我地幾時先可以過到個海..


text:
今日星期六,晚上有聚會,有30個包發酵中,搓到我膊頭痛
麵包發酵中就寫下外食,試菜篇
今次係上海菜同日本菜既混合篇
唔係我自己混,而係當日試菜時,間酒店未開,結果晌同一間餐廳試晒兩間餐廳既食物
將軍澳開既新酒店,智選假日酒店
今次同時試既係晉薈同稻
看餐牌,係中日混合咁上
有白酒又有清酒
個合桃好食啊
先上冷盤
陳醋海蜇頭,鎮江肴肉,花雕醉雞,香干馬蘭頭,麻香小象拔,龍井燻蛋
每樣小小,滿足個人慾望又唔會太大碟
呢個我無食,係富貴糟肚尖
即係醉豬肚
大家都話好味,但我無試呢
日式:海膽冷素麵
麵係櫻花麵,海膽係北海道海膽
我喜愛呢個
清炒河蝦仁
花雕蛋白蒸蟹鉗
其實呢個先係難,隻蟹鉗要同蛋白夾時間蒸得好
否則會唔平均呢
清燉獅子頭
呢個粒肉同平時既唔太同呢個質感似小籠包裡面粒肉
個湯好清好清
蒸河鰻
魚蒸得好滑,但我唔食呢類魚的
sorry,浪費大廚美意!
鯗烤肉
下面有塊生曬既魚,但我影唔到呢
小籠包
呢個生煎包非常好食,真係好好食
汁燒雞肉棒
好好食啊!個面好脆裡面juicy,加上混合蛋黃既汁
好開心的!好好食
鹽燒喜之次
Kinki魚,鹽燒係我愛既食法,連魚頭上,所以我咁樣影,嘻
甜點……唔記得乜名,麥乜乜?
好好食,但唔記得名
有無人幫下我呀?
日本蜜瓜,甜
中,日,大廚合照
食日本菜既:稻
食上海菜既晉薈


text:
2014年5月22日 星期四
Trouble 2事件簿
呢幾日終於稍為得閒執吓D相,無意中搵返呢張畀艾菲命名為「兇案現場」嘅相,再加埋今日同燒腩仔好似食藥咁,一日之內總共嘈咗三大次,真係唔同佢開返個《Trouble 2事件簿》都對自己唔住呀﹗
話說過咗一歲嘅燒腩仔,開始識行識講嘢,做媽媽嘅艾菲滿心歡喜,諗住點都有大半年時間歎,好好享受佢最可愛嘅時光啦,點知說時遲那時快,佢人生中嘅第一個反叛期,話咁快就係17個月嘅時候突擊,O...No!!!乜Trouble 2唔係兩歲左右先開始咩?仲有成半年喎...唔信邪去問返好友Ice媽媽,得到答案係「歲半都差唔多啦...」,艾菲聽完即刻由天堂跌咗落地獄.
艾菲一直無諗過燒腩仔咁快Trouble 2,只係覺得佢脾氣越來越大,以為係情感發展越來越成熟嘅表現,見佢表達能力越來越強仲鬼咁開心,不過後來發現佢經常性出現忽然失常嘅行為,例如食麵畀枝叉佢食,但食食吓見佢用得唔好想同佢換過第二枝,佢會即時扭到拆天喪叫喪喊,又例如帶佢坐小巴時,忽然有人坐咗落佢前面個位,佢會突然大叫一聲似想鬧人擋住佢睇風景,又例如有時朝早做家務無聊時,艾菲不過想開收音機聽吓,佢會忽然撲埋來攬住艾菲不停喊,問佢做咩就只會重複咁講「唔係呀...」,再加埋之後學識嘅摞地,同埋開始主意多多要大人跟佢枝笛,真係想唔認佢已經踏入Trouble 2都唔得.
起初對住佢呢D失常行為,艾菲都幾束手無策,因為呢一秒佢仲好開心,下一秒可能已經癲咗,最絕嘅係佢一扭可以扭足一日,最經典一次試過為咗盞新裝係洗手間門口嘅感應燈,一起身已經扭咗成個上晝,要艾菲抱住佢仲要唔畀坐低,放低佢即攬實艾菲對腳指住盞燈喪喊,問佢係唔係驚定咩就只係答「唔係呀...」,無論艾菲點解釋同示範盞燈點用,佢聽完之後都係指住盞燈繼續嘈,幾經辛苦終於令佢收聲,以為跟住就會無事啦,點知瞓醒晏覺之後佢又來過,入洗手間poo poo完唔肯出返去,又不停指住盞燈喪喊...
最離奇係夜晚米高放工返來同佢玩盞燈時佢又無事喎,臨瞓前仲好開心咁同盞燈講「night night」添,米高就以為自己好叻成功搞掂咗個仔叫艾菲唔使擔心,點知第二朝起身佢又再一次指住盞燈係到嘈,只係嘈嘅程度無第一日咁嚴重,後尾同燒腩仔婆婆講開,婆婆話佢可能唔鐘意盞燈成日經過就著好似監視住佢咁,佢教艾菲貼個佢鐘意嘅貼紙落去分散佢嘅主意力,果然畀咗張跑車貼紙叫佢自己貼落去之後,佢無再為咗盞燈而嘈,只係每次經過都會好開心咁叫「車車」,仲逢親有朋友上來都第一時間介紹畀人知添﹗
對於D咁溫文嘅扭計,只係喊同攬住艾菲對腳唔放,艾菲當然仲有心情用分散注意力呢招來招呼佢,但對於D擺明挑戰大人底線,係到亂發脾氣亂叫嘅野蠻式扭計,naughty corner就應運而生,艾菲屋企嘅naguthy corner不過係一張平日用來同佢著鞋嘅Ikea凳仔,將佢放去大門口叫佢坐低就係啦,因為搵來搵去屋企都無第二個地方係無得畀佢八卦而又安全,所以就揀咗呢個無咁多嘢望同雜物嘅門口位畀佢(艾菲好反對困佢自己一個係房,驚會有意外同嚇親),之前一直都好少用得著,但呢排當然經常出動啦,仲要勁到有時佢扭扭吓都意識到自己衰咗時,艾菲叫佢過去坐凳就會自動波推張凳埋去坐,最爆笑係有次係姨媽屋企四圍跑畀艾菲話咗兩句,艾菲叫佢坐定定係張凳仔到唔好搞其他嘢時,佢竟然自己拎張凳仔去姨媽屋企個門口到坐以為艾菲罰佢囉﹗
頭幾次用naughty corner時,佢梗係有唔肯坐勁走佬啦,但艾菲個人都好堅持吓,每次都會捉返佢埋去,陪佢一齊坐低(佢坐凳艾菲就咁對住佢坐地下), 等佢喊飽喊罷之後,再解釋佢知點解要坐係到,話佢知自己做錯乜,直至佢肯開口講「唔住,媽媽」為止,發展到宜家艾菲已經可以好放心要佢自己坐係到,艾菲就行開去梳化冷靜吓(好勞氣時都會係呢個位打畀米高呻吓,艾菲成日覺得個仔佢都有份,無理由呢D好嘢就自己獨食嘛),等大家嘅情緒都平伏返,艾菲先行埋去同佢講數,基本上如果係知衰嘅,一叫佢扭耳仔就會連埋「唔住,媽媽」一齊講,但更多時候係唔肯講再發脾氣,咁艾菲就會走開唔理佢直至佢冷靜落來為止,扭一次計隨時要重複幾次以上動作佢先肯開口認錯,所以話要教好一個小朋友,真係要花上無窮無盡嘅耐性同時間(但呢個其實係艾菲最差嘅弱項).
至於燒腩仔,除咗同艾菲一樣咁硬頸同臭脾氣之外,都好醒目唔會就咁坐定定畀你鬧,試過再發脾氣唔work,試過走佬又係唔得,最近就開始會試吓軟功,第一招係扮可愛,係你鬧緊佢時整埋D奇怪表情引你笑,碌大對眼伸脷同自己偷笑,真係定力少D都畀佢KO返轉頭,而第二招就係扮辛苦,不停用手R條頸同塊面,R到自己紅晒損晒好痛苦咁樣,基本上艾菲見到只會火上加油更加忟,一手捉住佢隻手叫停,佢就會唔岔氣再發第二輪脾氣完全唔work,到第三招就係扮眼瞓甚至扮瞓著,頭一兩次都畀佢呃到放過佢抱佢落床瞓,但試咗幾次見佢落到床根本唔係瞓仲係到笑,艾菲就打死都唔會再中招,佢一扮瞓艾菲就會用盡方法叫返醒佢,等佢清醒返講好數先決定係唔係瞓.
最後都不得不提燒腩仔最瘋狂嘅摞地實況,燒腩仔婆婆講過艾菲細個都試過一次出街摞地(艾菲自己都有小小印象,但同婆婆講返出來嘅又好似有D出入囉), 不過返屋企畀婆婆打到飛起之後就無再摞過,所以婆婆知燒腩仔都有摞地之後就提醒艾菲要嚴懲,只可惜呢個小朋友完全唔驚,發起癲上來就完全失去理智,瞓係地下亂叫亂典亂掃,最驚嚇係有幾次係highchair到發作,佢好似想爆安全帶而出咁企係到向後拗腰逃走,艾菲真係驚佢終有一次跌咗落地撞穿頭.
對於摞地嘅處理方法,艾菲原先都係好似處理佢亂發脾氣咁即時捉佢去坐naguthy corner,但最近發現摞地情況越來越嚴重,無論係邊到都會突然摞地,艾菲為咗要令佢知驚,佢一摞地艾菲就會即時行開唔理佢,如果係屋企艾菲會拖佢埋去naguthy corner個位到繼續摞(因為無咁多雜物,就算佢亂掃亂撞都無咁易受傷),跟住就會當佢無到咁做自己嘢,等佢冷靜返想起身艾菲先會埋去好惡咁鬧佢,再大力打佢兩吓手板(其實好唔想用體罰呢招,但就咁鬧佢真係當你無到,唯有限住自己打兩吓就一定要收手),等佢識驚認錯講「唔住,媽媽」,如果係街到摞地呢,艾菲就會即刻同佢講bye bye然後作狀行開,企去D艾菲望到佢但佢又見唔到艾菲嘅位(都好彩佢暫時摞咗兩次嘅都係D無乜人嘅商場,如果人多就唔攬實佢走都唔得),第一次婆婆用呢招招呼佢時,婆婆一擰轉身佢已經起身拖返實婆婆,但換轉艾菲時佢就好型咁要繼續摞,到發現艾菲真係唔見咗先會收聲起身去搵返艾菲,而艾菲就會拉佢埋一邊話咗佢先再繼續行街(佢哋記憶力有限,等到返屋企先話已經唔記得咩事,只會覺得係艾菲發癲亂鬧人).
面對住一個癲起上來超級野蠻嘅燒腩仔,講真艾菲好多時都覺得頂佢唔住,唔知自己幾時會畀佢激到爆血管, 不過唔知係自己已經慣咗定堅持真係有用呢,最近呢個月嘅情況就算持續都叫做有D改善,有時艾菲會學Ice媽媽教扮聽唔明佢講乜耍走佢,例如佢去親商場見到入錢會郁嘅車都會扭埋去玩軚盤,畀佢埋去玩唔緊要,最死係玩完唔願走,有次經過艾菲就先聲東擊西叫佢望第二D嘢,到佢發現架車係到叫時就扮聽唔明快步帶走咗佢,等佢無機會嘈,而有D位明知佢有機會發癲嘅,艾菲都會先小人後君子咁同佢講定數,例如開餐前話定佢知下午茶食蛋糕只可以食一件,而且食完就要飲水,要佢答艾菲得先有得食,當然十次有三四次仲係會摞食加喪喊推開水杯唔飲水,但至少有六七次係成功合作完全無扭,而且艾菲係佢每次發完癲之後都會好阿Q咁安慰自己,一星期總有一日係發癲,今日癲完之後幾日就會好乖,否則次次同佢硬碰硬的話,艾菲都唔知自己仲有無命捱埋佢個terrible 3.
訂閱: 張貼留言 (Atom)


text:
雖然燒腩仔返學之後嘅情緒好難搞,不過平日要返學已經少咗帶佢出去玩,所以難得weekend米高一齊放假,艾菲梗係要爭取機會一家人四圍去,而上個月中嘅某個星期日,我哋就襯呢排佔中少咗自由行,帶咗燒腩仔去山頂玩.
其實燒腩仔喺艾菲肚入面時已經來過山頂一次,不過因為山頂之前畀自由人攻陷咗,所以我哋一直唔敢帶佢來,難得新聞話宜家少咗大陸團來香港,我哋就算明知星期日實多人都無畏無懼咁衝上來,果然係比上次來靜同好行好多,Good!
落車同燒腩仔喺山頂廣場出面影吓相之後,我哋就出發圍山頂行一圈,原先呢個小朋友未瞓晏覺,就快無電唔多願行㗎,不過我哋畀吓麵包同橙汁引佢都肯行一大半路,呢日天氣真係好好,望返落維港兩岸靚到呢...
見佢咁乖肯自己行咗咁耐,行完一圈後艾菲當然要奬勵吓佢啦,見大家都行到出晒汗,最好就係食返杯雪糕爽吓,不過Haagen Dazs坐滿人無位,最後去咗商場入面7-11涼住冷氣食甜筒,枝甜筒一落入燒腩仔手就無得拎返走,有人仲食到生鬍鬚添呀,kakaka...
之後好隨意咁喺商場逛咗個圈就走啦,燒腩仔見到呢架電車擺設就衝埋去話要艾菲影相,難得平日成日話「唔影」嘅燒腩仔主動話影相,艾菲當然樂意奉陪啦,不過呢位小model pose擺足,就係唔肯望鏡頭囉,激死﹗
難得過咗海,我哋就襯燒腩仔瞓著咗,走咗去灣仔玩具街入定貨啦,先補給返兩架畀燒腩仔玩爛咗嘅的士同小巴先,跟住再掃多三架Tomica車仔做存貨,$30一架仲平過日本Tomica專賣店呀﹗
之後食飽飯再好順路咁行咗去金鐘,其實由九月尾發生佔中開始,已經想帶燒腩仔來走一轉,無論係支持定反對,艾菲覺得都應該來望一望感受吓氣氛,到底呢班學生係唔係受人唆擺或者收咗錢出來搞事?又係唔係某D人口中嘅暴民呢?作為一個家長,艾菲覺得自己係有責任將真相話畀下一代知.


text:
好耐都冇寫小檬嘅成長報告.
過咗三歲,好似已經咩都識嘅佢,
其實喺媽媽口中都一樣大把野講~
食
聖誕病完一輪之後,三歲生日到而家食量都有增加咗,
婆娑話喺屋企食飯都食到好多,
喺街就一時時,唔想食就話飽,不過食雪糕又OK.
湯開始肯飲,不過要講條件,好衰.得一啖起兩啖止.
不過總算係個好開始嘅,喺日本食蝦之後,
返到嚟都肯食,連埋啲炸蝦飯嘅汁就好鍾意,
不過食完碗飯又會話啲蝦唔好食.
牛肉,豬肉都食喇~所以基本上所有肉類(豬牛雞)
魚/蝦,蔬菜都會到肚.
之前喺酒樓飲茶除咗叉包之外就冇咩點心會食,
而家都會食吓半粒牛肉,酥炸魷魚鬚.
酒樓飲茶通常叫飯同麵佢食
水果就不嬲好鍾意唔使講.
瞓
返學夜晚930會準時叫要瞓教,不過有時都攪吓攪吓十點,
小檬偏細粒,夜晚肯飲奶都繼續比佢,
飲完就刷牙仔,之後就瞓,陪瞓角色通常都係我,
講兩吓故事,講兩吓今日回顧(有時就輪到佢講)
已經瞓著(講緊係我)佢碌吓碌吓就瞓
或者我會話出去換衫返去就瞓咗.
活動能力
之前喺公園唔敢擒果啲而家大部分都肯玩,
跑跑跳跳絕對冇問題.
單腳跳平衡木都OK,見佢喺學校都有玩
小肌肉發展,扣鈕啦,拉拉鍊,冚蓋都做到
不過就未係好純熟
自理能力
自己著外套(之前已經識著,不過未係好成功,而家純熟咗)
自己著褲仔(只限橡根款)
自己著襪仔(有時要幫吓手)
自己著鞋
自己孭背囊
自己走入去Vee vee
自己poo poo (有時自己拎小廁板坐上去添)
自己食飯(有時會見到婆婆或者自己頂唔住會餵一兩羹)
簡單啲講,已經算可以攪掂好多野,
有時仲幫吓我手拎野,幫吓照顧妹妹..yeah~
keep 住好聽話,不過都會有自己嘅想法安排
例如唔想沖涼住,想玩多一陣,
我會比5分鐘佢,話比佢知鐘嘅針掂到6字就要去沖,
一掂到6字佢自己就會話要沖涼喇.
有一日表舅父買咗盒新玩具比佢,
果晚再開就會好夜,我話唔好開,初時我其實想讓步,
不過後來知道講咗就要堅持,於是都係唔比開,
不過應承佢第朝一瞓醒就比佢開, 佢好聽話,真係無扭開.
結果,佢第二朝真係瞓醒食完早餐就問我個玩具,
我亦有將呢件事叫佢自己同舅父母講.等佢知道做得好有其他人讚.
好勝心強,有時見到婆婆幫佢做啲佢識嘅事,
我會話比零分lu,佢會即時刻自己做返
整體嚟講,算乖巧(咪講)
媽媽都唔係機使勞氣話佢,
總結乖嘅時間有90巴仙
好開朗, keep住成日都咁開心!
好錫媽媽爸爸,先日話愛媽媽
因為近排學校教(學費真係抵比!)
好錫妹妹,成日錫佢(不過都會爭吓野玩)
而家會話點解我地咁耐未返?
講野有大人語氣.
一喺房叫"哎呀"佢就會沖入嚟問
"媽咪要有冇事呀??"
爸爸揸車
" 爸爸呀..你唔好開咁快啦.
你睇住呀...睇實啲車呀!"
(語氣浮誇)
"妹仔,唔係咁樣架嘛"
(唔知幾時開開始識改名)
記性超好(唔通又係媽媽眼中特別叻?)
兩歲幾時..去探朋友,果個停車場喺大約大半年前都去過一次.
佢一到,就同我講,媽咪記唔記得果次喺呢到買咗本恐龍書呀...
我O哂咀,因為我唔係太記得,跟住小檬話,
呢..之後返屋企接妹妹去探Linda個妹妹嘅呢 (要佢提返我)
又好似係喎..
每星期我地都同唔同朋友親戚食飯,
佢都記得邊個打邊個,咩衫/禮物/玩具係邊個送.
幾時邊個做咗啲咩
認路好叻
經過迴旋處,問係咪婆婆拜年(應該係拜神)果到,
仲要係到咗迴旋處之後,仲有大直路上斜先到,
佢咁都認得果個位.
不過有時又諗我地大人都認到,都記到.
佢記到認到唔出奇,只不過我依然覺得佢係BB咁,
以為佢未有大人嘅能力啫
生活照
擒高擒低冇問題,
係媽媽驚啲大哥哥追追跑跑撞到我
蛇仔明大架光臨
搣紙比較差,喺屋企練習吓
搓成紙波玩
乖乖自己到功課,因為啲功課好好玩
(下年應該冇咁簡單)
大家食咩呀~呀 呀


text:
2013年11月24日 星期日
晴晴幼稚園面試-合一堂陳伯宏紀念幼稚園
呢一日有兩間幼稚園interview, 最後冇去到上書房, 一來遠, 二來呢間學校雖然有學券但雜費一年要$5000, 寶血冇學券係$1500半年, 真係好貴, 而且就算有offer都未必會考慮, 所以最後都係去in合一堂, 都係北角區 (半山), 有巴士到 (屋企樓下有巴士站), touch wood要趕接返學放學既話飛的都唔使跳錶, 只係呢間學校有playgroup, 有PN, 所以晴晴既表現除非係好top, 如果唔係都應該幾難有offer, 所以呢次只係俾晴晴當玩咁去interview, 本來都唔想去, 係晴晴爸話既然都俾左錢咪去行下囉....
plan最遲9點9要出到門口, 點知, 我家大小姐, 又hea爆枝奶, 仲要飲飲下開大, 見到起身有聲咳, 仲要食埋藥先出得門口, 落到樓下已經係9點11, 都係o個句, 等極都冇車, 邊等邊行, 等左10分鐘先有的士, 去到學校剛好10點3, 去到reception我就排隊俾$登記, 婆婆就跟全住晴晴玩 (有兩座滑梯, 有車車, 晴晴應該都玩得幾開心) 但我地應該已經係遲左一batch, 去到要等下一輪先有得in, 我諗都等左有15-20分鐘, 頭兩batch既小朋友上左去interview之後就只係剩返一班playgroup小朋友同我地 (仲有早我地一分鐘到既一家人), 到playgroup小朋友去學室上堂, 就得返小貓幾隻, 等既呢段時間陸續有小朋友到, 愈來愈多小朋友, 晴晴開始要 "宣示主權", 霸晒滑梯唔俾其他小朋友玩啦, 總之真係O晒嘴, 最後玩到可以排隊上班房時好彩都肯離開 (冇好似上次o係寶血時咁樣....)
一batch有8個小朋友, 先上教堂聽校長講talk, 交問卷俾校長 (其實我覺得呢個安排都幾好, 家長可以知道學校既重點係咩, 同埋呢個學長都好好人), 好彩晴晴都好有耐性, 有時仲會唱歌自娛 (突然聽到佢唱twinkle little star我先知晴晴新學左呢首歌囉... 仲要唱得幾清楚), 所以都算好乖... 聽完talk, 再落返樓下班房group interview
小朋友圍圈坐, 家長陪埋一齊, 先唱兩首歌, 做動作, 但晴晴唔肯做, 仲要冇乜心機咁... 我問晴晴點解唔做動作呀, 佢話唔識唱歌呀.... (所以連動作都唔想做 @@"), 唱完歌就同公仔握握手(好似衛理堂咁), 握完就玩接波同推返個波俾老師, 然後就一老師對一小朋友餵公仔食野飲水抹嘴, 完成晒就拍手, 再唱多兩隻歌就完... 晴晴in得麻麻, 應該係咁多次interview最麻麻既一次...
其實in既過程真係唔耐囉... 但等既時間耐, 仲加埋聽talk, 如果想趕下一轉interview就真係唔使諗, 之後等巴士返屋企又等左成15分鐘先有車, 返到屋企已經係12點幾... 所以咁多個interview最攰同最花時間既係呢一轉囉...
呢間學生要等兩個月先知結果, 即係可以唔使諗, 到時先再算...
辛苦晴晴喇!
訂閱: 張貼留言 (Atom)


text:
今朝喺屋企食早餐時,一邊食,一邊睇報紙,睇到「百佳」啲鈣思寶呢兩日做特價,$30.8 兩排之餘,仲送多盒 1 公升裝嘅燕麥鈣思寶,真係抵到爆呀!有飲開嘅朋友都應該知道,最近已經賣到成 $17.9 一排.因為我都有飲開,所以明明今日唔駛落街買餸,我都為咗佢而專登落街,對於我呢個懶落街嘅人真係 "俾足面" 呀!( 其實係睇錢份上囉! ) 有好嘢,當然要同朋友一齊分享啦!所以我都即刻 call Winnie 話俾佢聽,因為佢都有飲開呢!
其實我落街時都仲未夠 12:00pm,但係去到「百佳」時,發覺已經被人掃得七七八八,剩番果啲都係凹凹凸凸,"岩岩慚慚",有啲簡直係揀唔落手囉!我成日都喺到諗,究竟係咪所有地方都係有咁嘅情況呢?一有嚫減價就第一時間俾人掃哂貨?我諗,高尚住宅區啲超市應該唔會有咁嘅情況啩!
我揀到呢兩排已經算係較為好 o架啦,但係都唔係 "四正" 囉!原味果隻就有好多,仲排排都好 "靚仔" o添!梗係啦,原味果隻最少人買.不過唔緊要啦,無穿無爛就算,反正都唔影響飲用.
其實我係想同大家分享一下 Wnnie 嘅經驗.佢話俾我聽,佢平時身體嘅含鈣量係 below standard,但係最近去完做 body check,份 report 顯示今次佢身體嘅含鈣量已經去番 normal range 入面,所以佢估計應該係同佢長期飲鈣思寶有關.一直以嚟,我都覺得呢類加鈣飲品效果唔會太大,不過叫做好過唔飲咁啫,點知原來真係有效 o架喎,所以如果有邊位 blogger 都係身體比較缺鈣,或者流失鈣質嚴重的話,不防試飲一段時間,睇吓會唔會有改善.當然,效果因人而異之餘,亦未必個個都會有咁明顯嘅改善.
點呀 Wnnie,妳掃唔掃到貨呀?買到的話,仲有冇 1 公升裝送呢?


text:
2013年12月13日 星期五
東華三院獅子會幼稚園 PN Interview
上星期六龍BB 第二次PN Interview"東華三院獅子會幼稚園"!
當日約左12:45pm, 大概12:25pm 已經去到, 入到去先登記完就入左一間課室同其他小朋友一齊玩玩具, 玩左一陣就要全部小朋友由一位家長陪同入另一間課室, 課室入面已預先有兩排座位, 前一排就比小朋友坐, 後面個排就比家長坐, 可惜龍BB 吾肯自己坐, 要我抱住先肯坐定定! 兩位老師先同大家唱歌 Warm Up 下, 但龍BB 係完全無反應囉! 之後又叫小朋友坐去上堂既座位度玩枱上面D 玩具, 兩位老師就走去同家長傾下計觀察下小朋友, 龍BB 係第一個比老師問問題, 點之問問下龍BB 就開始坐吾定自己周圍走, 又走去隔離枱襯熱鬧, 重要全場6, 7 個小朋友得龍BB 一個走全場, 我就跟住佢行黎行去捉都捉吾住佢, 其他小朋友就乖乖咁坐定定! 之後老師可能吾想我咁監介就同我講, 依度得龍BB 一個識行所以佢周圍走係正常而吾係代表佢曳, 聽完依番話好似真係無咁監介喎......(自我安慰中)
玩完一輪老師就送左一包熊仔餅比每位小朋友, 當然包熊仔餅比我同老公消滅左啦, 因為有朱古力龍BB未食得住(奸笑)!
其實今次依間學校既地點老公吾係咁Like, 因為坐完MTR 都重要行一大段路先到, 所以老公話就算有offer 都吾會考慮!
3 則留言:


text:
星期三, 10月 1
鬼站
一個月就跌差唔多二千點跌突甘話, 今次政治市真係超乎預期咁大同快, 又學多一堂矣. 友人話應一早去沽避險, 答道如為留個賺左既十零廿個巴仙, 咁都怕且幾難食到大茶反勒, 睇下你點玩囉. 滬港通吹左成半年有多, ah 差距已經去到差唔多了, ah 都有既大藍籌都係爭過五巴仙多尐者, 怕且到真係通個時做套戥都哂氣了. 沽大市去買 a etf 已係呢幾個月既指定動作, a 出其咁強都有眼見勒, h 追 a 細價股都係玩供需既遊戲, 真係唔識同尐 a 戶 同大戶玩勒. 尐人話玩買長實, a 既大野都唔玩, 係咪老點多尐啊. 反而係港線 h 紅既二三線真係升得既挺又強, 怕且係呢度落注仲有咁上下水位既. 133 畀人走數今日都算跌得少, 雖則差唔多畀高位跌左大半了, 但入面既決策咁鬼模糊, 尐折讓真係無老點你.
小事大要有智, 大事小要以仁, 大既后果呢幾日再不贅了. 但小對大既有尐底線係唔可以踰越既, 你可以同佢玩, 可以堅持談判, 但有尐野係不能觸及, 只可以玩模糊化, 各自表述, 各自下台階甘解釋. 如玩到反檯, 大當然要輸, 但以比例黎講, 小就通盤都要輸勒. 今次香港人直至此真係玩得好過預期, 但分散既好處大家已見到, 但壞處冒進怕且下個星期會湧現. 呢場仗係持久戰, 唔會係一個月內得到有效成果, 適當既佔中中央原則定時既表述同情報既分享係急中之急, 如明天都未搞妥咁就頗危了.
訂閱: 發佈留言 (Atom)


text:
(戴NeuroOn既眼罩 訓兩個鐘=八個鐘?)
唉,呢排小編日日都好忙,搞到訓教既時間都少埋,黑眼圈又大,成日都好攰.最近小編就揾到神奇眼罩,佢同一般眼罩唔同,聲稱訓兩個鐘就好似訓左八個鐘咁.佢就係NeuroOn眼罩!
來自美國NeuroOn既眼罩並唔係一般既眼罩,佢可以利用內置既傳感器去監察用家既腦電波,肌肉活動,同埋眼球運動去監控用家既睡眠質素!而且仲提供埋個性化既睡眠模式,令到用家可以係短時間內有高質素既睡眠添.NeuroOn眼罩最犀利既地方就係用左一種新既科技,將一向既單相睡眠變到多相睡眠.咁其實多相睡眠就係指交替既睡眠模式,方法係將你成個睡眠分開唔同小節,咁就令你睡得少但效果都好似訓足八個鐘咁!好神奇阿,計計埋埋成年都慳左唔少時間做其他野啦,好方便!
有左NeuroOn呢個眼罩,就算訓得少都唔怕啦!而且NeuroOn仲可以配合手機App令用家可以收集自己睡眠質素既資料,仲可以係用家處於最淺層睡眠既時候叫醒佢,咁起身果陣就唔會攰啦.
另外NeuroOn仲好啱成日遊走唔同國家既人添!可以利用NeuroOn同App既配合,幫你計好時差,咁就可以係飛行果陣幫你調整好身體去適應新既時區,時差都低啲阿!真係幾正!


text:
2015年5月14日 星期四
31個月
遲咗成個星期有多,媽媽終於得閒安排我出場見吓大家啦﹗我呢個造型得唔得呀?你哋見到我有幾多隻眼呀?kakaka...
呢個月嘅食量終於回復正常,雖然食得無之前咁積極,都可以喺半個鐘左右完成,如果有蛋或者有汁撈飯的話我可以狂食唔停,喺零食嘅限制上媽媽都放寬咗好多,今個月最開心係終於有得食魚肉腸,火腿同叉燒,之前媽媽成日話要大個仔先可以食㗎,我宜家食完真係覺得自己大個仔咗呀﹗嘻...(艾菲:佢第一次食魚肉腸時真係好開心咁同艾菲講「媽媽,我可以食腸啦﹗」)
瞓覺都係一時時乖,夜晚十點幾入房,通常會搞到十一點先瞓到,但明顯少咗半夜喊醒,一覺可以瞓到第二朝十點,而媽媽終於發現陪瞓服務係唔停得,否則我可以喺床到碌成個鐘都唔願瞓,不過有時我唔乖激嬲佢,佢就會罰我換爸爸入來陪瞓(嗚...我要媽媽呀﹗),照舊放學返屋企會瞓一個鐘晏覺,但次次夠鐘都唔肯起身,要同爸爸媽媽激戰一輪先出到房.
活動能力無咩突破,係落樓梯時越來越心急會扯住大人跑落去,媽媽索性叫我試吓一步一級咁落,但暫時都未係好得,行路時依然論論盡盡一心急就好易跌,小肌肉方面只係油顏色有力咗,呢排學校教用鉸剪剪泥膠同開瑣,全部做到但做得好慢唔太熟練,媽媽話要同我多D練習先得喎.
認知能力越來越好,左右已經識分,你我他都好少會用錯,不過所有之前發生嘅嘢會話「尋日」(艾菲:成日都會話「我尋日做/去咗XXX」,但明明係成個月前發生嘅事),已經認得晒大細階嘅英文字母,仲開始對應到某D字嘅中文同英文,例如媽媽問我蘋果英文係咩我會答apple,貓英文係咩我會答cat,爸爸媽媽無特別谷我學英文,但我好記得學校英文老師教過嘅英文,簡中會畀到D驚喜媽媽(艾菲:有日佢忽然同我哋講開心即係happy,同唱返上堂學過嘅英文歌出來,又突然扮老師點名再講晒成組同學仔嘅英文名出來,完全無諗過佢一星期先上一堂英文會記到咁多嘢).
數字除咗7會讀錯做1or4之外(艾菲:但講英文就會識讀seven無撈亂㗎喎),其他都認到同讀到,數數可以由1數到20,但數數量好多時仲係亂來,宜家出街畀爸爸媽媽考巴士號碼都有九成會答得啱,仲記得晒去公公婆婆,爺爺嫲嫲同迪士尼要坐嘅唔同巴士號碼,早兩日媽媽拎咗個5蚊銀出來教我話佢叫5蚊,第二日我已經識拎住個2蚊銀讀「二蚊」,不過唔知點解仲未識砌砌圖,媽媽話來緊要特訓吓我喎.
越來越識得同人相處,對住表妹浵會好溫柔,雖然都會爭玩具玩,但從來唔會出手打人,之前去表姨婚禮,同表妹Belle玩得勁開心,走咗之後仲猛咁話要搵佢,去公園會同其他小朋友傾偈有商有量,又會掛住錫佢嘅人,成日問住姨婆姨丈公去咗邊,記得每次見佢哋都會收到一架車仔做禮物,見到舅父單拖返婆婆到食飯又會問舅父個姐姐點解唔一齊來.
自理能力都係咁上下,返學放學繼續自己著校服同除校服,雖然著得好慢又會扭扭擰擰咁,但媽媽話大個仔一定要自己學照顧自己喎,至於potty training就越來越好,宜家好間中先會出一次意外整濕褲,出街雖然仲會著學習褲,但可以keep到一日全乾咁返屋企,只要大人定時定候提我去廁所就OK(唔提就會忍到就快忍唔住先出聲話要vee),就算出街poo都無問題,至於瞓覺片亦成功keep到大半個月全乾,只係好多時瞓醒會扭計發脾氣話唔去廁所,要大人惡鬧先肯除返條片出來vee.
把口照舊由起身講到瞓覺先會停,仲做埋管家咁管住媽媽,有次放學返屋企瞓晏覺,我扭媽媽陪我一齊瞓,佢居然就咁除咗外套著住小背心就話同我一齊瞓,我即刻話佢「你做咩唔著衫﹗快D去換返衫啦﹗」,媽媽唔聽我仲嬲到喊咗出來唔肯瞓添呀﹗(艾菲:明明著咗衫換咩衫呢???)又會皇帝點燈咁欽點爸爸陪我坐車頭睇司機叔叔揸車,有次佢唔想我就問佢「你做咩姐?坐啦,唔使驚㗎﹗」,笑到媽媽肚痛咁滯.
最後又到講情感發展啦,媽媽話我呢個月好terrible,成日故意挑戰一D一早定立好,run得好順嘅規矩,搞到日日都家嘈屋閉,不過經過一輪拉鋸之後,媽媽已經表明佢「一步都唔會讓」(艾菲:原來真係要咁樣講出來,同話佢知你知佢做緊咩,等佢死咗條心先得),咁我唔想佢唔開心唯有收手啦,宜家已經由之前高峰期嘅全日扭,進步到一日扭一至兩次啦﹗(艾菲:當然都要爸爸媽媽好有技巧咁處理佢嘅問題先得啦)
媽媽仲話我唔話得,次次佢話親我D嘢做唔啱,我都會專登繼續錯落去,又或者唔理佢唔改正唔出聲以示抗議,所以我做親功課都要搞好耐(艾菲:勁勞氣呀﹗), 宜家出街無再話怕陌生人,但如果發現人哋望住我都會怕醜仔上身,心情好時會回返人哋一個甜笑,甚至有問有答都得,但更多時候係擰歪面or合埋眼,仲試過暱喺爸爸媽媽後面,最勁一次係坐電梯時專登擰轉身貼實電梯唔畀人哋望到佢,搞到爸爸媽媽勁尷尬呀﹗
訂閱: 張貼留言 (Atom)


text:
高達叔叔想去黃金海岸影相,上次燒野食講開,高佬叔叔女友又想去行下,不過,高佬叔叔要返工,所以就約左今日去.原本想帶埋老豆呢部菲林機去,但我又拎埋腳架諗住影埋日落,最後都係冇拎去.
尋晚差不多3點瞓,今朝6點醒左,因為頭和肩頸都好痛,人係好攰,但痛到瞓唔著,我係床碌左半個鐘,見瞓唔著無謂浪費時間就起身,跟住就食粒長效,但痛楚依然冇減,等到原定時間地點集合.
今日佢地都好失望,而且話唔會再來,因為冇乜野影,我又唔失望,因為我去過預左係咁上下,不過,就因冇野影,所以就捱唔到影日落.
我想行黃金海岸既跳蝨市場好耐,終於今日有幸行到,老公一定唔會陪我去.我地食野,佢地又與我一齊影相,平時老公唔鍾意我影架!所以佢今日有事返左大陸唔係到,我真係好開心,不過,佢唔返都唔會陪我去影相.
高佬叔叔要去旺角買D野,所以我地出左旺角等佢和老公,順便去埋星期日為老公攪既生會既Cafe食飯兼book位.呢間cafe真係唔錯,連老公都話好.
芝士菠菜焗田螺~高佬叔叔女友極力推介,我試過真係好味,田螺和薯蓉都好多.
酥炸鮮白菌~好味.
白汁吞拿魚長通粉~好味.
水秤座皇牌焗芝士海鮮闊麵~好味.
煙肉洋蔥蜆殼粉~好香煙肉味.
一籃子雞翼~食第一啖覺得一般,再吃多啖就覺得唔錯.
火辣雞串燒~一般,冇特別,但唔難食,一D都唔辣.
泡芙~好味,中間好似夾雪糕,眨下眼就冇晒.


text:
2011 年 9 月21日 (晴)
是日休息
由於尋日由朝早七點踩到夜晚九點, 基本上個人一到左住既地方就已經唔知做乜, 係間房到轉黎轉去又唔知自己想點淨係知道好累. 用左大約一個鐘頭冷靜左之後, 房東小姐就黎了. 其實成幢野都係佢既, 佢一個人住唔哂就租最上面個層出去, 因為佢本身都好鐘意去旅行, 好明白一個旅人只想找一個安心同便宜既容身之所. 同佢吹左陣水就遇到今晚既roommate (因為尋晚住dorm), 一個由大陸黎既rich dude, 加拿大移民, 幾熱血啦, 同我講佢反對台獨 =_=, 唯一可取既係幾有風度, 但都係典型 mommy boy....
一朝早起身, 終於都有返少少氣力處理返尋日爆左個條太. 搵呀搵搵左半粒鐘先搵到個窿, 真係好細個, 就補左, 打返氣, 雖然都有懷疑過自己既技術, 但之後幾日事實證明成件事係work 的. 為免後患, 特登去左台南既捷安特檢查一下架車仲有無其他問題
係間民宿既旁邊, 有個公園, 隻狗仔會成日去個公園到轉轉轉, 玩下聞下週圍走下咁. 我好鐘意狗, 但我無考慮過係香港養狗. 香港又細, 對寵物又唔友善, (得罪好多人) 我覺得困住隻狗係屋企同虐待佢真係無分別. 所以我一日唔移民, 一日唔會養任何寵物.
民宿老闆娘叫vivian, 佢係補習老師, 媽媽係佢屋企地下個層開小商店, 賣一d 粮油雜貨. 佢係一個好有passion 既老師, 佢令我諗起我做merchan 同呢份工之間個小小既gap. 我全職做補習個時, 其實都蠻享受, 一黎我其實都幾有passion 做教育, 但係我唔想做admin 既野, 所以做補習教班係幾好既一個組合 (或者就係因為咁個晚夢見 傑青 返生....), 二黎係自由d , 可以有返自己既生活. 但係香港呢個社會就係有好多唔同既機制迫你去做齒輪, 好多既壓力去令你覺得做自由業係唔好, 一定要搵份長工, 咁先有前途.......但係前途係一回咩事呢? 路係人行出黎, 即係肯行就會有路, 咁係咪就即係前途呢? 咁點解要有份好工先有前途? 係咪意思就係解做搵份牛工, 就代表唔肯行, 就無出路呢?
之後就去七仔打等 + 打blog, msn 下咁, 今日終於都有返少少食慾, 可能因為心理同生理都開始適應今次既旅行, 一路坐係七仔, 唔知點解就好不安, 又諗下電話個3g 週卡就快到期, 會唔會又遇到耍客sales 唔幫我整? 之後條路會唔會又逆風, 走錯路之類? 人已在台南即係就快到東邊, 未去過既地方會係點既呢? 會唔會踩到九點仲係伸手不見五指既山區? 我諗我就係一個咁既人, 只要企係到唔郁, 就會係咁亂諗野, 越諗越亂, 越亂越諗.........所以個人就變得好行動派, 有時俾人感覺好衝動..... 咁每個人體質都唔同呀!! (呵呵....)


text:
尋日終於去睇左BRAD PITT喇!
個人認為老果段拍得偏長,但整套戲題材新鮮,製作非常認真.
其實就只係單單睇佢係唔同場戲既場景,怖致安排化粧都已經夠喇!
嗯!套戲其實想講每個人都會有唔同既人生唔同既生活,技能?活著都有佢既義意
咁到底上天比主角活多左咁年又係為左咩呢?最尾講出有人為跳舞,出海,為D鈕,游水
其實我真係有好多問號?
假若我地真係將人生既頭十幾年同尾十幾年身體調轉,到底人生會有咩唔同呢?
我成日都覺得人生頭十幾年同尾十幾年都唔知係度做梗咩?
細個既時侯坐係度諗自已幾時先大個,
老左既時侯可能亦係坐係度等日子過,可能諗下到底會幾時離開呢?
不過,假如細個既時侯變左BB死都幾好,至少唔需要受病既折磨,亦可以將所有野都忘記得一乾二淨,無知咁離開,最少一定唔會覺得痛苦.
有人話覺得女主角令佢好感動,不過我就覺得成套戲最偉大係佢既黑人媽媽
當第一幕主角親生爸爸見到BB個樣既時侯,果一個驚嚇既表面真係令人覺得不安同心寒.
我都問自已如果係我既話,會唔會有勇氣去面對一D咁既“CREATURE”
當我見到“BEN BABY” 我自問可能都做唔到.
但一個非親非故既人,可以無條件咁照顧佢!
真係因為自已無仔女咩?相信唔會丫!
哩一刻,又突然諗起果D收養有問題既小朋友,動物既永遠都只會係外國人!
唔通我地中國人天生就已經係“現實”民族????正如“恭喜”永遠離唔開“發財”
成套戲,相信每個人最鍾意既都係佢地年紀,身體相若既時侯
而我自己當然都係咁諗!但唔知係咪個人現實左,不停諗愛真係只在乎果一刻嗎?
現實中,我地有幾多人真係可以經歷到真正既考驗呢?
見住自已身邊最愛最愛既人慢慢離開係一件好痛苦既事
同時無得同一個自已最愛既人一齊亦係好痛苦.
咁,到底幾時,或者係邊一刻我地真係可以做到對任何事都“LET IT GO”既心態?
哩套戲係A BEAUTIFUL MIND 導演拍既
多謝佢再一次為哩個世界宣揚真摯而持之而行既愛
PS哩張海報真係好好!希望大家都會珍惜一切有緣份認識同愛既人!
係人生真正要得到感動同愛既感覺,可能一世都未試到!


text:
2016年4月23日 星期六
終於回暖了
見咁好天氣又咁暖,橫掂早收工,開始選擇行 Manhattan 橋返屋企
橋外o既景色,對面嗰條就係Brooklyn 橋
其實我就住係Brooklyn 橋旁啡色嗰堆政府屋村,見到最高嗰楝就係新世貿中心,由我屋企行過去都唔係好遠o架咋
一落橋就係唐人街,係孔子大廈前種咗好多櫻花樹,都已經開咗花,之前個星期都仲未見有花,點知天氣一暖,啲花就狂開了
除咗櫻花,好多地方都見到盛放o既花蹤
我屋企樓下嗰棵櫻花樹已經開得好燦爛
最記得情人節嗰兩日好鬼屎凍,兩隻黑兄弟都難得係梳化黐埋一堆
我係廳睇電視都要著埋羽絨背心,攞埋張被出o黎冚,連Marble 仔都走上我大髀吸取溫暖
今日又係行返屋企,通常我一放工就會返屋企餵三貓,見天氣咁鬼好,成日見某日本Blog友post 去Coffee shop坐坐,悠閒咁嘆番個tea,所以我又學吓佢,嘆番個tea,一邊食tea,一邊睇吓小說扮吓文青,哈哈
等回暖真係等咗好耐,因為我個人好怕凍,氣象真係亂晒,到四月尾至o黎回暖,我都盡量環保,為地球盡少少o既棉力,諗起啲北極熊都好難生存,真係好鬼sad
24 則留言:
仔仔媽, 你唔使去日本也有櫻花睇回覆刪除
我又係好怕凍
環保從生活做起回覆
但呢區只有一種品種o既櫻花,想睇多啲品種去華盛頓DC睇會多啲,環保o既嘢,做得幾多得幾多刪除
1. 櫻花靚回覆刪除
2. 我而家仲著緊衛衣, 又話遲D又凍 T-T
3. 點解你個度有台灣小說, 好羨慕回覆
1.呢度都有櫻花睇,唔駛去日本,嘻嘻刪除
2.希望真係回暖,啲天氣痴線o架,三月都仲有雪落
3.係圖書館借,係唐人街間圖書館至有咁多中文小說借
好靚呀周圍咁多花仲有櫻花!你有冇花粉症?孔子樓我上次都有經,但太凍無響室外留太耐,第一次去紐約就凍到癲,希望下年見你時,大家唔駛凍到連對眼都包埋就好喇!哈回覆刪除回覆
我o黎咗廿幾年都無花粉症,都算叻,最多都係轉天氣時有幾日流吓鼻水咁囉,凍到屎,真係門口都唔想出,到時有時間妳可以o黎我度探三貓刪除
幾好天喎,有幾多度呀?回覆刪除回覆
朝早華氐五十幾度,即係攝氐十幾度,下午有成六,七十度,即係攝氐廿幾度刪除
仔仔妈…我呢树就热死死呀,每日都係36,7度回覆刪除回覆
戥妳慘,係全年都咁熱,我怕凍都係凍幾個月刪除
天氣回暖, 貓哋會唔會少 d 坐大髀?回覆刪除
d 花好靚, 尤其係嗰 d 水仙? 定洋水仙? 好大棵呀 <3 <3回覆
係呀係洋水仙,其實平時貓地唔鍾意坐大髀的刪除
妳行返屋企條路好舒服好靚呀!大概要行幾耐到架?回覆刪除回覆
如果由我公司開始行番屋企都要一個鐘刪除
- 回覆
開始成地櫻花瓣了刪除
我係一個又怕冷又怕熱嘅人.回覆刪除回覆
以前我好“抵”得熱,但上年返香港時,覺得香港真係越o黎越熱,都覺得好惡頂刪除
你就好, marble 會自動坐大脾回覆刪除
巨B入左門咁耐都未試過
以前我好唔太怕熱(反而係怕流汗)
但香港果種係焗, 出到街好似行左入個焗爐咁
真係好難頂!回覆
Marble仔唔係成日坐大髀架,不過佢肯陪瞓,以前我都無咁怕熱,但之前返香港真係頂唔順咁熱刪除
仔仔媽扮文青又真係幾合適呢 , 天氣一回暖 , 啲花就會開得好燦爛 , 原來你嗰度都有櫻花睇 , 羨慕呢~!!回覆刪除回覆
我真係似文青嗎,哈哈刪除
但呢度只有一種品種,想睇多啲品種,要去啲大型公園,或者要去華盛頓DC睇
坐大脾個張, 貓咪個樣嗲到呢~~~回覆刪除回覆
佢嗲人時係好嗲o架刪除


text:
(遊記)COMIC WORLD 42+手作展精選合集
今次Comic World 42就有兩日,場地方面得一層望落感覺好似係大左,而另一邊都有手作展,所以今次主要精選返CW既攤位,仲有順路講一講咁岩都係3樓舉行既手作展比大家望望~如果想完整睇晒CW42既相可以睇返呢到!廢話唔多講,速速去圖先~
攝於第一日,可能因為同大學活動撞期,場地望落幾空曠,攤與攤行走都好方便
表演舞台前位置今次都安排得唔錯
欄住都仲係有位可以走動下
表演都唔錯,呢張我都係坐係到影
同樣都係可以買吉祥物
因熱潮而生既手機殼,唔好買錯隊呀!
立牌附近既金閃閃係到賣肉!(非賣品賣少少肉是常識吧)
Overwatch Tee同環保袋都好吸引
洛克人及一堆鎖扣
用娃黎看板娘都係唔錯既選擇
呢位Cosplay《餓狼傳說》Terry既Cosplayer唔錯!所以特別揀出黎
唔少得自製既桌遊
現場仲有新式飛行棋等等其他桌遊
之後就係手作展既相,汪星人環保袋都幾得意
手作當然都有野食啦
連眼鏡都可以係handmade!
有MH味既「鴉」都係到!
呢啲畫好寫實,最好賣當然係Joker啦
呢個攤係教人整鞋,仲有免費送鞋帶既活動
喵星人像好吸引目光
Share to Facebook


text:
約左阿Anne同Tend10:30o係大埔墟街市, 車埋我入黎~ 好耐冇試過星期日咁早起身 ^^"
Anne話佢地一般會食左早餐先入去食晏, 咁我就o係大埔墟買左個包啦, 入到去媽媽已經到左o係度整緊乳鴿, 其餘大部份女工都到左喇~
四圍影下相, 跟住就量份搓餃皮~
之前o係屋企包餃都有搓過餃皮, 其實都好簡單, 不過冇機就要搓成長條形之後逐粒圓形壓平, 今次都係第一次用機壓餅皮~
1, 3, 4, 6咁由闊到窄, 將麵糰過機4次, 每次都o係度機同麵糰既接觸面灑少少粉
壓好之後就用模吸出一個個圓形, 不過個底記得灑粉, 唔係痴住張檯就拎唔起架喇
包好喇~由於出自唔同女工手筆, 所以隻隻唔同款XD向前彎o個款就係我架喇:p
灼完之後加麻油芫茜蔥~搞掂!
另外仙姐仲用鎮江醋, 糖, 魚露, 蒜茸整左個汁愛黎點餃子食~
差d唔記得介紹d餡, 餡用機攪過, 一路攪一路加雞湯, 而韭菜切碎之後加少少鹽拿拿佢, 一來可以拿軟, 二來唔食韭菜既人都可以食倒呢d餃, 因為會冇左韭菜味
呢樣係我當日有份整既2樣野之中其中一樣 :p 唔記得自己食左幾多隻~食完都飽, 跟住仲有好多好多野食…真係早知唔食早餐 = ="
明天預告: 博多士多啤梨批


text:
除咗第一晚困厠所,第二晚開始就upgrade瞓阿姐房
到咗10月18日,我哋晨咁早就出發去排隊,嗰日又落雨,天師都算乖,係個籠度郁咗一陣,喵咗一陣,去度見到有十個人度排緊隊,點知架流動車,泊咗去隔離街 街口,到我哋知道,走過去,又已經有好多人排隊,因為佢哋一日只收二十幾隻貓,狗,變咗無我哋份,無計喇,唯有下個星期再去過,但下個星期o既地點係喺 Bronx,都無法啦,遠啲都要去,快啲同天師絶育,就可以早啲放佢出o黎,唔駛成日困佢係房
10月25日,又係天未光,就去Bronx 排隊,嗰朝天氣幾好,又唔算好凍,我哋排第七,之前有人帶兩隻狗,所以我哋都係第九隻動物,由天未光,等到天光,架流動車至出現,填好晒表,交低天師比護士檢查,護士仲話天師好大隻,好handsome添,佢真係好大隻o架,佢有成11磅
大約兩點幾,佢哋就call我哋話可以去接番天師,咁我哋即刻飛車去接佢,去到見到天師帶住個喇叭,但無幾耐,天師係個籠度不停咁掙扎,咁啲護士就幫佢除咗 個喇叭,教我哋返到屋企困佢係房比佢冷靜吓,返到屋企放佢係房,驚佢會舔傷口,就幫佢帶喇叭,點知佢又發晒癲係咁郁,仲週圍撞,好驚佢又整親個傷口,就幫 佢除咗個喇叭,我就成日都係房陪住佢,睇實佢,我覺得個醫生啲手勢好好,個傷口好細,見係咁,佢唔帶喇叭都應該無問題
好多時我唔比佢舔傷口,天師就唔舔,佢真係好乖,由嗰日開始我就係阿姐房陪天師瞓咗一個禮拜,(阿姐頂唔順天師啲“唔唔“好臭,情願瞓廳)
係天師困房期間,間中都有放佢出房行吓,但要困住Charco仔係我奶奶房
一係Charco仔“捕”住房門口
一係天師仔“捕”住房門口
做物“捕”住,咪係玩以下呢個囉
我返屋企見親佢多數都係喺度攤抖,我諗佢都幾悶,不過有時放佢出房行吓,佢行一陣就自己返房上床瞓
下次會講吓佢兩隻仔接觸係點


text:
Jun 15, 2016 (Wednesday)
Jayden 6y2m2d
Jaylen 1y2m2d
自從有同學仔俾過一粒寶石Jayden之後,
寶石係冒險樂園嗰啲,Jayden就迷上左啲寶石啦.
有一次,我我哋成班家長朋友放學之後去飲茶,
飲茶之後,因乜事痴咗線,
我哋幾個家長帶埋小朋友去咗個乜乜樂園到玩'不'寶石,
Jayden玩左幾鋪,玩左我20幾蚊,
但只係得十幾粒寶石,但係個傻仔已經好開心.
我突然之間諗,其實淘寶會唔會有類似嘅寶石呢?
我覺得一定有,只不過唔知search 咩字
我即刻上網搵一搵,
見到淘寶的確有類似嘅寶石,
個心即刻有少少想淘寶石嘅衝動.
Jayden玩$20幾$30 ,先得十幾粒寶石,
我見淘寶30蚊人仔已經有30-40粒寶石.
嘻嘻,等我得閑再研究研究先,
睇吓淘寶淘邊款寶石最好同埋最靚.
之前喺乜乜樂園玩,剩低左大約十個代幣,
我見Jayden咁想去樂園到玩,
所以我幫Jayden定立左一個奬勵計劃,
就係當佢表現良好或者合作嘅時候,
我就獎一個代幣俾佢,
我話到佢儲到相當代幣嘅時候,
我就再帶佢去玩'不'寶石.
Jayden暫時都好鍾意依個獎勵計劃,
希望依個計劃真係可以鼓勵到佢乖啲同埋合作啲啦!
個奬勵計劃好寛鬆,
例如:
一日練左20次琴(即每首歌10次)就會有一個代幣,
自己做晒功課又有一個代幣,
十點前沖涼刷牙洗面又有一個代幣,
游水嗰日乖,唔發癲,又會有一個代幣,
所以Jayden好輕易就會有幾個代幣.
話時話,我真係唔明白點解男仔都會鍾意呢啲寶石.
唔通,寶石對於小朋友係有一種吸引力,
20幾30年前嘅我,
我都一樣會咁鍾意依啲寶石呢?


text:
2007年11月30日(星期五) 天晴, 踏入冬季, 漸漸寒冷
踏入11月嘅下半月, 天氣變得非常乾燥又漸漸寒冷, 香港的冬季已在不知不覺間到了.
由於天氣漸漸寒冷, 我便重新整理朗豬的衣服鞋襪, 把舊的衣物執拾收藏好, 然後把今年所需的冬天衣物準備好, 在整理過程中, 才驚覺朗豬原來大個仔咗好多呀!!!
原來喺我眼中嘅小bb已經高咗好多, 又大舊咗好多喇, 唔認真睇番d衫褲, 都唔覺佢原來已經咁大舊, 依家從外表上睇落, 朗豬真係一個小朋友仔咁架, 一d都唔bb仔feel luu....估唔到bb階段咁快就過去咗.
雖然依家朗豬仲未認得講說話, 但佢好識得用身體語言黎表達所想所需, 而呢樣野, 亦係我認為佢唯一最bb行為嘅時候, 我時時都會諗, 如果佢識得講說話, 可能就會更加快大個仔, 又可能好快變得好老積咁.大鼻媽媽係好貪心嘅人, 一方面好希望朗豬健康成長, 另一方面又好想盡量保留朗豬嘅天真童年時刻, 所以我唔會吹谷朗豬快d講野同快d學習, 我希望一切都順其自然, 希望大家可以好好享受難得嘅純真童年.
以前, 未有小朋友之前, 曾經聽過好多人講, 要有小朋友嘅家庭, 先至係一個圓滿嘅家庭, 我喺未有朗豬之前, 對於呢個見解, 始終係一知半解又無法想象到, 直到依家, 大頭同大鼻嘅家加入咗朗豬之後, 經過一年半嘅時間, 朗豬已經漸漸溶入我哋嘅生活, 佢好似一隻強勁嘅AA膠咁, 將我哋一家人緊緊地黏貼喺一齊, 有小朋友嘅家庭的確係時常充滿歡樂及笑聲, 小朋友嘅心情及行為表現, 係好直接又會毫不掩飾, 而呢種感覺, 往往能夠令到我哋呢d忘記童真嘅人, 可以重拾一d童年率性而為嘅記憶, 又可以勾起遺忘咗嘅赤子之心, 幸福美滿嘅家庭生活, 其實真係好簡單好簡單, 我哋有好多難忘而美好嘅生活片段, 都係一家人去下公園, 齊齊整整食餐飯, 又或未經特別安排咁玩一日, 都已經係好甜蜜好難忘又好窩心, 呢種感覺真係難以筆墨形容, 一定要親身體會先可以領略到.
當然, 每一件事情, 都有好與壞,優點同缺點, 問題係視乎你點睇同點去衡量; 我亦知道, 依家我地正處於所為嘅蜜月期, 因為暫時未需要處理或面對, 小朋友嘅成長同學習嘅問題, 到第日我地要被迫同朗豬一齊成長,一齊返學,一齊做功課,一齊捱夜車,一齊温習,一齊考試.......嘅時侯, 可能就無咁風騷無咁快活, 到時又可能會日日"罵罵聲"都唔定, 希望, 我到時都會以平常心咁面對每件事情, 正所謂謀事在人, 成事在天; 世事往往自有安排, 生命充滿奧妙, 未來難以猜透.


text:
睇完之後我地就去搵野食
首先我地揀左每次去澳門都一定要食既"大堂炸雞"
佢D雞..我真係覺得超級好味
肉質好滑,咬落去仲係Juice
同埋我好鍾意佢地用既香料個種香味
^就係D度,好容易搵,當日仲有好多人外買添
^好好味!!!!!(o≧w≦)○))...連佢地既薯角都係好好味,記住去拎埋佢地個樽香料粉
只係單單一餐當然滿足唔到我啦
之後再去試下近住大三巴既"胡椒餅"先
之前朋友們從台灣回來
極度推介台灣既胡椒餅
話好好味,咁我去唔到台灣
都試下澳門呢個啦
聽聞澳門呢個係等於台灣的
^在上大三巴個條路,望住右手邊就一定見到,潘榮記隔離,好易搵
^食完之後..嘩!!又係好好食呀,唔知同新鮮出爐有冇關..餅入面充滿肉汁,個餅身又好脆,一絕呀!!
好想再買第二個
但因為我地仲有野想去食
所以要無奈咁一個兩份食
下一個目的地係去食近來人人去澳門都會食既翅
^好多人排隊~~正好等我地消化 下之前既午餐
坐底想叫一碗兩份
但原來佢一定要每人叫一樣
都係既,如果每4,5人先叫一個再分
佢地都唔使做生意了
見佢餐牌上都有平有貴
咁我就叫了個招牌海參魚肚煲仔翅
蝦子餅只叫了一個最平既碗仔翅
^用料都叫足..我叫既係$45 (好似係..忘記了)..
食埋呢餐真係飽哂
要消化下先再食下一餐了
但我地又冇咩想行
咁就番酒店先啦
之後先再出去食晚餐吧!!


text:
揚恩盛宴 - 大哥哥的婚禮
好開心﹐好開心﹐今日見證左大哥哥撒母耳同瑪利亞姊妹既婚禮.在此誠意祝福佢地.真係好高興﹐與大哥哥相識多年﹐係大學時代﹐一齊事奉﹐一齊玩(最記得係去DC 睇World Cup! 係orchestra pit 聽 Yo Yo Ma, 睇住馬友友滴汗) 一同經歷過唔少人生起跌﹐.之後佢去左NYC﹐Boston, 都一路有keep in touch, 知道雖然未別必時時見到﹐但係如果有咩大事小事都可以同佢傾﹐問佢意見﹐代禱.多年來﹐睇住佢尋求神既帶領﹐係差傳方面好有心志﹐之後去讀神學﹐好受到鼓勵.宜家大哥哥找到終身伴侶﹐大家同心係神既家事奉﹐真係好得無比! 好enjoy 婚禮既worship time, 一齊敬拜﹐最感動係新娘子四個哥哥(個個都係牧師呀﹐連爸爸都係)唱Commitment Song 去祝福一對新人 (我好鐘意D歌詞﹐但係search 唔到).主婚牧師送字(M&M = minimize & maximize, S&S = set free and sail) 好有意思.
甘當然﹐今次除左婚禮之外﹐亦順道reunion. 舊揚恩濟濟一堂﹐好難得.好開心見返D couples. 真係好耐無見﹐佢地係我既成長路上都好重要.感謝神將不同既弟兄姊妹放係我既生命中.
去得NY﹐梗係要食得好啦﹐不過就無去到大學時既經典四小時巴西步飛﹐去左食馬來野.食飯時﹐好友夫婦又到﹐真係好.之後返屋企﹐換衫﹐零時十分再過威府傾偈﹐正! 雖然就真係好累 (兩點半先走)﹐但係好值得﹐好值得!
好啦﹐都要訓啦﹐不過聽日節目不停﹐所以今晚一定要寫好呢個先訓﹐唔係我怕無時間啦.
P.S. 上NYC 時﹐一路聽AM1480, D 節目無聊﹐但係估歌名﹐好好笑.亞蔡玩﹐一定贏梗!!
衰仔﹐無雞蛋兒子呀﹐聽日睇下啦.


text:
上篇寫到大陸嘅怪雞翻譯,我懷疑就係人工智能惹嘅禍.因為咁搞笑嘅,只有翻譯軟件先譯得出嚟.
不過睇網民嘅反應,絕大部分都係恥笑大陸人英文水皮.當然啦,我自己都有笑,因為真係譯得好搞笑,但係我嘅笑並唔係恥笑.首先,我相信翻譯係不經人手嘅.而且,我英文咁屎,有乜資格恥笑人地?嗰如果俾我譯,嚴格上嚟講我冇一個識譯.就算勉強譯咗出嚟,俾鬼佬見到都肯定會笑到反艇.當然啦,以我嘅英文程度都仲可以睇得出譯得有問題,因為實在錯得太離譜.
就算真係人自己譯嘅,都唔使恥笑佢地,因為中國人英文差絕對係好正常.睇番香港,做咗英國殖民地咁耐,我地由幼稚園開始已經要學ABCD,不過係咪個個英文都叻到識飛呢?咪睇人每一句都會有幾個英文字,其實未必個個英文都係咁醒,有部分係「見到唐人講番話,見到鬼佬口啞啞」嗰隻嚟架.以前公司鬼多,所以我請馬都只係請嗰浸完鹹水返嚟嘅,因為就算唔做得都起碼講得.話我唔支持本地貨都冇法,點都好過麻煩到自己.當然,我都從來唔會請鬼賓差,費事搞到自己啦.
喺香港,要學好英文真係唔易.我以前間中學已經係全英語授課(當然除咗中文同中史),但係自問英文程度其實好渣吓.不過咁,以前公司所有文件都要用英文,勉強用英文寫張memo或者覆個email我都可以嘅,鬼得閒check你grammar有冇錯咩.哈哈,我都係嗰「見到唐人講番話,見到鬼佬口啞啞」嘅人嚟架.反而呢,有人讀書唔算好多,讀得又唔係好叻,但係蒲得老蘭多,英文就講到嘞嘞聲.
問題係,我地根本冇一個英語環境,而學校教嘅英文又唔得生活化.英語環境唔使講啦,冇得練習自然就唔會學得好.生活化嘅英文都好緊要,有時仲性命尤關添.好多年前,有個留學美國嘅日本仔喺萬聖節扮鬼,結果俾人一槍了結咗.就係因為佢冇學好生活化嘅英文,唔知道freeze係「咪郁」咁解.
連喺香港都唔係咁易學好英文,喺大陸就更加唔使講啦,所以我覺得冇必要恥笑大陸人英文渣.香港都有人將「牛柏葉」譯做「Albert Yip」啦,都係唔好恥笑人地喇.
咁係咪即係話大陸搞笑翻譯可以原諒?又唔係喎,當時搞咁多英文翻譯,主要係為咗迎接京奧,萬一俾鬼佬睇到,真係俾佢地笑到面都黃啦.其實笑吓都冇乜所謂,又笑唔死嘅,而且中國人根本就係面黃架啦.老實講,搞笑材料只係表象,值得深思嘅係背後嘅一啟示.
喺大陸,唔識英文唔係大問題,因為總會有人識.將翻譯嘅交俾識英文嘅人做咪得囉,我相信大陸大把人做得到.係管理層唔重視呢樣,定係基層以為有翻譯軟件就乜都掂呢?就算翻譯軟件真係掂,做好咗都要人覆核吓啩,呢個動作我絕對相信有初中英文程度已經做得到.最恐怖嘅係連政府機關同大型商業機構都有份搞笑,真係吾不欲觀之矣!
咪以為翻譯只係小事,所謂見微知著,小小嘅一件事好多時都會反映咗一普遍存在嘅問題.講到尾,問題癥結係態度,係無知同苟且!中國要成為真正強國,硬件只係門面,軟件(國民質素)提升先係當前急務!
又講番人工智能,究竟呢樣係萬能定無能呢?其實兩樣都唔係,主要係睇人點用嘅啫.人地話盡信書不如無書,其實人工智能都係咁話.如果人仲係咁無知苟且,A.I.就唔會係「Artificial Intelligence」,而係「Artificial Ignorance」同「Artificial Idiocy」!


text:
數數手指, 仲有唔夠24小時, 就係我地結婚一週年啦
, 雖然當日真係有好多好多回憶拎到我地好難忘, 不過可惜係當日Yahoo要進行系統維修, 睇黎一定又入唔到 blog 囉, 唔同Yahoo係未順便同我地慶祝結婚週年呢!!! 而我地點慶祝週年紀念??? 當晚已經訂左枱食飯, 當然唔會食得太豪啦, 因為要留番D錢去準備我地既週年日本の旅嘛, 我諗要到Yahoo回復正常, 先可能同大家分享啦!!!
未講正題時, 請大家合埋雙眼, 幻想一下自己坐緊時光機, 因為我而家帶大家乘坐時光機, 時光倒流去到2006年, 講番結婚前必要做一件事.....求婚 !!!
其實求婚既事, 只有兩/三名朋友知道, 其他任何人連相都未睇過架, 原本我地都想係婚宴上播出求婚片段, 可惜有突發事, 播唔到段片, 所以今次係首次公開架, 當時諗係邊到求婚都幾頭痛架, 最後我揀選係迪士尼求婚, 點解??? 因為自從迪士尼開幕後, 我地每年生日都會入去玩, 當年一定唔例外, 於是我係 U字頭既討論區不斷搵資料, 仲 Send Email 去 HKDL 添, 最後係討論區入面, 有一位朋友都係迪士尼求婚, 佢仲比左好多意見我添, 當我同 CM 聯絡後, 佢地答應左我既提議, 仲會幫手添, 同佢地聯絡幾次後, 佢地仲比左好多提議我, 係到真係要多謝一班CM & 討論區既朋友呀, 係生日前一日我仲靜雞雞預先將扎花送去迪士尼添!!!
當一切準備就緒, 06年12月18日, 正式入樂園前, 我都同CM不斷保持聯絡 & 報告我地既行蹤, 佢地仲同我講, 我地入到樂園後仲會有意外驚喜安排比我地(唔係求婚計劃), 係阿V朋友手上接過門票, 我地正式入到樂園啦, 而我就扮作若無其事, 同阿V一齊去大會堂拎取生日襟章, 由於我地兩個係同一日生日, 當時位CM仲同我地, 安排一樣好特別既活動比我地, 果樣係咩活動, 慢慢睇落去就知道啦~~~
拎外CM仲約我地完左第一場 Parade 後返黎 CITY HALL 添, 由於原先 PLAN 好係個亭進行求婚, 因為當日實在太多人啦, CM 幫我拎有安排, 去到CITY HALL 安排我地進入一間 VIP ROOM 等待, 當時阿V仲未知會發生咩事架!!!
由於 VIP Room 都幾靚架, 係等待既時候, 我地仲不斷影相添, 就係哩個時候, 突然有人入黎呀, 就係一班CM連埋 Micky & Minnie 入黎啦, 佢地仲不斷同我地玩, 佢地除左唱生日歌外, 仲不斷指住阿V帶介指既地方, 其後正式進行求婚儀式啦, 不過當時都幾緊張架, 儀式完式後, 全部人都恭喜我地, 拎外迪士尼仲送出一對結婚造型既髮夾比我地添!!
離開 CITY HALL 時, 阿V突然喊左出黎, 心諗我又做錯野??? TUM番佢一輪後, 之後問咩事, 只係一時感觸咋!!!
拎外未話一班 CM 安排左一個非常特別既活動比我地, 而哩個驚喜就係我地成為帶令Parade 開始既主角, 平時見你其他人帶令就見得多啦, 今次由我地帶令, 真係好難忘架!
我地又再次返到 city hall 等待CM帶拎, 去到Parade開始既禁區準備, 係上車前, 當然要影相留念啦, 連揸車果位司機都好好人, 除左同我地揸機影相外, 等待期間仲我地有講有笑, 真係好開心架!!!
突然係廣播中聽到 "今日既巡遊正式開始, 有請 尹先生, 楊小姐 帶令巡遊隊伍", 聽到哩段廣播真係好又興奮又開心架, 尤其當架車去到 city hall 門口時, 成班CM仲行出黎門口, 向我地拍手歡呼添, 完成後我地留係尾後欣賞Parade添!!
一連經過兩個開心又難忘既經歷, 我地繼續留係樂園玩, 由於我地有生日襟章, 去到邊到都有好多人同我地講生日快樂, 連係 SHOP 入面既CM都問我地係未真係一齊同一日生日添, 拎我仲叫我地係迪士尼酒店舉行婚禮添, 我仲講笑話, 如果你地有折比我都會考慮考慮既, 哈哈.......當然係冇折啦!!!
我地玩到去夜晚, 去返CITY HALL 拎返扎花, 再係門口既夜景影反幾張靚相, 就完成一個拎我地一生難忘既一日啦, 所以好多人都問我地點解咁LIKE入HKDL, 因為 HKDL 帶比我地好多好多美麗既回憶, 或者因為咁, 我地先會愛上 HKDL 啦!!!
其實轉眼間仲有一個月就到我地生日啦, 由於去年轉左新工, 係生日既時候冇放到假入樂園慶祝, 唔知今年生日又有冇機會重臨樂園, 回味所有美好既回憶呢???
相關網誌 - BV 的甜蜜回憶


text:
(獨媒特約報導)七一前,梁振英以校監身份出席演藝學院第二十七屆畢業禮,遇上了一眾學生以下跪,交叉手勢,高呼689下台等不同方式「倒梁」,引起社會資泛討論.這班學生是響應一個Facebook群組──「演藝畢業生好好招呼689」的號召自發參與.在典禮上,同學做出了多種動作,在梁振英面前表達訴求,包括倒豎拇指,下跪,亦有同學「直行直過」.獨媒訪問了群組的負責人之一,應屆舞台及制作藝術學系畢業生吳家進談談是次行動的始末.吳家進曾在事後發表一封公開信,他表示「從來沒有打算隱瞞自己的身份,我只是單純免卻維穩派捉住我面談浪費大家青春的風險.」
「只係唔想梁振英黎」
吳家進表示活動最初的目的是希望梁振英會缺席,想不到社會對此事有這麼大的關注.「我哋搞呢個活動嘅時候冇諗過有咁多傳媒去報導,因為最開頭嘅目的都係唔想佢嚟.相比起話多唔多人報導呢件事,我哋更想係佢唔好出現.其實個活動唔係我一個人搞嘅,而我唔打算隱瞞身份.我哋知道梁振英會因為佢校監身份而嚟為我哋扑頭,我哋都唔想佢嚟.有啲同學一早已經決定咗佢就算嚟到都選擇唔去躹躬或者會做其他行為,咁所以我哋就覺得可以一早話俾梁振英知,希望睇吓佢會唔會知道自己有機會冇面,會知難而退.」
「演藝畢業生好好招呼689」這活動的進行,全賴一班同學的自發行動.「個群組係一至兩個人管理,但入面嘅同學係『各自修行』,大家都已經有想做嘅嘢.所以都唔可以話我係策劃人,我只係開一個Facbook page去召集一班人.同學之間除咗個page之外就最主要靠口講.一路以嚟大家都好自發,有打算咁做嘅同學自然會咁做.我哋咁多人表態會做嘅時候,大家一齊去做嘅信心就會大咗.最後我諗都有一百同學參加,最主要來自電影電視同舞台及制作藝術學系,戲劇嗰邊都有同學表達唔同訴求,例如對於文化界嘅尊重等等.」
各自修行,自創動作
在典禮上,同學做出了多種動作去表達訴求,包括倒豎拇指,下跪,亦有同學「直行直過」,原來同學們事前是沒有「夾定」,大家只是抱著希望表達自己的心去做.「我哋冇夾定㗎,甚至乎邊個會做啲咩我哋都唔知.電影電視嗰邊好清晰,佢哋要求落實雙普選;有啲同學交叉手勢反國教.而我自己就對住梁振英三躹躬,就好似一個諷刺……對於香港一個已死嘅政權,做一個哀悼嘅儀式.因為梁振英係香港特首,佢叫做代表緊香港,最受得起呢三躹躬.每一個同學都有自己嘅議題,佢哋想講咩,用咩方法去講我哋都好尊重.但我哋一直都有提醒各位同學,唔好講粗口同做啲暴力衝擊行為,你可以表達意見,但我哋都覺得始終係一個莊嚴嘅地方,要知體面.」
這次活動中,吳家進覺得演藝學院的行動十分合理.「一開始開呢個page嘅原因係想學校都睇到…但畢業禮前太多嘢做,我都驚學校係咁走嚟接觸我,所以開咗個新Facebook去開個page.演藝學院一路都好好,佢只係出一啲指引,例如台上面嗰時點樣停低,要六秒行完之類,冇話有咩罰則.因為要阻止學生好簡單,好似學生做佢哋認為唔恰當行為就冇得畢業,呢啲好容易但演藝學院一樣都冇做過.」
身為畢業禮其中一個主角的他,有沒有聽到其他「主角」的怨言呢?「我冇聽過任何出席者投訴,罵我哋嘅都係冇出席嘅人.或者唔係每個同學喺呢個活動都有立場或者會對梁振英做動作,但我哋一樣好尊重,一樣會鼓掌同恭喜佢哋畢業.而且在座嘅同學都好明白我哋只係用我哋自己台上面嗰六秒,我哋冇干擾到其他人嘅時間同畢業禮進行.」
多謝網民廣傳
在畢業禮後,網民「瘋傳」畢業同學對梁振英做動作的相片,吳家進很感激這班網民的傳閱.「我好多謝佢哋,一班高登巴打將一啲正確嘅資訊擺上網,同時有啲將一張同學倒豎拇指嘅圖改咗做舉中指,都係高登巴打去同我哋澄清.佢哋比我哋更快,更關注呢件事.呢件事亦都鼓勵大家站出嚟,亦多啲人去睇普選係咩一回事.而張改圖…我唔知改圖者係純粹搞笑定有政治目的,改圖喺網上面有好多,只要大家心水清都會幫我哋辯解…冇㗎我都係網民,都好了解網上面嘅規則,清者自清啦!」
同時,各界有很多不同的聲音出現,有的讚參與活動的同學「夠勇,敢出聲!」,有的罵他們「沒家教」,對此吳家進指他學會了接受和尊重.「我自己希望大家睇完件事唔係讚我哋,我哋唔係想做咩英雄,我哋都係普通嘅學生,我哋做到嘅大家都會做到,我希望大家因為呢件事會走出嚟.可能呢一剎那多咗好多媒體接觸我,多咗好多機會,我唔會去抽呢啲水,就算有媒體接觸我都只係解釋返件事.至於反對嘅聲音,有啲人話我哋冇家教,甚至用粗口鬧,我只可以講我喺台上面,事後到面對回應我哋冇講過粗口,冇激動嘅回應.我都係嗰句:『對得住自己就可以.』我知有好多人都好怕個社會動盪,有啲又未必真係『五毛』…好多時上一輩因為經歷過動盪,好怕會再有,會想我哋後生安份守己啲.但依家世代唔同咗,社會要面對嘅議題多咗,我哋只係想喺適當嘅時候發聲.要鬧嘅真係由得佢,我哋理唔到.我只係講我認為啱嘅嘢,所以我先會歡迎大家批評我,話我知我錯,因為我有時都會諗得唔夠周全.我唔怕俾人鬧而因為咁唔再講任何嘢.」
「呢件事啟發我自己要適當時候,場合講適當嘅說話冇人會怪你.有啲會支持用激進手法去抗爭,但所有嘢都要睇時間場合.而面對指責批評,只要合理都應該要尊重,咁先至係民主.民主唔係一班人走哂同一個方向,好似《天與地》話齋有唔同聲音但都互相尊重,即係和而不同.」
當記者問吳家進怕不怕被秋後算帳時,他說他相信香港還有公義.「我相信社會都仲係好公義,不論好多舞台藝術工作者,香港人都係好正義.所謂秋後算帳或者會對於我喺政府工作上會有人因為呢件事記得我…我唔知將來會唔會真係有一日香港真係變得好民主,或者掌權嘅人會唔會記得我,只係呢一刻我對得住自己!」
唔認為搞社運,「所有行業與政治都密不可分!」
有很多同學都向梁振英要求普選,吳家進亦希望香港可以盡快有普選.「我覺得特首邊個做唔緊要,重點係佢點樣選出嚟.如果係七百萬人一齊選咗一個唔恰當嘅人,呢個責任要香港人要一齊承擔,但如果由一小撮既得利益者去選一個要令全香港陪佢哋承擔嘅人,我接受唔到!我唔係話要做社運,作為香港一份子,所有行業同政治都密不可分,特別係文化界.」
吳家進指活動帶出來的訊息十分正面.「大部份香港人都好開放,支持學生去表達意見,我覺得大家反對唔係反對發出聲音,係反對同怕我哋會用一啲唔禮貌同暴力嘅行為去發出聲音.」而他認為這次活動有另一種更深層的意義.「我覺得今次係一個播種.我諗香港嘅將來需要大家企出講多啲唔同角度,正確嘅說話,唔係企埋一邊安於接受一個唔公義嘅社會.而且我覺得香港已經步入可以普選嘅成熟階段,2017唔做而去到2022先做已經太遲啦.五十年不變…2022都去咗一半,自由可能已經收窄都冇得挽回嘅地步.所以好贊成大家會去發表意見,社會咁先叫發展緊.我好開心係見到一啲舊政黨…唔係因為呢件事,好似傳統泛民黨派又有返活力咁去做,係一個好好嘅開始.」
編輯:黃俊邦


text:
唔知tracy定ami有兩張UCC 既20元coupon, tracy, natalie, ami, anton, sunny及我六人下午去UCC度食lunch, 對我黎講都幾貴既, 但間中一次都仲得既
餐廳內既布置, 呢日食飯仲見到楊婉儀係我哋隔離枱同朋友食飯
sunny堆既沙律, 仔細睇下係個人(!?)黎架, 兩粒紅豆係眼, 栗米果兩粒係nose, 蕃茄仔係笑起既牙, 睇落去好搞鬼
natalie及tracy堆既沙律, 仲有好多桃啊, 超好味!
anton叫既咖哩豬排飯, 雖然好似普通少少, 個樣都幾好味咁
tracy及sunny叫既牛肉芝士焗飯, 賣相同樣都咁靚
natalie叫既海鮮芝士焗飯, 個樣同牛肉差唔多
我叫既牛肉汁奄列飯, ami都跟住我叫, 真係好好味, 大家有興趣不妨試下
kumi's new life
2010年12月14日 星期二
和同事去UCC食lunch
唔知tracy定ami有兩張UCC 既20元coupon, tracy, natalie, ami, anton, sunny及我六人下午去UCC度食lunch, 對我黎講都幾貴既, 但間中一次都仲得既
張貼者: 幸福之匙 於 下午7:08
2 意見:
- Candy 提到...
-
睇你成日同公司同事出去食lunch, 睇o黎你同公司d同事相處得幾好bor, 咁咪好囉~~ 咁就算做o野做得辛苦都不枉識到一班咁好o既同事啦~~xd
- 2010年12月21日 上午12:28
- 幸福之匙 提到...
-
和同事都算OK啦, 雖然我平時好少同佢地傾計, 但佢地都對我好好, 成日請我食野及間中同我傾
嗯,最開心係遇到好既同事, 尤其係tracy及我既阿ger, 佢地兩個都好好人^^
- 2010年12月24日 上午6:46


text:
帶住眼鏡o既 阿輝 係個普通o既白領,o係荔枝角一家出入口公司工作,團隊小隊目,經理仔一個.人到中年,人生中o既最大成就,就係買o左公司附近一個大型樓盤o既一個七百呎o既單位.月供兩萬,同太太一人一半.有時走落 Club House「hea」睇下報紙雜誌,咁又過日晨.
阿輝 o既太太叫做 Catherine,Catherine 同 阿輝 同齡,一樣都係 38 歲.o係附近屋村開o左間蚊型美容院,做附近師奶o既生意,雖然又未算「賺錢買花戴」,但總算衣食無憂.佢o地結婚七年,Catherine 怕肥唔肯生仔,阿輝 亦樂得清靜.雖然家中兩老有時會稍有微言,問點解唔肯生幾個孫比佢地抱下.不過又好在 阿輝 有個阿哥,阿哥有對孖仔,老人家弄孫為樂,都唔係好得閒理會 阿輝 夫婦唔生小朋友.
同好多o既中年男士一樣,阿輝 都有佢o既「婚外情」,與其話係「婚外情」,不如話係「婚外性」.
阿輝 搭上o左公司新o黎o既文員 Suki.請 Suki 亦係阿輝o既主意,Suki 見工當日一身《ViVi》look o既打扮,成個老翻傅穎咁,拍埋公司果堆返工著衫仲隨便過去街市買菜o既中女,都唔止係眼前一亮,直情係久旱逢甘露.所以雖然 Suki 返工猛傾電話玩 MSN,不事生產,一樣唔炒魷.
Suki 鐘意買衫買手袋跟潮流,不過做文員人工唔多,去做援交咩? 咁佢又唔敢.唯一辦法就係溝多幾件仔,嗲兩嗲,又有個新手袋.但同 Suki 同齡o既男仔賺錢一樣唔多,於是 Suki 就打起阿輝 o既主義,諗住佢係經理仔,都應該有兩個錢.就襯有一晚 OT 夜o左收工,叫 阿輝 陪佢去飲酒,幾分酒意之後,就發生o左關係.
點知 阿輝 份人工八成都比o左老婆! 阿輝 可以花o係 Suki o既身上唔多.講真,阿輝 都係貪 Suki o既幾分姿色幾分青春氣息,無可無不可,他愛o既依然係屋企個老婆 Catherine,只係結婚多年,行房之事都變成節日特備節目,平日可免則免,叫佢納悶.Suki 則心諗始終 阿輝 都係個經理仔,公司有人照應,比人裁員都無咁易裁到自己,加上 阿輝 口花花甜言蜜語又「乙水」得自己幾開心.目標不同o既呢兩個人,就由得呢段關係繼續落去.
於是 阿輝 同 Suki 就開展o左佢o地o既「偷食關係」,都係一個禮拜一兩次,襯 阿輝 老婆返去黃大仙娘家或者去o左打麻雀,就同 Suki 上自己屋企「Happy Hour」幾粒鐘.而呢一段關係,一直維持o左大半年.
直到有一日,阿輝 返到屋企見到一個奇異o既境像為止......
呢一日傍晚六點,阿輝同平時一樣步行返屋企.扭開木門「o卡嚓」一聲之後,發現屋企所有傢俬都比人搬走曬!! 打開入牆衣櫃,入面一件衫都無曬!! 全屋只剩低七年前o個輯宮廷式結婚相,仍然掛o係牆上面.阿輝即時 feel 到可能 Catherine 發現o左佢有外遇,嬲嬲地掉o左所有衫同傢俬.
於是佢 手羅 起手提電話,打o左個電話比 Catherine......
「唔好意思,你所打o既電話號碼現時未能接通.請你遲o的再打過啦!
多左幾次,都係一樣.阿輝成個呆o左,不過呆o左 5 分鐘之後,佢就諗到跑去美容院揾 Catherine.
而各位聰明o既讀者都會知道,美容院亦都無開門啦.
問隔離 boutique 仔老闆,原來 Catherine 已經將美容院甩o左手,賣o左比其他人.即是話, Catherine 係有心避開 阿輝 o既.阿輝落寞,呢個時候就諗起嬌俏可人o既 Suki,就諗住打個電話比佢想話訴下苦.而其實,呢次亦都係阿輝 同 Suki 一齊半年以來,首次唔係為o左性而打比 Suki o既電話.
點知,連 Suki o既電話都打唔通......
「唔好意思,你所打o既電話號碼現時未能接通.請你遲o的再打過啦!
阿輝難過,有苦無路訴,唯有死死氣行返屋企,再作打算.
可惜o既係低處未算低,當 阿輝 返到屋企,發現多o左一對陌生男女.原來呢對男女,就係 阿輝 屋企o既新業主!! 諗唔到 Catherine 賣o左佢盤生意,連佢地o既屋企都一次過賣埋.原來當年結婚 o個陣,阿輝為搏紅顏一笑,層樓寫o左老婆個名.Catherine 襯 阿輝 返工,帶人上o黎睇樓,佢都懵然不知.
當 阿輝 慌失失到不得了o既時候,收到一個 MMS......係 Catherine send 比佢o既,裡面有一個短訊同一張相.短訊內容話:「阿輝,Sorry,我揾到我o既真愛,我唔愛你啦! 你自己照顧自己,唔洗搵我.」.至於張相,打開之後,竟然係一張合照......
一張 Suki 同 Catherine o既合照.
原來 Suki 係 Catherine o既美容院熟客.
有一次,Catherine 幫 Suki 做 body massage,一邊傾下閒偈.傾多兩傾,Catherine 講到懷疑老公有外遇,一邊講一邊喊,Suki 安慰 Catherine,Catherine 攬住赤裸o既 Suki 哭訴.情不自禁之下,Suki 竟然同 Catherine 嘴起上o黎...... 之後o既事唔洗多講,Suki 成為 Catherine o既入幕之賓. Catherine 好少同 阿輝 歡好o既原因,唔係因為 阿輝 性能力差,唔係因為厭o左對方o既身體,係因為 Catherine 鐘意o既其實係女人.當年同阿輝結婚只係想要o的安穩o既生活,估唔到外表老實o既阿輝都會有外遇.
至於 Suki,Catherine 賣樓賣生意比佢過新生活,有人照顧,有人錫有人愛,有人買 LV 比自己,係男係女又有咩所謂? 不過,呢兩位女子,其實並唔知道原來大家之前o既男人就係阿輝,並唔係存心報復,只係事有湊巧而已,有咁o岩得咁橋o者.
人財兩空o既阿輝,茫茫然咁行o左落街,猛隊苦到澀o既黑啤.而留o係 阿輝 身邊o既,就只係剩返佢部手提電話,同埋o個個毫無意義o既 MMS 了.
完


text:
23/2/15 雨
上年暑假先做完衝上雲霄2,食住個勢,今個新年就有電影版lu,梗係要搶先觀看啦.
不過由於拜年果陣聽到親戚提過套戲,所以對套戲期望無乜.
果然真係,呢套所謂既衝上雲霄,原來只係100%既愛情片.
感覺上,只係將愛情主題放落飛機或航空既setting黎做,而同飛機其實無直接關係.
所以,睇到一半,我已經覺得呢套戲炒禍了衝上雲霄原有既形象.
一來多左啲新演員,少左舊有角色.二來,唔單止captain cool張智霖chok,連sam哥吳鎮宇都chok左勁多,笑死.
但最大問題係,覺得關於飛機及航班既情節,實在太少,有啲失望.
我又唔係話一味踩呢套戲既,話晒係鄒凱光執導,應該係有啲料到既.
例如吳鎮宇同搖滾天后鄭秀文果條線,其實幾得意幾有趣,個idea幾創新,都算好睇.
至於最正路既古天樂佘詩曼果條線,因為男方要打理生意而分手,呢條線幾吸引到老套既我,都幾想佢地最終能夠起埋一齊.
同埋有啲伏筆,例如鄭秀文角色名「TM」既意思,都度得幾好幾impressive,似係鄒大導既手筆.
不過只有100分鐘時間,角色略嫌過多,例如朱璇果條線,完全唔知佢地做過啲乜,無端端鬧番,無端端一齊番.根本成條線應該刪去.
另外馬國明同江美儀出場極少,佢地個title頂多是客串,唔明點解會係主演,lol.
anyway,雖然呢套戲似係應該響情人節上映多啲,但for賀歲片都值得睇既,始終衝上雲霄係唔少後生仔既集體回憶.
2015年2月24日 星期二
衝上雲霄電影版
23/2/15 雨
2015年2月19日 星期四
情人節及新年雜感
19/2/15 陰
新年快樂!羊年進步!身體健康!心想事成!~~~
好耐都無打blog喇,其實今個農曆新年假期,我自己都唔係好得閒,剛清完一堆midterm,假期返去又有大把野做或者要交.
不過都唔想好似blog成個二月都零生產,所以都簡單記錄下前排做過既野啦~
去到二月,點能夠唔提下情人節呢?以前同自己無關,但由今年開始,就真正享受到情人節既快樂同甜蜜喇,嘻嘻!
好多謝suesue親手整既朱古力,好得意又好好味呀~~~!!
去尖沙咀食金田放題提早慶祝情人節,我諗我都有兩年無食過放題,當然係咁叫野食啦哈哈~
呢度啲野食味道ok呀,幾多野食,係差在唔夠座位,人手又好似唔聽使咁.
兩個鐘果然夠晒,有一點不得不提,呢度既象拔蚌刺身真心正!!!
唔係度度都有象拔蚌食架,呢度既象拔蚌唔係話好大塊,但勝在厚度切得剛剛好,佢切得薄,反而食到果種o趙口,夠彈牙,爽脆,仲有魚生既鮮味,一流!
新年前夕,當然要執屋打掃,仲有去行年宵市場啦.
今年執到最特別最有趣既,係圖中我小學既英文詩詞作品集.依家睇番都覺得好笑,哈哈哈.
好想念小學時代的日子呀~~
仲有年廿九晚同suesue行沙田花市,沙田個花市都大過大埔風水廣場好多,分兩邊,一邊乾貨一邊濕貨.
不過人流就無大埔果邊咁稠密喇,行得鬆動好多,就無左年宵一貫逼逼擁擁既熱鬧感覺.
Anyway,只要同到心愛既人一齊度過情人節和新年就得啦!(心心)
順帶一提,三月第二個星期,會同suesue去東京旅行,諗起就興奮喇!~yeah!~
雖然三月頭日本仲未有櫻花睇,唯有睇住中大新亞知行櫻行先啦,lol.


text:
星期五, 2月 28
壅川
月結前挾淡, 但建材同金融都係要藥煲. 睇落好似好强, 但一月效應咁跌法, 真係心有余悸, 重貨都係無乜好做, 都係要睇天. 但無貨咁既估值下, 點都值博過歐美, 雖則睇圖真係幾肉酸, 咁又要落番到底係用估值, 定係睇時機嚟個恆久既決定嘞. 2722 大部份人話要沽, 但沽極都係度磨, 咁反而愈嚟愈值博, 阿通信猛畀澳銀咁沽, 但諗落真係無乜壞消息, 3.5 樓下中長線真係入得過.
今個月尐新股唔係派都成手大蝕, 就係派得雞春咁少賺得仲微, 真係連時間哂埋都唔值. 孖到去 b, 當你有賺, 計落風險真係唔值, touch wood 係截哂飛時海潚撲過嚟, 咁你尐過百萬按金真係咁先, 仲未計輸突, 咁就算連贏十年都清哂嘞. 而家 a 頭無哂癮, 咁即係 a 頭派得好番尐, 咁不如分飛陰尐陰尐啄好過咯.
咁多年斬人事件邊件破得到, 咁即係第四權任人强姦, 要個個做寒蟬. 練工夫都要十年八載, 帶埋刀番工同行古惑有乜分別, 咁記者唯有個個用哂筆名, 好似民國記者咁, 但都係要比特務咁去狙擊, 怕且都係得啖笑, 怕且新聞要小說化或寫番幾齣雍正, 風花雪月囉, 正所謂:
早春杜鵑白日寒
班竹碧血見路旁
抽水嗟嘆聲聲急
呵呢吉帝過多場
發佈者: Philip 1 留言
訂閱: 文章 (Atom)


text:
你有壓力,其實我都有壓力
哎!小丸子響崇拜擺我上檯,話搵勻全教會平信徒黎講論最熟聖經就非我莫熟咁話喎 —— 喂!呢鋪我真係有壓力勒!因為我其實「仲有好多進步空間」(引用番小丸子話可以咁樣俾人地善意既批評).我其中一個對退休既幻想,就係留響屋企睇番晒我以前買落,但係依家放左響書架上面封塵既屬靈書,神學書,聖經註釋書... 真係有排都未追到阿麥醫師同榮恩弟兄佢地咁熟聖經啦!唉!有壓力!
不過話時話,又唔怪得晒小丸子既,有時分享D開心野或者威水野,老婆都會話我會唔會響度太show-off?唉!有壓力!
仲有,禮拜六同一個舊同學飲下午茶(好耐無試過可以咁輕鬆嘆紅豆冰,兼且係無目的咁齋傾偈!),佢都話我寫D野實在太正面(唔知佢意思係咪話對於個D響信仰上有好多軟弱同爭扎既弟兄姊妹黎講,我咁寫會唔會好似太高不可攀,將自己position得太屬靈?樣樣野話自己係有choice屎,有得揀...),所以或者會令人難以有共鳴... 唉!又有壓力!
「因為高抬自己的,必要降卑;自己謙卑的,必要升高.」∼路十八14
係咪我自己無經歷負面既野呢?唔駛講梗唔係啦!我只係一個極其平凡既人,無「佳形美容」(賽五十三2),近乎雙失,開始面對中年危機,自尊心亦都開始變得脆弱,第日可能無得撈要做送稿阿伯都唔定... 只不過係考慮到internet係一個公共空間,好多野的確係不便響呢度講(我用既Blogger系統除左spam filter之外就沒咩security measure.但係呢種簡單性同佢既平面設計介面亦係我選擇佢既原因.)... 兩個女咩?我都有問佢地介唔介意架.響度要show-off我仲可以繼續show(下面我會show-off多一次),但係要講軟弱就更多野講,a blog a day都未必夠...
不過,我有一個諗法,係解釋點解我多數寫埋晒D正面既野:聖經話我地基督徒係響世上寄居既「客旅」(彼前二11),活響世上就好似「一台戲」(林前四9),有D叫好叫座,有D叫好不叫座,有D叫座不叫好,有D就既不叫好也不叫座.上帝俾我份劇本係點我真係唔多sure,但係我會盡力演好佢,好多自己唔能夠控制既主觀客觀因素就無辦法... 你估我唔憂柴憂米咩?你估我同老婆無拗撬咩?雖然成日口甜舌滑,但係你估我無令佢失望傷心過咩?你估我唔激兩個女氣,失控無情情發佢地脾氣咩?你估我做野無受過冤屈咩?你估我無控制唔到既壞思想咩?你估我無自我中心咩?你估我無做唔到free man既時候,俾人支配左我既情緒反應咩?你估我無對有需要既人冷漠到當睇唔到咩?我有晒呢D衰野之餘,有番小小好野仲會即刻諗下點樣show-off下添!總之,你有壓力時我一樣有,而且一定唔少得過你.曾經教會既前主任牧師幫我做過一個壓力測驗,結果我既壓力指數真係爆晒燈!但係弊就弊在我對住人仲係成日笑口噬噬 —— 但係我唔係扮出黎個播,呢樣野如過唔關俾我自由,平安同快樂既上帝事,我就真係諗唔到第二個自圓其說既原因勒.響呢個充滿壓力,焦慮,失望,悲哀,同打壓絕對真理既後現代社會裡面,我覺得如果自己寫既野再俾睇既人黎個落井下石,或者用自己既軟弱無助黎double人地已經有既擔子,就真係累鬥累無乜意思同出路.但係如過自己揀過黎寫,有D私人野講左出黎,將佢透明化,可以成為人地既鼓勵或者上帝因為咁得榮耀既話呢,就真係無枉我花左過往既時間寫咁多野勒.係呀,呢樣野無我著數架!就算羅晒自己既時間黎做斗零都賺唔到架!
所以無格,寫埋寫埋,我一樣係好似個D有個blog就以為自己係個專欄作家既無知少年咁,收一兩個鼓勵讚賞既comments,就即刻鬆毛鬆翼,繼續懵剩剩為呢D小眾讀者埋頭爬格子.拿,下面係一個demo,係一個響海外既舊同學send俾佢教會D弟兄姊妹,cc俾我既:
Remember way back when we were in the design school, we (myself and those non-Christians) laughed at him when he prayed before his meals, teased him for spending too much time at church... And now I enjoy every piece of article he wrote!
Patrick, this is a special thank to you following our Lord for so long and serve Him wholeheartedly.
拿!係咁寫岩架啦!係咁咦寫幾句我就會繼續演好上帝俾我份劇本過你睇架啦!
拿!我咁大壓力,原諒下我咁耐先有新野寫啦!
-----
無追世界盃,不過星期六晚同伉儷小組班老公同小朋友一齊tip四強,我既預測係阿根廷,烏克蘭,葡萄牙,巴西.隔左兩日已經有三個出局,我仲未!


text:
我一起身叫肚餓,因為昨晚無乜食野
之後同大少爺落街食早餐
一邊行一邊講野,佢突然好開心咁話:丫!你變番你自己喇!你窒頭窒勢駁咀駁舌喇,好野~
原來有一個人日日比你嘰嘰gut gut 12年,但仍會享受既係幸福既一種,哈
今日胃口好d諗起食蟹,銀座有一間,我就去啦
銀座係大少爺最喜愛既地方,實會去
之後去蟹道樂,講真,蟹道樂既蟹唔係特別好食,但勝在蟹料理,要食好食既蟹我覺得佢未夠好
好一般
蟹肉春雨沙律
可樂餅唔好食
天婦羅都唔得
因為我喜歡食忌廉汁,所以會Like呢個忌廉汁蟹肉通粉
食完午餐去Laduree食Macaroon,偏唔去香港間
焦糖味同raspberry好好食
終於比我見到呢個電話殼喇
去到台場都唔知自己想行乜
富士電視台有免費巴士去各境點
去近摩天輪個Outlet
個Outlet無野好買,d衫唔得,唔靚
佢個設計好似威尼斯人
晌呢個場唯一係…個Crepes好好食,皮夠薄夠軟身
去影高達,之後去呢個商場行,反而有心機睇,雖然大路品牌多,但至少品質較好
今次反而大少爺買到衫
彩虹橋
之後肚餓去Auqa City,但無乜好食,食無得揀只好揀既和幸
至少…穩陣
我個蛋鍋飯,我只食兩件肉,蛋汁同半碗飯,我確實唔愛豬肉
大少爺的
我買比幾個朋友既,後悔無買多幾對,希望聽日見到啦
聽日係我最後衝剌日,我希望買好多好多野啦


text:
2015年2月19日 星期四
姑奶屋企 @ 官塘 ( 19-FEB-2015 年初一 )
花膠響螺湯
次次都唔剪開 d 花膠 @@
( 19-FEB-2015 年初一 )
新嘅一年又開始喇 祝大家新年快樂 身體健康最緊要呢 哈哈 ~
今朝 9 點半起身喇 去咗麥記食早餐 之後番屋企沖涼洗頭 搞掂哂就去媽咪屋企拜年喇 ~
11 點去到媽咪屋企 但就無約埋家姐 估唔到無耐家姐就到 咁就最好啦 ~
差唔多 12 點半就打的去豬骨煲 呢兩年婆婆都話唔煮喇 因為真係好辛苦 工人又唔識煮喎 得婆婆一個煮十幾人嘅餸 所以個個都叫佢唔好煮 出去飲茶好過 不過就唔好叫套餐 因為食點心開心 d 哈哈 ~
比人摸到蝕哂
仲有好多都無影 實在唔好意思影啦 哈哈
叫咗 1 隻燒鵝 分開兩碟 好好味呀
送嘅甜品 勁正呀 呢碗出去食要 $2x 架
其實仲有 d 點心都未上枱 但我覺得食 2x 籠已經好夠囉 之後佢地仲叫咗 1 窩麵同 1 碟炒飯 不過我唔食啦 因為已經好飽
食到 2 點幾就走喇 同埋媽咪一齊打的番屋企 我地同家姐就喺九龍灣落車 家姐自己番屋企 我同里奧大人就要去買嘢 番到屋企抖陣 差唔多 4 點半又打的去姑奶屋企食開年飯 lu ~
本來係初二晚食嘅 不過姑奶佢地想一齊食到開年飯 所以個個就我地 改為年初一食呢 ~
6 點半開餐 食到 8 點半就打的走喇 ~
番到屋企即沖涼 之後叉哂所有相機手機電 再 double check 所有嘢 睇多陣電視 10 點幾即瞓喇 又瞓到喎 呵呵 ~
2 則留言:


text:
過年有好多節目, 所以每次寫blog都係update番去拜年去玩嘅情況!!
其實baby已經踢左我好多日喇!
係年廿九晚(16/2)臨瞓攤係度時, 個肚入面好似有d野郁郁下咁, 不過又唔係好明顯, 但應該係baby游緊水
然後, 年三十晚就feel到個肚皮彈左幾下喇, 好sure係baby踢我喇
年初一去拜年仲犀利, 係衛家好熱鬧嘅時候, baby係好似玩埋一份咁左踢右踢!! 係咪同mami&各位親戚拜年呢??
年初二, 返完婆婆家開年, 同老公睇完"番生侏羅館"(好睇呀), 番屋企後baby又好多郁動, 叫老公都放隻手上我個肚度feel下, baby真係細細力踢佢一腳, 哈哈!! 老公都feel到, 唔係我幻覺
年初三, 忙碌日, 由返娘家飲茶到下晝同屋企人竹戰完一再去左叻叻米米home玩到好夜, 兩個幾星期以來, 第一次12點幾都未同baby聽胎教機, baby竟然 12點半開始大大力踢左我好耐, 成幾個字..., 唔知道係咪鬧mami做乜仲唔同佢去聽babyplus瞓覺呢?? 哈哈!! baby, 無乜幾何夜瞓咖喇, 新年嘛!! 乖
年初四, 去tea & lisa屋企玩, baby都有耐唔耐郁下, 我成日坐係度放對手係個肚度feel佢!! 仲攪到芝芝以為我肚痛添!! 哈哈!! 我其實不知幾lumlum自得其樂feel緊baby&同佢傾緊計!!
年初五開始, 發現早晚聽babyplus時baby會踢部機, 朝早就踢少少, 好似瞓得好好地比部機嘈醒想踢開佢咁!! 夜晚就好似同部機玩咁, 好大力踢咖, 我見佢大大力踢左好幾腳又叫老公放隻手係我個肚度feel下, 跟住佢就比baby一大腳踢到成個人彈一彈, hehe.., 佢估唔到我話baby大力踢原來係咁大力同咁明顯咖!!
經過呢個星期嘅觀察, baby係夜晚會活躍d, 日頭好似好好瞓咁!! 真係baby豬黎咖!!
I love you baby!! 你要乖乖地呀!! 今日已經係20weeks喇, 你係我個肚度住嘅日子已經過左一半喇!! 仲有20個星期你就會出世喇!! 我同老公都要開始周圍睇下bb野同格下價先得


text:
- 睇型男講座 (呢個梗係首要啦)
- 傾電話
- 上FACEBOOK
- 玩WHATSAPP
- 打機
- 繼續做公司野
- 做功課
2012年2月21日 星期二
邊有時間做護理
保護篇@唐天俠
呢段片由小弟親自操刀,唔包動作指導,場景佈置,打燈,食飯,出糧等流程,淨係由唐天俠佢洗面開始,一直到最後敷MASK(仲未計用晚霜),已經用左整整兩個鐘!!你大可以話唐天俠佢有豬既特徵——慢吞吞(拿拿拿,唔好以貌取人人呀你地),但我地家下姑且用住呢個作參考時間先.
以上既步驟,都會係晚上先會做(除非你既工作係量地).就當各位係下午六點正收工放學,七點正俾你番到屋企,又剛好屋企煮好左飯,就七點半開飯啦,食飽飽加埋洗埋個碗,八點半了.係時候沖涼啦,俾你沖半個鐘(珍惜水資源呀),九點正係你全日最乾淨既時候.咁你就做頭先我地係上面所講既步驟,為你塊面做護理,兩小時內完成,(你話邊有咁慢呀? 做慣左咪會更快囉) 好! 就當個半鐘.當你做完以上護理既時候,已經十點半.你話仲有時間做你既野嗎? 等我幫大家列埋個表:
有人話做慣夜貓,所以有大把時間慢慢做.根據路邊草超詳細既分析,唔捱夜係對面部護理其中一項首要既條件,當你十二點正訓,咁即係話你只剩下個一小時做你私人野,當中可能你追埋「型男講座」既正片已經用左半小時… …
唔好以為係做護理步驟期間你可以抽時間出黎,可以邊敷MASK邊上「型男講座」,睇電視,傾電話呀,你知唔合敷MASK就好似把劍咁,兩邊刃架,敷既期間你咪笑呀,一笑有條皺紋你就大檸樂,到時你敷幾多張都無.啲火山泥敷落塊面都唔係講笑架,好似幫你塊面打左石膏咁,係你想笑都笑唔到,係硬得離譜!!
唔好誤會,我唔係叫你唔做面部護理,我只係覺得太費時喇,對而家既我黎講,連訓都唔夠時,仲邊有心機搞上面既野,我好同意路邊草個句,內在調理都好重要,捱少啲夜,食少啲煎炸油膩酸辣野,平日生活習慣做得好,夠健康,其後既護理相對所花既時間同精神都會減少了,不應過份依靠以上的護理步驟.
早啲訓啦!
訂閱: 張貼留言 (Atom)


text:
Thursday, 23 January 2014
冷衫頸巾from姑婆
呢件冷衫係咪好靚呢?包包姑婆話因為包包係男仔,啲紋織得無女仔咁靚... 但我已經覺得個pattern 好靚啦!!
見到燒腩媽同田鼠媽嘅蝴蝶頸巾,好想包包都有一條!好可惜mama我無呢方面嘅天份 (我唯一織過一條頸巾就係第一年拍拖時送畀老公嘅,仲要全低針喎!嗰時仲心中埋怨點解人地啲女友要織,攪到我唔織就好唔賢淑咁!)
咁我就問包包姑婆識唔識織,原來對佢黎講簡直easy job呀!
好靚呀!
不過其實包包仍然處於"無頸"嘅階段(因為雙下巴太勁),所以有的緊,我諗洗下可能會長啲!
依家我又諗緊想要頂冷帽...hehe...
好似好衰咁...
17 comments:
我無織過.因我太懶了.不過包包好可愛似公仔ReplyDelete
真係織得好靚呀! 包包好幸福呀! 不過對於熟手既人黎講, 織BB衫好快起貨啫~ 同埋織開會上癮架!ReplyDeleteReplies
高手果然係高手,我應該唔會上癮Delete
我都覺得件冷衫既pattern好靚呀. 唔知道姑婆如果織俾女仔會係咩花呢??ReplyDelete
好羨慕果啲識織冷衫既人呀. 蝴蝶頸巾對佢地黎講一定係easy job la!
我織果條已經變左形添喇...wu...Replies
等我生個女睇下係咩pattern, hahaDelete
真係織得好靚呀!!!以前我媽媽都係織野高手黎咖,可惜到我想學時,ReplyDelete
佢竟然忘記晒啦~哈哈~
我以前都跟媽咪學過下, 但而家已經唔記得晒啦 ><ReplyDeleteReplies
唔緊要,到有bb時再pick up la ^^Delete
包包好斯文靚仔, 淡定有錢剩 :DReplyDeleteReplies
好聽就叫斯文,其實係怕醜仔一名!Delete
件冷衫靚到好似買嘅咁呀~~ReplyDeleteReplies
我都好鍾意呀,有時唔捨得著怕整汚jo 呢Delete


text:
2014年7月21日 星期一
最難求的teaset
知道我朋友好想食呢間tea set ,
於是係一個月之前已經打電話去book,
點知佢地話太早未開始預訂,
於是一踏入七月我又打電話去,
佢竟然話要一個星期之前先可以肯定有冇枱😱😱😱
好彩最後佢地都用email覆我有位啦,
於是就要去入錢,事關呢間餐廳要一早上網
揀定想食乜,你可以銀行過數,
又或者上網用Credit Card買茶卷,再打電話去餐廳book位
總共分三個時段,第一個係十二點幾,
另外仲有三點同六點,六點嘅時段係要weekend先有,
大家要留意啦!
呢度最特別既地方就係佢有好多款唔同茶葉俾你揀,
先上枱就係十幾款嘅茶葉sample,你可以逐一聞下,
有好多味道都係非常之特別,我自己就揀咗mixture
of glaice ,入面有雲呢嗱,桃子同奶油味
講下食物,除咗大部分tea set常見嘅鬆餅,
仲有sausage roll同Spinach roll ,
下層係呑拿魚三文治,青瓜多士同蕃茄焗蛋 !
最底層嘅甜品最吸引眼球,
有朱古力mossee cake 同macaroon
我個人最鍾意嘅就係紫色既栗子tart ,
雖然甜但不算太漏,朱古力蛋糕味道偏苦,
真正的chocolate lover 會好鐘意😍😍😍😍
俾個貼士大家,如果想同朋友去慶祝生日
可以預先係電郵要求,要生日cookie同蠟燭架!
The tea room by antique patisserie
Address : 中環美輪街2號
#teaset #hailey好味推介 #hailey好食推介 #haileyc #teatime #thetearoom
2014年7月14日 星期一
Here comes the Angelina
係世界各地多個地方有分店嘅Angelina終於係香港開幕啦
angelina係巴黎係出名嘅店舖,今次來到香港就選擇左係
IFC嘅連卡佛入邊開舖,不過店舖位置都比較難搵,
所以第一次去到要花少少時間.
下晝時間都有唔少人排隊,我去嘅時候係下晝三點幾,
外面都排左十幾人,而當中有唔少係內地客人.
不過其實如果選擇坐外面露天嘅位置就可以唔使排隊,
開頭都覺得有啲熱不過坐坐吓其實又ok wo ,仲有得望住海景添!
有啲朋友去咗都話俾我知入邊最出名嘅
甜品栗子味le Mont Blanc 到下晝時間就會賣晒,
好彩叫得快轉頭第二枱入嚟就已經賣晒啦!
去到第二樣必點嘅就係佢嘅熱朱古力,
價錢唔算平都要成$88一杯,不過黎到點都要試一次
先講講個熱朱古力,平時飲熱朱古力好多時飲完到會漿住個口,
令到成個囗感覺都好漏,食其他嘢感覺都會係朱古力味,
不過呢個朱古力就真係做到甜而不漏嘅感覺,
其實佢同我哋平時飲嘅熱朱古力口感有啲唔同,佢似比較浠嘅奶昔.
可以隨意加自己想要份量嘅忌廉,飲落囗就會更加香滑.
Le Mont Blanc 個人就覺得比較甜,不過入邊嘅忌廉又真係幾滑幾好味👍
本應聽朋友講想試吓佢個brunch , 不過想試嘅朋友要留意下晝三點前先有架,
去本應都嘗試佢嘅檸檬撻,不過就賣曬,唯有下次啦!
俾個貼士大家,如果想去食又唔想排隊嘅朋友,
可以選擇下晝五點左右嘅時間就冇乜人排隊啦
地址 :IFC 連卡弗三樓3025-3026
2014年7月11日 星期五
何來美中的鴨子?
又係食食食,呢間係海港城新開既取代左舊有既rice paper ,
不過依舊有海景view ,呢間鋪頭唔講唔知原來係美心集團旗下,
入面既餐具都好有心思,碟上面仲印有舖入邊嘅主角鴨仔圖案
連筷子托都係鴨仔公仔🐤🐤,所以一睇就知呢間舖係以鴨為主題.
我就叫左北京片皮鴨半隻試試,仲送你一碗鴨湯,
老實講其實同北京樓嘅質素差不多,
亦唔覺得特別新鮮脆口,隻鴨我最多都係比七十分
店舖餐牌有好多比較特別嘅菜式俾大家選擇,
款式都幾多下,揀食乜都諗到我頭都大埋,
最好多啲人去就可以試多幾款餸.
右下角嘅係普寧豆腐,潮州菜入邊非常受歡迎嘅菜式,
仲附上韭菜鹽水俾你一齊食!都算幾新鮮脆囗!
左上角嘅係土鴨蛋蠔餅,感覺上似打冷蠔餅,
不過呢個就咸得多了,價錢亦貴得多!
總括來講,呢個價錢似係俾環境同裝修,
我果次係比食物嘅質素,
晚市排隊仲要勁多人,呢個價錢我個人就認為唔多值.
http://www.chanhailey.blogspot.hk/
#hailey好食推介 #hailey好味推介 #片皮鴨 #duck #chinesereataurant #hkrestaurant #harbourcity
2014年7月3日 星期四
Haagendazs tea tea tea
最近放假先有機會帶屋企人去食Haagendaz tea set , 係 @pamelacheung 介紹我去架😂😂
Benefit real liner !
今次試用枝新 eyeliner ! 呢支眼線筆嘅筆頭非常之特別,係我從來未接觸過嘅筆頭,唔單止咁,佢同我哋平時用開嘅liquid eyeliner 質地都好唔同,唔係水狀,而係介乎於眼線膏同liquid 之間既質感
先俾大家睇吓佢嘅筆頭,係軟膠質地,大家畫眼尾嘅時候就可以更加容易handle啦
大家睇到嘅呢兩張相,我都冇用睫毛液同假眼睫毛,只係用benefit real liner 眼線筆畫一條比較粗嘅眼線,再畫一半既下眼線就可以有咁嘅效果啦!
其實呢枝眼線筆本身嘅顏色好出色,所以只要你輕輕畫,就已經好有效果,當然如果你哋想精神啲就可以好似我咁,畫返條下眼線就已經成個精神哂架啦✌✌✌
訂閱: 文章 (Atom)


text:
我諗要係呢度交代一吓我做嘅係乜嘢功課.我細個讀嘅聖經,左邊係插畫,右邊係簡單嘅耶穌故事.所以我嘅功課除咗杪字之外,重包括埋插圖.我畫嘅畫靚就唔講得,不過較其他同學有心機,因為我都幾鐘意畫嘢,各位千祈唔好記錯,係《畫》嘢,唔係《玩》嘢.我誓估唔到老師嘅taste咁差,我畫嗰啲畫佢都覺得靚.最慘係我大佬根本唔鐘意畫畫,我啲畫已經一般,佢啲畫就………老實講,我真係未見過我大佬畫過畫喎!
我同老師講,啲畫係我畫嘅,點知老師話我講大話,跟住抽咗我十幾籐.重認唔認?老師登大隻眼再問我.我嗰陣時知道乜嘢叫苦打成招,我喺無選擇之下,唯有含住淚說我知錯喇!我相信老師當時覺得自己好英明神武,個心裡面會咁諗:我教咗幾十年書,你條友仔圪吓條尾,我都知你做乜喇!跟住教訓我,做錯事要勇於承認,下次再係咁,記你小過!
見過鬼重唔怕黑咩,自此以後,為求自保,我唯有亂鬼咁畫,畫到《孭零孭秤》,事後諗番起都有啲驚,何解?如果你睇過畢加索啲抽象畫就知架喇!好彩老師冇咁高品味啫!如果唔係,我分分鐘會被記小過.我啲IQ都算高,最終迎合咗老師對小學三年級同學畫畫嘅要求.老師到咗學期尾同我講:嗱!咁就啱喇!以後要自己做功課,如果唔係,就學唔到嘢架喇!《知道!多謝老師!》我揞住個良心講,之後趁佢擰轉背,我作狀喺佢後面撐咗一腳.
魚翅食得多都會厭,何況踩單車呢? 心諗係時候搵番一啲自己興趣嘅野做吓.既然細個都鐘意畫公仔,不如去學吓畫油畫, 過吓日神都幾好呀!不過周圍無乜FRIEND識畫油畫個喎,點算?係噃,睇吓報紙廣告咪得囉!終於俾我搵到一段招收油畫學生嘅廣告,我有兩個FRIEND聽見又話去學,咁都好,起碼有個伴.
老師姓彭,佢話自己唔係畫家,只不過係畫匠.吓?個名稱好新鮮喎!我都係第一次聽見呢個名詞架咋.佢話佢畫行貨畫,即係一次過畫幾百甚至幾千幅相同嘅畫.佢收學生主要嘅目的,係想訓練佢哋幫輕佢手,因為啲行貨畫好搶手,佢好多時每日要畫成十幾二十幅.所以佢希望我哋快啲學識,可以減輕佢嘅工作.咦?幾多錢一幅呀?我好奇咁問老師.老師話佢嗰啲呎半乘3呎嘅畫賣90蚊一幅,細嘅10吋乘6吋就10蚊一幅.我計吓條數,一日畫十幾幅,師傅咪搵成千幾銀一日!嗰陣時工資都係一千蚊鬆啲架渣,估唔到畫油畫都咁發達!
第一日去到畫室,即係老師屋企,我以為可以開始畫畫,點知老師話未得住,首先要學整理啲畫筆先.啲畫筆買番嚟唔可以即刻用,要先用水浸淋,然後將支畫筆溹滿顏料,等候風乾.約莫個幾星期後,就可以開始修剪,但修剪前要再用水浸番軟少少,方便裁剪.修剪完畢,嗰啲新筆變成好似個掃把同埋扇形嘅形狀,總之你睇見就唔開胃,之但係畫開油畫嘅朋友,就知呢啲先至係靚嘅畫筆,以下呢種係畫底色用嘅.
搞掂啲畫筆之後,開始學溝顏料.師傅話畫油畫切忌用鮮艷嘅顏色,好似青綠,鮮紅等等,如果唔係,就算你畫得幾咁好都冇用.尤其係佢啲行貨風景油畫,買家要求啲畫睇起上嚟有一種陳舊嘅感覺. 我有時行街,經過啲油畫舖,都會入去睇吓.見到一啲類似我以前畫嘅風景畫,但部份畫嘅顏色太鮮艷,如果以師傅所講嘅標準 ,嗰啲油畫算做唔合格,我都覺得唔係好《襟》睇.
經過咗幾堂溝顏料同埋整理畫筆之後,就正式學畫畫.師傅首先示範畫俾我哋睇,佢拎住枝好似油掃嘅畫筆,蘸吓顏料,掃吓掃吓,好隨意咁就喺畫布上面畫好咗個天同埋啲雲,然後用深色嘅顏料撻喺布嘅左右兩邊,跟住用類似掃把嘅筆喺深色嘅地方向週圍印開去,開始我都唔知畫乜,之後畫好先知道係遠景嘅樹葉.師父左畫畫右畫畫,好快趣就完成一幅畫,師父問我畫成點?佢想考吓我,雖然我唔識畫,但我都識睇嘅.我話唔夠立體感,因為爭少少層次,師父話我都幾醒目.只見師父逐一加些少白色落啲顏料度,喺樹頂同埋向光嘅地方輕輕點上去,再用一個好細個類似批盪用嘅《灰池》將啲白色拭上啲樹幹邊,霎時間成幅畫變得立體感.
咦!都唔係好難啫,我心諗.但當我開始畫嘅時候,先至知道我嘅諗法係完全錯誤,好多嘢如果唔落手落腳做,根本唔知難處喺邊.師傅一陣間就畫好個天同埋啲雲,我一畫落去先至發覺啲顏料嘅色澤調得唔準確,又要重新調過.嗰次用咗成二個幾鐘,點知都仲係畫極都唔似.師傅話開頭畫算係咁架喇.
畫畫好講天份,我就屬於柴娃娃,乜都想試吓嗰類,嚴格嚟講,點學都唔會成大器.我成功畫到一幅叫做係畫嘅時候,已經係半年之後嘅事,我睇咗幾次,覺得以我有限嘅天資畫出嚟嘅畫,算係咁架喇.
所謂有話則長,無話則短,眨吓眼已經過咗三年,我一個禮拜只係畫一日,喺嗰三年裡面,我實則練習咗唔係好多時間,所以自已同自已講,畫得唔好係應份嘅,唉!我嘅陋習又試出現,啲嘢做得唔好就猛咁搵藉口.之不過我睇番嗰三年之內畫過嘅畫,發覺一幅比一幅好,確實有進步.我有啲朋友見到啲畫,問我可唔可以揀幾張,難得有人幫我清圾垃,我求知不得.佢哋嚟親我屋企都會攞一兩張,俾到七七八八嘅時候,我覺得自已有必要留番二三張紀念,假若日後有老人痴呆,起碼睇番起都知道自己曾經畫過畫吖!
我問最後攞我啲畫嗰位朋友:老老實實話俾我聽,究竟我啲畫畫成點?佢答我話:好好喎,我個女學咗四年都冇你畫得咁靚!我有啲飄飄然,跟住問佢:你個女今年幾多歲?佢答我:差唔多七歲喇!哦…………聽完之後,我無乜嘢想補充.
雖然畫功一般,不過我都將之前提過嗰三幅畫,POST上嚟俾大家睇睇.
雖然接近三十年,啲畫除咗有少少發毛之外,啲顏色都冇乜點變.
先此聲明,我啲畫只屬於幼稚園程度,如果想睇大師級嘅油畫,你可以去 Mattisse個Blog度欣賞吓佢啲大作.


text:
2013年1月31日 星期四
他坦言全因家
醫生一睇就話我情況嚴重,但原來右耳隻有3成聽力,到發炎,流膿先去睇政府醫生,朝朝7,8點就同同事遊完水先返工,他坦言全因家貧所緻:「我讀完書就去做跟車工人,最後阿媽捉我去全民英檢 睇急症,由最初隻係普通發炎,點知政府就要排期成年半先有得睇!嗰時因為屋企環境唔好冇錢睇私家,幫我全身麻醉做手術,」去到日日瞓醒就發現枕頭有血,但可惜最後右耳得番3成聽力.啲水入咗耳仔我又冇理,擁有42吋巨胸的型男黃德斌外表剛陽,)絕對係!(因為冇錢睇私家先搞成咁家教老師 ?切除耳仔入面增生嘅肉,
如果唔係家教嚴,我又唔係Blueblood,」他更感謝已過身的嚴母:「細個媽咪對我家教好嚴,」哈哈!不過德斌從無埋怨家庭環境欠佳,更笑言靠自己雙手變Blueblood:「好多嘢我都覺得家教網 係整定,因為以前屋企對面係公屋,惟有做嘢賺錢變Blueblood啦!有好多黑社會,我唔會怨,連學校旅行都唔畀我去,我可能已經跟咗大佬!但如果唔係咁,我可能已經畀人斬死咗!
對於亡母未能見證現時的演藝事業,她臨走前幾年成日叫我去唱歌,佢冇點睇我做戲就過咗身.以前成日喺屋企唱歌,但係我唔聽.成日做路人甲乙丙,因為佢本身係歌迷又係戲迷,叫我做歌手,佢好鍾英文家教 意睇粵語殘片,我好想佢睇到我喺《天與地》嘅演出.佢就成日唱歌.」但屋企因為冇電視,之後我入咗藝訓班,德斌坦言有遺憾:「媽咪睇唔到我做戲都係一個遺憾,
家教中心 黃德斌自幼經歷令他演苦情戲手到拿來.
家教嚴 冇入黑社會
黃德斌與佘詩曼合作的《天與地》備受好評.
訂閱: 張貼留言 (Atom)


text:
July 16, 2012 (continue)
睇完企鵝巡遊就去搵野食, 由户外行番入去室內有間餐廳, 自助形式, 不過選擇唔多, 隨便叫咗炒麵, 拉麵, 伊勢うど, 腸, 支豆, 蛋糕.....
食飽就去對面商店逛下, 差唔多時間就派幾位團友去搵定位睇海象表演
一開場, 一男一女訓練員各帶一隻海象慢慢行出o黎
我地發覺跟男色衫哥哥呢隻比較頑皮 成日拍打哥哥的鞋(問拎食物),攪到大家成曰笑
呢兩隻海象攪到全埸人哈哈大笑, 佢地非常聰明, 識做好多動作
打保齡
刷牙
完場時兩隻海象會圍繞個埸幾周, 所以可以近距離同佢影相, 仲可以伸手摸下佢地
睇完就去水槽前面搵大嘴鳥, 之後就入番室內搵藍色的龍蝦
水母
一堆魚
搵咗好耐先搵到下面呢隻, 唔知係味DC機關係, 影出黎唔夠藍, 我見人地影的成隻都係藍色,唔通呢隻唔係我地想搵個隻籃色龍蝦?
一堆蟹
水族館望出去好靚
大約3時多就離開, 經過鳥羽1番街都無入去喇, 驚唔知會行幾耐, 所以直接去鈴鹿,因都要揸個半鐘
今日係水族館玩咗4個鐘, 其實都未行哂架, 停車埸費Yen1,500, 總括黎講, 呢個水族館都值得一遊, 尤其海象表演, 大人細路都覺得十分精彩


text:
你睇吓娛樂圈化妝嘅生態可以略知一二.阿梅嘅出現係好好笑,但係得周星馳拎晒金像獎咁先係笑到最後.
或者好似魯芬BB咁,扮魔人布歐,可惜呢個角色喺《龍珠》入邊,都只係其中一個閒角.若果要扮悟空,coffee咁低胸兼一字馬先勉強過關咋,所以只係生得靚,要喺娛樂圈立足根本唔夠.
而且喺有呼吸就可以做Model嘅年頭,生得唔靚,可以易容裝胸,改頭換面上位.競爭咁大,大台花旦,唯有使出還原靚靚拳.
岑麗香,陳敏之,鍾嘉欣,何傲兒,胡定欣,李施嬅,姚子羚.全部素顏出擊,以正視聽,話俾大家聽,女明星係同素人係唔同,更加唔係一班「0靚」模夠膽立亂做嘅行為,能夠做花旦係有原因架.不過…
今時今日咁嘅服務態度係唔夠架.
唔係話花旦們唔盡力,而係娛樂圈嘅生態,男主角可以戴住面具做戲,一係就成隻用特技畫,女主角就要低胸窄身SET頭化妝Full Gear上陣,點鬥?
其實花旦們夠自信,可以參考吓《接近無限溫暖的藍》成套戲導演為咗表達生活感,全程唔俾演員梳頭化妝,結果無人話佢哋醜之餘,仲雙雙拎埋康城最佳女主角,名利雙收.
幾位花旦樣貌已經贏在起跑線,如果拍場瞓覺戲都落恆睫毛液,拉恆雙眼皮膠紙,令到大家投入唔到之餘,咪浪費晒你哋嘅演技.


text:
最出名果部HITACHI要成兩千幾蚊一部, 我諗咗大半年都心大心細中, 唔知買唔買好, 因為二千幾蚊真係好貴囉...
最後都係覺得不如平平地買一部玩吓就算, 於是喺CITY SUPER買咗果部ION+ LOTION BEAU SET, 連機有埋支精華液, 有齊導出導入功能, 價錢都只係二百幾蚊, 就算真係無效用, 都只係嘥咗二百幾蚊啫, 都玩得過吖. (我買果陣仲有包日本化妝綿送添)
用法: 洗完臉後, 我會用BIODERMA果支紅色落妝水沾濕塊化妝棉, 然後將塊化妝棉夾喺機頭度, 開掣撥去+號(紅色燈)做咗清潔程序(導出)先, 將機頭按落塊面度(手指一定要掂住手柄個銀色金屬部位), 每個位按住五至十秒再轉位就得.
第一次用, 塊棉都算OK烏糟:
第二次用:
做完清潔程序, 再做導入, 今次用隨機送既精華液沾濕化妝棉, 又係夾喺機頭, 今次開掣撥去-號(綠色燈), 又係照樣將機頭按落塊面度, 每個位按住五至十秒再轉部位就得.
暫時我係隔日做一次, 希望唔會又三分鐘熱度啦~~
同場加映, 果日喺CITY SUPER買完部機, 順手去埋supermarket買咗幾支yogurt drink, 廿幾蚊一支都真係幾肉赤, 不過真係好想飲嘛~ 我都講過九萬幾次, 唔明點解香港自己無yogurt drink出(我要純yogurt drink, 唔係果D溝咗士多啤梨味藍莓味果D!), 一定要去日式超市買貴貨, 或者要返大陸買所謂既酸奶先有得飲囉!!!


text:
今日要做 laser facial,又過左銅鑼灣個邊,順道等埋太陽哥哥收工;見肚餓就去左袁彌明間鬆餅鋪頭:
得三款鬆餅,剛好$20試晒三隻味!
行左陣就舒舒服服坐隧巴過海落旺角,仲坐上層前座一路嘆鬆餅一路欣賞風景,其實港島呢邊多海多樹,景色一流,細心欣賞真係唔錯!
鬆餅有芝士味,提子味,朱古力味!
一定要熱食,正好多!個人最鍾意朱古力味!
楂左成日車的太陽哥哥倦極極速恰著左,得返我一個優哉悠哉,自得其樂!其實我有影佢訓覺架,不過實唔post得,唔係實比佢打死~~
今日係旺角真係大豐收,拎到我地傻左,勁多野勁重呢!
先去潮流特區買左幅砌圖,仲有去金都拎返本結婚相簿同晒左七百張相,再去食神傳說入貨,就係我鐘意既韓國梨汁,入左三箱咁多,反正下星期太陽哥哥有同事黎玩,買定多d招呼客人都好!
其實一入到間鋪頭係埋去睇二千塊架,因為我覺得好有信心砌到,頂多花耐d時間啫;但二千塊既框好舊式砌圖feel,太陽哥哥話有點 leung+old school喎,佢話想試下牌匾style;佢有designer脾性,咁就由佢話事啦!
好味 Lotte 韓國梨汁 x 36罐,其實我鐘意白色罐包裝個款架,唔記得咩公司,但未見有特價,有機會先入貨啦!
結左婚成八個月先攞既結婚相簿+晒左七百張相!
今日晚餐去戲棚攪掂,但買左咁多野,要返屋企放低先!今日早左黎,可以影下相啦,其實同兩星期前造型差唔多啦,不過星期六日真係勁多人呀!
淹沒於人群中的太陽哥哥!
買完返屋企食,話晒係晚餐,買左好多款食物呀!
今日買左兩盒豆腐花,一盒我地一盒媽咪;Jacky 媽咪想只收一半錢,竟然收埋十蚊係個袋口,比豆腐花我時,一野質入我手心再推我離開檔口,好奸呀!太客氣啦,尋日已免費請我食左盒,今日一定要比錢呀,所以我好快放返d錢然後跑走!哈哈~~


text:
联系我时请申明来自志趣网,感谢!
张家港到佛山海运时间国内海运公司,广州禹航物流专业供应内贸海运专线.禹帆海运征询:(黄司理).次要承办集装箱海运营业,并供给相关的海运征询办事.佛山到海运公司,佛山到青岛海运公司,佛山到日照海运,,海运公司,佛山国内海运公司,佛山海运公司,佛山海运,海运公司目前已在珠江三角洲,及天津,营口,大连,上海,宁波,青岛等设立了送货车队,为泛博客户供给高效,完整的办事.公司的主营航路有:佛山到海运,营口到海运,大连到广州海运,佛山到上海海运,佛山到海运,佛山到珠海海运,佛山到江门海运,佛山到天津海运,佛山到茂名海运,到营口海运,佛山到湛江海运,佛山降临沂海运,佛山到海口海运等劣势航路;厦门到佛山海运,温州到佛山海运,宁波到佛山海运,上海到佛山海运,连云港到佛山海运,张家港到佛山海运,太仓到佛山海运,天津到广州海运,大连到佛山海运,营口到佛山海运,到佛山海运,湛江到佛山海运,海口到佛山海运等精品航路.张家港到佛山海运时间佛山各港启运往返航路:佛山到厦门海运,佛山到温州海运,佛山到宁波海运,佛山到上海海运,佛山到连云港海运,佛山到青岛海运,佛山到烟台海运,佛山到天津海运,佛山到大连海运,佛山到营口海运,佛山到海运,佛山到湛江海运,佛山到海口海运等抢手航路;厦门到佛山海运,温州到佛山海运,宁波到佛山海运,上海到佛山海运,连云港到佛山海运,青岛到佛山海运,烟台到佛山海运,天津到佛山海运,大连到佛山海运,营口到佛山海运,到佛山海运,湛江到佛山海运,海口到佛山海运等办事航路.以及东莞,江门,,珠海,汕头,湛江等广东地域往返海运航路.我们以优良的办事,劣势的航路,优良的价钱冠名广东物流公司,等候新老客户的长久合作!


text:
2015年5月9日 星期六
自家 Hair Treatment
我間唔中會去染髮; 電髮... 唔多唔少都搞到頭髮傷晒, 變得好脆弱, 一支支咁無晒彈性, 唔夠順滑又無光澤. 問左專業人士既意見, 但解決辦法只有一個, 就係剪晒D頭髮佢! Oh No, 我接受唔到呀! 另一辦法就係狂做 Hair Treatment! 老實講, 我地邊有咁多時間去 Salon 做 Treatment 喎, 所以呢, 我就好勤力咁響屋企進行自家 Hair Treatment!!
我經已轉左「嚴重受損髮質使用」既洗頭水及護髮素! 但護髮素始終唔夠髮膜咁夠深層滋潤修護, 所以一得閒我就會響屋企做自家焗油 - Pantene Clinicare 染燙損傷修護潤髮膜!
Pantene Clinicare 染燙損傷修護潤髮膜 主要針對染燙髮後嚴重受損既衰老秀髮, 特別添加活力彈性膠原蛋白組分! 富含更滋養配方, 緊緊鎖住角質蛋白及水分!
而且 Pantene Clinicare 染燙損傷修護潤髮膜 更可保護染後髮色不流失, 同時提升髮絲彈性! 更引入突破性流體牽合科技 - 聚集髮絲蛋白纖維, 瞬間牽合分叉!
我諗我既髮質係屬於嚴重受損! 髮絲無光澤無彈性, 唔洗摸上手, 睇見都覺得旱, 慘慘朱呀我~ 首先先清潔乾淨頭髮 (淨用洗頭水), 然後就可以塗上 Pantene Clinicare 染燙損傷修護潤髮膜 喔~
因為我係嚴重受損類別, 所以我會響髮尾塗更多!! 要注意啊, 接近頭肉位置就唔好塗, 避免過份滋潤會生頭瘡架~ 跟住就要用上架撐!
嘿嘿, 平時去旅行酒店實會提供浴帽, 呢個時候就可派上用場啦!! 先扎好個頭, 然後就帶上浴帽, 之後攤抖休息下~
哈哈哈!! 咁就係我既自家 Hair Treatment 啦!! 同出便 Salon 差唔多之麻, 係無得 Steam 者 :p 帶上浴帽焗30分鐘效果差唔多之麻, 哈~ 焗完就可以沖水!
其實建議使用方法係洗髮後塗上髮膜3-5分鐘後洗去, 不過我就等30分鐘 xDD 好似煮野食醃餸咁, 醃耐d入味d! 焗30分鐘就可以令髮膜更深層滋潤髮絲啦~
用左 Pantene Clinicare 染燙損傷修護潤髮膜, 頭髮無咁旱無咁乾! 雖然無可能100%復原, 但起碼而家多左層保護, 唔好再傷落去!
至於幾時用髮膜就好睇個人! 每日用? 星星期用? 每月用? 我嚴重受損就一星期用2-3次, Treatment 都唔可以過份架麻!! 反而每日我就會用 淨潤養護系列密集修護精華液!
淨潤養護系列密集修護精華液 含珍貴摩洛哥堅果精油, 融合潘婷維他命原科技, 為頭髮加上堅韌既保護, 添加髮根之輕質修護韌力!!
淨潤養護系列密集修護精華液 只適用於髮尾, 唔好成個頭都塗呀!! 因為佢有摩洛哥堅果精油, 油性頭髮就更加要用得小心, 唔好以為塗得多就保護更多, 份量適中足夠唔好貪心 ^^
°゚.・*.゚✩ ✩゚.*・.゚°
分享到此為止, 拜拜~
♥歡迎邀約合作試用♡出席活動♥
訂閱: 張貼留言 (Atom)


text:
2016年1月20日星期三
快餐店飲品
38 則留言:
未飲過喎!回覆刪除
啤酒好難飲,我當佢係玩嘢.
叫熱奶茶,絲襪嘅更好.唔知鬼鬼聽完絲襪奶茶會唔會被嚇親呢?回覆
冇得揀我先會飲啤酒.刪除
被嚇親>> 唔知會唔會.
兩款飲料,我不喝能量飲品!回覆刪除回覆
我有得揀嘅話兩款都唔飲.刪除
先幾日有報導,有個外國女仔飲太多能量飲品C咗.回覆刪除回覆
乜o野過量都唔好㗎啦.刪除
Redbull 好多職業司機都飲架回覆刪除
唔飲汽水改能量飲品都唔錯回覆刪除回覆
有得揀我都係揀汽水.刪除
能量飲品不喝也吧!回覆刪除回覆
冇乜需要,又唔係特別好飲.刪除
因為啲人要揸長途車,能量飲品成日都係油站best seller回覆刪除回覆
呢個我明.但係年青人都好like,但佢哋又唔似要開夜車溫習囉.刪除
我都好少飲能量飲品!回覆刪除
能量飲料多是年輕人所喜愛,好似我以前在港,每次打麻將都會飲兩樽力保健或鐵力威.回覆刪除
試過在餐廳午餐, 餐後飲品情商轉為生啤, 個次加收20- 改飲啤酒 :)回覆刪除
末飲過能量飲料, 年紀大嗎, 唔洗咁多能量.回覆
我都係啦,唔需要咁多能量刪除
我度burger king同兜巴星都有酒精飲品,但就唔係間間分店都有,只係小貓三四間有咋:-B回覆刪除回覆
Coke light PLEASE XD !回覆刪除
我都未飲過Red bull, 飲咖啡咪得囉回覆刪除
red bull外國真係好興架! 興到非洲!回覆刪除回覆
HK有賣但係好似唔太多人飲.刪除
不過HK有雪梨茶柚子茶之類回覆刪除回覆
我真係out,唔知有.刪除
快餐梗係要配汽水架啦, HAHAA回覆刪除


text:
今日午飯﹐有住家飯一兜﹐所以係中午時將哩件事件同大家分享.
今早﹐一如以往﹐小墨越來越晏先至出門口﹐但都會迫令自己係八點半前一定要坐到上一架已經開行o既巴士上面﹐目的係我要係9:15am之前報到﹐你知啦﹐懶惰之心人皆有之﹐俾自己遲落去o既話﹐情況會越來越岩重.
依然係一如以往﹐帶備麵包與罐裝咖啡上巴士﹐小心奕奕咁係巴士開餐但唔可以跌出麵包屑啊﹐飲埋罐咖啡﹐四隻眼四圍咁望,耳仔聽住收音機但今朝節目沉悶非常之際﹐眼見巴士司機要衝紅燈喎﹐心諗:『要衝你就快手小小啦﹐一係就停低啦.』說時遲,那時快﹐『呯』一聲由左面車頭傳過黎﹐當眼望過去時﹐已經見到隔離果架工程車o既吊架已經撞完我地架巴士仲緩緩咁離開緊.當係度諗自己有無眼花﹐巴士已經停車﹐坐係上層左前面﹐即最近出事角落的那個女子呆頭呆腦的還未知自己發生咩事﹐佢好彩啦﹐坐埋一個位的話﹐我諗佢已經要call白車喇﹐車頭左上角已經撞到變在型﹐聽講樓下左面的倒後鏡都撞跌在係地下﹐但果架工程車完全feel 唔到自己已經被撞﹐緩緩咁繼續轉在去東頭村.
我正係度諗緊,,,, 咁點啊?!?! 係咪車繼續開不當一回事啊之際﹐哩個巴士司機走上黎睇睇咩狀況﹐佢竟然仲好嬉皮笑臉咁講在一句唔好意思﹐喂﹐你家陣撞車啊咁點啊?!?! 好彩果個位無人坐姐﹐有人坐你仲死多兩錢啊.突然見大部份人起身好似落車咁款﹐我咪老虎蟹都跟﹐之後當有第二架同號線巴士黎﹐仲可以第一時間上車添.一件事証明﹐有時心急都急唔黎﹐你睇﹐因快得慢o勒.死未﹐完全打亂晒人家番工心情﹐唉.... 小墨今次坐係上層前排o既右面﹐Touch Wood如果佢撞o既係右面﹐我諗我都會嚇到不知所措了.
哩件事其實就係﹐工程車吊架係比一般o既車『突』出黎﹐而巴士司機又無諗到哩一樣o野﹐當.... 巴士佬以為自己夠位之際﹐吊架就『呯』一聲撞上巴士了.哩單o野我覺得係巴士司機唔o岩﹐如果佢留意多小小同埋唔衝燈就無事啦﹐工程車o既行動係一切正常格.所以... 大家第時再見到哩D車就要加倍小心喇!!


text:
阿Paul喺發表呢一篇文章嘅時候,就喺美國到做緊嘢,有報道話朱茵都有一齊去,但係 一向朱茵都好少會同Paul一齊出trip,但今次又會咁特別一齊去,原來另有目的.阿Paul嘅友人就透露:「阿Paul嗰次去洛杉磯,除咗去結他廠買 嘢兼同嗰邊啲band友夾band之外,其實最重要係陪老婆做人工受孕.阿茵要留喺嗰邊幾個禮拜,做完成個療程先返得香港.阿Paul本身個人心急又躁 底,可能用咗幾廿萬又唔知得唔得,聽佢講又同老竇嘈咗幾句,於是挖番以前啲嘢嚟講,所以先窯『殺父論』上微博.當時阿茵都阻唔到佢.」
去到12月,有報道就話朱茵嘅月事仲未嚟到,阿Paul就同佢去到中環嘅生殖科聖手嘅診所檢查,証實人工受孕成功,朱茵懷有第二胎.阿Paul嘅朋友就話:「阿Paul今次比上次仲緊張,對住阿茵寸步不離.就算之前接落內地登台嘅騷,都推得就推.」
喺 大除夕當日下午,有報道就影到朱茵同兩個朋友去到九龍城睇童裝.當日氣溫回升,但朱茵都仲喺著住大褸,但身型就有啲腫脹,當日佢哋就主力睇黃色同粉藍色嘅 BB衫.照顏色嚟睇,好有機會如阿Paul所願陀馬仔.朱茵買完BB衫,就去咗又一村食飯,當記者上前恭,佢都心情靚靚咁回應話:「哈哈,唔好問我啦,我 唔會答你哋問題0架!」但係上車前都仲有同記者講句:「新年快樂!」


text:
一落到地庫... WAH好多人, 好彩所有人都係等緊佢地對面間丼吉列日本吉列專門店餐廳
由於我地無訂位, 所以無得座相房, 只可以座大廳, 但係我地附近兩枱都係日本人, 咁可想言之唔會差得去邊
由佢地的碗同碟就可以睇得出佢地的好與壞, 因為所有野都經過適心的選擇
先來個漬物, 係d 小魚, 我對呢d魚係無乜興趣, 所有都由丙丙食曬, 佢話好好味喎
宜家佢地的刺身做緊 special price, 我地初初都驚佢地會張貨就價, 但係一d 都無. 有好多都係 menu 價錢之一半
牡丹蝦壽司 ($48) -- 鮮甜爽口, 仲有一大件新鮮的山葵
睇清楚d, 真係精型架
再來帶子刺身 ($68), 新鮮唔再講, 仲要比一大件山葵, 會唔會浪費咗d 呢
海膽刺身 ($72) 睇個presentation 知得啦, 附加紫菜, 可惜係有小小淋
呢個海膽一樣好甜, 唔會遜色過我地响關西的食的馬冀海膽
再來甜蝦壽司 ($28), 呢個比起牡丹蝦壽司就差小小, 所以下次可以不點
唔好以為佢係冬菇, 其實係沖繩風炸豬肉蕃薯球 ($55) -- 呢個都好味丫, 不過食一件就飽了
呢d 沖繩鹽加落去又幾好味喎
串燒拼盤 ($60) -- 唔抵食又唔算特別好食. 下次唔會點
苦瓜炒豬肉 ($78) 呢個係沖繩名菜, 唔好以為好貴喎, 一來都幾大碟, 二來係沖繩苦瓜响一田買都要幾十元一條, 日本的苦瓜比起我地中國果d表面的粒粒無咁大, 係細緻d
呢餐真係食得好開心, 丙丙話佢地的壽司比起我地响關西時的魚心仲要好味喎
呢到真係好好味, 真係誠意推介, 我估我地會好快再來
話時話, 其實香港有無得食京都菜呢, 有的話請話我知.
地址: 尖沙咀廣東道100號彩星集團大廈地庫A室
Tel: 3105-8950


text:
最近真係超忙, 好想停下來休息一下
自從買咗樓之後, 呢幾日都好忙咁去bank 到問rate
原來做 mortgage 都有好好多玩法.. 例如HS 咁, 你做咗mortgage 之後响佢都做大額saving, annual rate 有2.8% (好似又幾好咁喎, 因為宜家的interest無同有都無乜分別. 仲有係SCB玩Hibor 的打法好complicated (可能人地唔覺得係, 不過我就覺得係了
我一值以來都以為得prime rate, 原來宜家做mortgage 係可以hibor rate 的, 仲有 prime rate 都有分大P 同細p, (P 宜家係5.25 ; 細p 係5) 仲有要問cash rebate, earlier penalty charge 等… 宜家大多數都可以做到actual rate 可以做到2.2-2.1%
至於hibor rate 宜家真係好吸引, 不過又要留意係用1 mth / 3 mths hibor rate, 各有唔同, 以大個月為例, H 係0.3 所以actual 可以做到 1-1.2%, 係咪相比prime 吸引好多呢??
不過H rate 好fluctuate, 所以都好risky. 雖然佢有cap 做 P-x.x%, 不過呢個rate 當然無prime rate 咁好啦
經我同丙丙再三商議同問過銀行朋友之後, 我地最終決定做HIBOR, 宜家會填form 入銀行, 希望佢地快手d 啦, 因為唔係仲有好多時間要收樓


text:
話說琴日買完餸返屋企,入到電梯大堂,見到部啱啱閂緊門.以本人身手,要飛撲㩒番開佢絕對唔難.不過見裏面有人,費事阻到人地啦.結果過咗成兩分鐘先有另一部到,期間又多咗個男人等.入到,都冇乜留意個男人㩒咗邊層,總之係低啲,即係阻住我返屋企煮飯啦.
去到六樓部停咗,個男人冇乜反應,望吓排掣,見仲有兩個著住燈.呢個情況,如果唔係有人喺外面亂㩒掣,就係有人要上樓,通常以前者居多.門打開,有個女人帶住兩個大約四至六歲嘅豆釘入嚟.唔使審,一定係日本人.啲架婆無所事事,最鍾意就係玩串門,成日喺同一座大廈上上落落,阻住晒個地球轉.
講番單嘢,見條架婆㩒咗八樓,真係唔多高興,又阻住我煮飯.點知啱啱閂埋門,部都未開始郁,件男豆釘又㩒咗個掣.奇怪嘞,唔通佢地唔係一家人?到咗七樓,門打開,但係男豆釘冇出,條架婆跟手㩒掣閂門.我心諗:咁都得,係咪玩嘢呀!原來更玩嘢都仲有,門啱啱閂埋,件女豆釘又㩒咗另一個掣.
到咗八樓,架婆冚家出晒,剩番我同個男人,但係排掣仲有三個著咗燈.除咗我嗰層,仲有十樓同十一樓.我想取消番女豆釘㩒嗰層,但係唔肯定個男人㩒咗邊層,咁咪直接問佢囉.男人用普通話答我,話係十樓.佢跟手取消埋十一樓,臨出仲好有禮貌咁say goodbye添.
條死架婆,真係想揾隻路姆西掟佢!見到兩件PK豆釘玩竟然唔阻止,又冇取消番佢地亂㩒嘅樓層.就算佢唔知㩒錯咗可以取消,但係阻礙到其他人,起碼都應該表示吓歉意啩.條死架婆好似乜都冇發生過咁,唔通當咗部係佢冚家嘅私人遊樂場?香港人成日話日本仔質素有幾高,其實係見得少佢地啲虛偽嘢囉.
講開又講,香港人都好冇家教,細路玩我就遇過唔少,只係未見過家長一齊玩啫.有一次同個七八歲嘅豆釘同上樓,佢㩒咗低我四層.上到佢嗰層,門打開咗,條PK仔竟然㩒晒我對落嗰三層先出.真係P佢個K,唔通佢唔驚會俾人打?!
言歸正傳,返到入屋,飯都唔煮住,即刻開電腦.話說喺街市菜檔見到啲一舊舊好似番薯咁嘅嘢,菜佬話係雪蓮果,仲講到不知幾有益添.舊嘢橫睇掂睇都冇忽似生果,咪諗住上網摷吓佢乜料囉.點知一開IE,竟然要我揀啲乜嘢選項,原來無啦啦自動幫我upgrade咗去IE11.心諗,今次PK嘞!
果然,又見到我最討厭嘅tabs,仲要係冇得disable添.都算嘞,只係討厭啫,其實唔係好大影響.最大鑊係次次upgrade親,必定有啲用開嘅嘢唔work囉,尤其係Google旗下產品.入去Blogger睇吓,一登入就已經彈個error message出嚟(見下圖).跟住試埋統計資料,留言,新文章,全部都有同樣問題.
上網摷吓,原來好多人已經提出過呢樣嘢,但係就揾唔到解決方法.無計可施之下,唯有釜底抽薪,uninstall咗個upgrade,revert番去IE10啦.結果討厭嘅tabs就冇咗嘞,但係Blogger嘅問題仍然存在,真係俾佢玩謝!講真,Microsoft次次出親新嘢都劣評如潮,好心班友就檢討吓啦!
後記:
啱啱去過校長嗰邊……唔知講乜嘢好,唯有送上無言慰問!
Garni, Armenia


text:
2011‧2‧6
大年初四
搭車同揸車都經過呢度
龍華酒店
細細個唔知呢度係咩地方
到大個知係食野嘅地方喇 反而就唔到時間去試
今日初四行完荃灣
近近地諗住去沙田之際
tiba突然爆左一句 : 去龍華食乳鴿咯
好呀好呀 估唔到最開心嘅係ti婆
好啦 就帶ti婆去試下 (其實我地都未試過 嘻嘻)
泊底車 就行過橋
阿ti要求我地影個影喎
我地望一望 哈 好野喎 估唔到對攝影有d天份
咁有mood嘅野都比你諗到
初初我地都擔心唔知初四開左未架
後嚟見有人行落嚟就知開左 yeah yeah!
個個嚟到都影下d紅色燈籠
我地都影左d
上到去 待應友善的帶我地到露天位置
好有假日感覺
未食都好開心喇
要彈嘅地方係 d檯布有d唔太衛生...
哇 d鴿嚟喇
好夠味 好夠熱 但肉質唔算嫰
好味指數都有 85分嘅
碟牛河就爭少少
唔知點解叫出名
我地比七十分
tiba玩阿ti : 鴿鴿想同你錫錫喎
阿ti : 好丫
tiba偷笑 : 錫耐d先
阿ti : 得未架? mmmm
雖然openrice講到龍華唔好味呀 唔衛生咁
但tima覺得香港有d咁嘅食店 都幾好丫
夠晒特式 環境舒服
如果再冇人支持下 就會好似其他舊店咁 一間一間消失架喇
龍華鴿鴿 我地會再嚟架


text:
網誌日期:2009-12-07 00:57
到埗後既第二日,我地就去環球影城玩,我地都瞓到成十二點先出發,不過由心齋橋出發去,坐車既時間唔算長,轉車都好容易,好快就去到,一出閘已經見到幾座好美國feel既building,好colourful好懷舊feel, 又有好多大招牌,果段路既大廈地下都係商店,樓上就係食肆,果日天氣好好,陽光普照,心情都靚d,過左d商場就見到主要入口個招牌,旁邊已經見到過山車經過,同d人既尖叫聲,大家心情都好興奮,再行前d未到售票處就見到個招牌地球,上面個Universal 字不停咁轉,我地即刻冲埋去影相,好High耶~~
影完一輪相先去買飛,要$5800 yen一位,如果買Express coupon 就要加$3700 yen,我地睇左書知道有d遊戲可以單人玩,唔使排隊,亦都cover到express coupon既遊戲,所以我地一早plan左,如果多人就各自入去,反正唔知好唔好玩,又唔知坐到幾多人,最重要係唔使等!
一入場個格局就好似Disney咁,入口成條街都係商店,全部都係賣精品同埋手信食品,我地行到路口就見到做緊Parade, 我地即刻走埋去睇,睇睇吓仲有飄雪呀!跟住Parade 停低之後,仲可以同d表演人員影相呀!好開心!雖然好多人埋去影相,但係個個都好有禮貌,唔會爭住影,d表演人員都好識攪氣氛,一齊擺吓pose影........影完相就開始玩機動遊戲,第一個玩既係 4D Spiderman,果然係好多人,我地分道揚標,分開左玩,呢個game好好玩,雖然我一路玩一路好驚,但係真係好激好好玩,仲比人影左相,我張相合埋左眼,我都要晒返張留念.
玩左陣又排吓隊影d主要景點,又去行吓d shop, 去到Snoopy 果邊有間shop有兩個畫畫既男女,幫人畫卡通化既畫像,門口果張Sample上面果2張係男仔畫既,下面果2張就女仔畫既,我都畫左幅,由個女畫師畫,雖然唔係好似我個樣,不過都幾得意!我諗男仔會畫得cute d.之後我地去睇Terminator 3D, 開始既時候大家都企晒响度,跟住就有個女人出來講一輪野,唔知佢講乜嘢,但係d日本人笑得好開心,聽完之後就行過去另一邊坐,睇真人加電影既劇,最後果段煙霧彌漫,乜嘢都睇唔到,都幾驚驚地.......................玩多陣都好快天黑,天氣亦都續漸轉凉,個肚都開始餓,我地匆匆食左個burger就繼續去玩.
天黑後好快就等到Magical starlight parade, 坐喺大街等既時候都唔多人,一開始全條街都熄哂燈,跟住d車就陸續出來,d車既做型好靚,主要係Elmo, Snoopy , Hello Kitty 同埋一d電影角色,响環球影城玩左大半日,真係玩得好開心!唔多夠時間,應該一早去先玩得哂!


text:
雨傘革命睇你有冇帶眼識人
老老實實,我真心覺得雨傘革命最大嘅好處唔係全民覺醒,唔係爭取到政府同學聯對話,而係可以驗證下你識朋友有冇眼光.
呢個月以嚟,你可以睇下自己個Friend list,如果清一色黃絲帶,恭喜你,你識嘅朋友未必好叻,但有起碼嘅良知同人性,是非黑白仲算分得清楚.如果係藍絲帶比較多,咁你交友真係有點兒不慎,因為你呢啲朋友,可以支持非禮,支持黑社會打鳩人,支持警黑合作,支持魔警拉人入暗角打,同埋扯記者條呔,拉到人地就快窒息.不論係智商同道德觀,你呢啲朋友都係低下的.喂!唔好話咩個別事件呀,唔好話一單還一單呀,戴住同一條絲帶,就係搭同一條船,好野醜野都要一齊受(雖然我見唔到藍絲帶有咩好野)有得你選擇性支持架咩?學返你地話齋,總之你地用暴力就係唔啱!
藍絲帶朋友都未係最惡頂,因為無論呢啲人有幾弱智,有幾賤格,佢地都係歸咗邊,立場鮮明.最仆街嘅係個啲五顏六色嘅絲帶,咩黃加藍變綠呀,有啲就彩色都夠膽死,呢啲係咩人呢?就係唔想歸邊,唔想押錯注,咁咪邊方都唔支持囉,咁咪唔會比人罵夠哂面面俱圓囉!如果你朋友係藍絲,你將來有事要幫忙,佢地都可能會出手,但我肯肯定班彩色絲帶Friend唔會幫手,點解?因為呢班友船頭驚鬼船尾驚賊,只係會顧自己,幫咗你容乜易得失其他人?
好多人因為今次運動互相unfriend,但計我話就不必,但日常生活,最好同呢啲人維持返係hi bye friend啲嘅階段就夠,唔好交心,亦唔好期望第日有事佢地會幫你手,咁就ok了.
當然,朋友就易搞,父母都係藍絲帶先至慘,最弊係冇得unfriend佢地,仲要大家同一屋簷下日日聽佢地鳩屌,同佢地吵大鑊,所以我話689一定要落地獄,就算完全唔講政治,佢搞到香港一個月內出現咁多破碎家庭(我吹大咗少少) ,就已經夠呢個陷家剷落地獄最底層嘅無間道終生監禁.


text:
激光脫毛又有新消息!
一早銅鑼灣地鐵站, 忽然間見到好多謝婷婷 medilase既脫毛廣告, 本身以後自己眼花, 因為我記得之前謝婷婷 明明就係dermes個到做脫毛, 點知講咁快就轉左去medilase. 不過謝婷婷都係同我一樣, 由dermes 轉左去medilase到做脫毛, 可能都要追求更好既野…女人, 點都要對自己好d既!
P.S 我覺得雖然係同一個謝婷婷, 但2個廣告感覺都好唔同!
贏在起跑線 – Medilase Pro-u 24mm
可能謝婷婷因為激光脫毛medilase 部機而投靠左medilase, 因為以我係dermes同medilase做過激光脫毛既經驗黎講呢, medilase用緊個部Medilase Pro-u 24mm 同dermes 既tks 部機好唔同, 雖然大家都係做緊激光755nm, 但因為medilase Pro-u 24mm 呢部機有冷凍專利系統, 咁佢一路做激光既同時, 都會發出-20度既冷凍劑, 令到做激光個陣就可以做到無痛脫毛, 而且原來medilase Pro-u 24mm 係市場上依家最新既機,得medilase先會有!!
激光脫毛Medilase VS Dermes 究竟有咩分別?
早前都同大家分享過我係激光脫毛medilase 同dermes既經驗,今次會同大家做激光脫毛Medilase VS Dermes既詳盡比較
i. 服務
我覺得激光脫毛medilase 同dermes都一樣咁好, 不過我鍾意dermes既其中一個服務多d, 就係會有人過黎問你想飲d咩, 因為佢地有得揀幾種飲品, 而medilase 只係提供暖水或者凍水! 但medilase有一樣野係幾專業既服務, 就係有埋clinical dept, 而呢樣野都只係得medilase先有既, 究竟clinical dept有咩作用呢? 就係會有由專業註冊既醫生組成既團隊, 佢地會為客人提供專業既療程分析, 而且係做完療程之後呢, 都會照顧返客人既需要, 呢一種專業同細心既服務, 我都幾buy既!!!
ii. 療程舒適度
呢一part呢, 我就大大讚賞medilase好過dermes, 想當年我都係因為係dermes做到好唔舒服先至去左激光脫毛medilase既, 因為係Medilase做激光脫毛療程真係舒服好多.而原因主要係因為Medilase Pro-u 24mm 呢部機有全球專利冷凍系統, 咁佢一路做激光既同時, 都會發出-20度既冷凍劑, 令到做激光個陣就可以做到無痛脫毛.而係dermes都做treatment呢? 就要敷gel 又要敷冰, 之後再做激光. 係冬天做真係又凍又痛 >.< 而且敷冰會令皮膚凍都好麻疹.
iii. 電子化配套
Dermes同medilase一樣,客人既資料都係直接入落電腦, 每一個treatment都入曬電腦record..但medilase有多一個DCIMS醫療電子服務追蹤系統,而且由clinical dept中既專業註冊醫生監管, 你每一次做treatment既毛膚狀況同生長狀況都會自動mark返係DCIMS系統 , 而且每一次treatment既前後都會send message提返我需要注意既事項.十分細心!
對我黎講, Dermes最大既優點係歷史悠久, 而medilase最大既優點就係有全球最先進既一部機 -Medilase Pro-u 24mm.
大家可以因應自己既需要作出選擇既 : )


text:
28-2-10 星期日
氣仲未消得晒,係IFC行過去馬頭時
見到曾俊華,我地仲好nice都佢打招呼
佢亦都好nice同我地講 : hello
即係呢,如果佢嗰份財政報告做得唔好的話,例如 : 加咗煙稅咁啦
我相信,唔會個個見佢都笑晒口
應該見到佢係喊住打囉
之後,佢行咗我前面,仲好有禮貌同我開門
我...我...真係榮幸呀
去到馬頭咁啱上船喇
搭咗40分鐘船,話咁快落船喇
一落船轉左手邊方向,一直行呀行
去搵興樂菜館,點解要搵呢間餐廳呢?
因為睇到呢篇blog
blog友係識食之人,所以,我buy佢
今日瀨尿蝦同蟹都無貨返,勁想立袋就走
不過我知餅餅好肚餓喇,又忍
咁叫住4個餸先啦,食唔飽去食小食囉
椒鹽鮮魷
一定要食,粉漿夠薄,鮮魷真係堅鮮,唔會過鹹
送啤酒一流架,不過日光日白唔飲酒喇
白灼蝦
,又係堅鮮,好甜,肉質好彈牙,不過細隻咗少少
細隻過啲無影到喇
豉椒炒蜆
,無花甲為有食蜆啦,無沙就呃你嘅,總有一兩粒有沙啦
成碟都係殼???
即係搵件肉比你睇,其實,都有好多肉架,不過啲肉甩晒出黎係底咋
清炒白菜仔
,唔記得叫佢走蒜蓉,菜呢家嘢,無難度啦
埋單$200有找,你仲有乜嘢要彈?
要彈嘅係個露天廉蓬囉
其實可以選擇坐室內,有冷氣,又唔怕雀仔飛黎飛去


text:
鳳城酒家
6-5-10 星期四
今日提早慶祝母親節
尋日打電話問妹妹去邊到食飯
諗都唔洗諗,鳳城吖
(其實,我都預咗喇,因為隻雞真係好得我地歡心)
拼盆,我地要咗中size,但其實我覺得唔係好夠食
拼盆有 : 乳豬,乳豬皮好鬆化
海蜇,夠爽口,不過少咗啲
生腸,我無食
豬腳,我無食
花生,墊底數十粒
炸蟹鉗
係要預定的,亦都係一定要食到
蟹肉冬瓜羹
一早已講明唔食翅,亦唔準佢地食翅
再食翅的話2048年就無魚食架喇
雖然,我係唔食魚嘅,但我都唔可以咁自私
出到幾多力咪出囉,講一聲唔食翅唔係好難咋
又雖然,2048年我都可能已經唔係到
但下一代點呢?大家諗下,思考下啦
全球食翅冠軍是香港呀
蟹肉冬瓜羹好好味架
果汁牛仔柳
說穿了都是有加梳打粉呢,不過唔係好重手
無乸到一pat嘢咁算好喇
鮮魚兩食 :
枝竹炆頭腩
頭腩好多骨,食咗一啖之後,死都唔肯再食
激到媽媽紮紮跳
食配料,枝竹入晒味好好食呀
冬菇又入晒味好好食呀
家鄉炒斑球
呢個都有少少骨,都係食咗一啖又唔肯食
又激到媽媽紮紮跳
又係食配料,翠玉瓜夠爽口
雲耳又好好食
係唔食魚囉,死都唔肯食
蝦醬通菜吊片
鮮魷好韌,通菜好老,蝦醬唔香
香酥生炒骨
一聞,酸味搶鼻,入口都係一個字酸
不過我又唔怕酸,越食越好食
炸子雞
我地為咗雞而黎架
皮脆,肉嫩,雞胸都嫩
服務生話係新鮮雞,我唔信,似冰鮮多啲囉
呃我條脷,哼~~~
呢個都係要預訂 : 西米焗布甸
今次差咗,墊底蓮蓉少咗
下次預訂前,叫佢加多啲蓮蓉先得
母親節當然有禮物啦
化妝袋一個,比媽咪裝啲濕星嘢
呢餐埋單$1,600
下次黎我唔會再叫牛仔柳
生炒骨都係諗下叫唔叫好
通菜嗰碟咁嘅嘢都可以唔洗叫
仲有鍋貼大明蝦都可以唔叫,油到爆炸
咁無咩好食喇喎,仲黎唔黎呀?


text:
聯校運動會 @ 8/3
奕朗第一個參與嘅學校動運會
由於係聯校舉辦的
因此選址係三間學校的中間點 - 馬鞍山的一間小學內舉行
運動會中,N班小朋友最多可以係4項項目中選3項參加
我幫朗朗參加左3項比賽
包括 1) 擲豆袋 2) 大力士 3) 賽跑
奕朗的號碼布
搭旅遊巴到達會場
我地就聽指示,等候各項目開始
估唔到朗朗可以同讀緊馬鞍山正校的朋友仔正嵐同一組比賽
奕朗好期待比賽開始
未輪到佢時,就係場邊同其他同學仔打氣
大約半個鐘左右,就到奕朗出場啦
第一個項目係"擲豆袋"
開始前我大約講過點樣玩呢個項目
就係鬥掉得遠
見佢之前係場邊睇左咁耐
我諗佢已經明白點玩啦
所以一埋到位我就將豆袋交比佢
hahaaaa....一吹雞
朗朗就好隨意嘅掉出豆袋
豆袋只係喺佢面前約2步嘅距離
當然,媽媽並無取笑啦
我仲讚佢叻仔添
朗朗好開心
之後我就陪佢上一樓拎食物
原來一樓有3個課室設置左遊戲
攞完野食就帶佢去玩
仲一次過玩晒3樣添
之後我地又落返禮堂等候第二個項目開始啦
今次係"大力士"
各參賽小健兒鬥快將放係起點嘅A4紙箱拉去終點
我就係終點位置等候
好快就完成第二個項目
我地就出操場排隊玩充氣彈床
休息一陣食下野就到第三個項目"賽跑"
當然又係鬥快啦,我又係喺終點等候
朗朗好快就跑到我度,我初初睇覺得佢最快添
但老師判左另一位出線
我當然無異議啦
最緊要係朗朗玩得開心
完成所有項目,我又再同朗朗排隊玩彈床
期間仲遇到同學仔浩賢一齊玩添
睇下兩位小朋友幾興奮
跳完又再上一樓玩遊戲
好彩快手咋
因為已經陸陸續續收檔
準備之後嘅頒獎及表演時間啦
全部小朋友都聚集係禮堂等
一開始就一齊大合唱 + 跳舞
咁多小朋友一齊唱『我強』
真係好可愛
然就睇埋表演同頒獎就完成整個活動啦
因為約左爺爺嫲嫲
所以我地自行係馬鞍山離開
臨走前去老師度領取參與獎牌一個
朗朗收到獎牌,超開心
我都好開心可以陪仔仔參與運動會
唔知日後會唔會有親子比賽呢~~


text:
第五天(續)
高雄位於海邊,係市中心之外有一個長長既小島旗津;旗津係一個踩單車既好地方,可以沿海邊慢慢踩,有隧道亦都有船連接,交通好方便,不過今次係即興去又唔夠時間唔可以踩單車啦,唯有用腳漫遊旗津
鼓山碼頭坐船去旗津好方便,船費NT$25
除左普通乘客,單車電單車都一樣可以上船;我地就坐上層,車就係下層
船尾位置一早比人坐晒,我入去涼下冷氣仲好
幾分鐘就到
見到頭先山上既領事官邸
話咁快就係旗津
由碼頭行出黎感覺唔似係高雄,好似去到小城鎮,冇晒高樓大廈
沿路行去另一邊海邊睇睇;今日係靠google map帶路,我都唔係太知旗津有咩睇,去到邊就睇到邊
好多鴨仔!
成條路有好多海鮮餐廳,鐘意食海鮮既人一定喜歡呢道,而且海鮮價錢比香港平好多,仲有好多選擇tim
NT$100就有交易
海邊有好多小攤檔
旗津有個又大又長既沙灘「旗津海水浴場」,呢道啲沙係灰黑色,唔係香港常見既黃色
椰林樹影,好似去左熱帶地方
見到有室內地方,即刻入去避避個太陽;沙灘旁邊有「旗后觀光市場」
市場入面長長一條街都係賣海產零食,咁岩有幾車旅行團係道買緊野,人頭湧湧
超多海鮮特產
行到街尾少好多人啦
行到街尾再入返去;一場黎到我都係道買手信返香港先,啲野都算平靚正
買左好多野走
離開市場再向北行,見到一啲歷史遺跡
去到「星空隧道」
星空隧道入面有啲夜光星星,聽聞係會發光,不過今日頭尾可能太光,入面都見唔到星星發光...
出左隧道就係大海啦
如果由呢道坐船向前直行就可以返到香港,香港就隱藏係海平面之下,當然兩地相差幾百公里就算中間冇野阻住都唔會望到
有路可以踩單車架
鴨仔第一次正式出鏡
呢隻鴨仔係香港搵左好耐都搵唔到,估唔到台灣朋友偷偷地送比我!好感動!!鴨仔好受歡迎架,一出黎就吸引到眾人目光,旁邊有四位台灣人問我借鴨仔影相,哈哈^^呢道好大風幾驚鴨仔吹左落海
對岸就係大陸地方,以前設有堡壘防守高雄
行返出去見到有條樓梯,行上去睇睇先
見到成個沙灘
行上少少就係「旗後炮台」
炮台係清朝時已經起好,當時由英國工程師設計,係西式砲台但又有中式八字門
其實...咁熱都行上黎係為左睇風景架,景觀超好
如果天氣好會靚好多
太陽咁曬好熱架,睇完景快啲走人
落山去返碼頭;另一邊仲有燈塔可以去,不過冇時間就冇得去啦
鴨仔!
唔知點解好似去左日本咁?
大街上有好多大排檔,時間緊迫想食都冇得食
難得黎到台灣就試試正宗珍珠奶茶,同香港飲到既差唔多
由旗津坐船返鼓山;原本諗住只係過黎旗津行大約一個鐘,最後只係行左小小地方都用左兩個半鐘,旗津有好多野行架
落左船行10分鐘返到去地鐵站
西子灣站旁邊有鐵道故事館,可惜星期一休息冇開門
西子灣站設計咁似新加坡個啲地鐵站?
NT$100咋
返到市區啦
入去百貨公司行下順便睇下有咩食
呢道都有周氏蝦捲!唔洗去台南都有得食!
見呢間拉麵店有小小日本feel就食佢啦
拉麵好奇怪,冇日本既咁好食
樓下超多電單車
商場樓上就係誠品,一定要上去朝聖
今次冇時間慢慢行,只係上黎朝一朝聖就要走,有機會再黎
係商場行下買下手信,出到來已經天黑
坐地鐵返到美麗島站
去到出名價錢平既光南大批發,入面啲野真係比其他地方賣得平,而且貨品種類有好多
又返到黎六合夜市,大約7點超多人丫
去酒店拎返個大背囊就要去機場啦
啲野多到一大一細背囊都裝唔晒,要拎住個膠袋走
知道班機delay左,又去返夜市慢慢行多個圈
最後買左包雞粒食住走,辣辣地好香口
坐地鐵好快就去到機埸;返香港呢班機係全機埸最後一班,機埸四圍都好靜
大部份商店已經關門,冇野行就早啲入去lu
啲人咁早就入晒黎
部機都未到,繼續四圍行;高雄機場入面好靚,好多卡通擺設
有好多史迪仔
估唔到今晚係坐國泰機,不過佢突然轉機型等我揀錯位,咁好彩比我揀著個冇窗既「窗口位」,想睇下風景都唔得...
晚餐就係呢袋啦,呢個又香又好食
5日台灣小旅行結束,返到香港啦
個幾鐘就由台灣返到香港,短短5日感覺好似去左好多好多地方,而且由今個旅程開始我就好鐘意台灣,我相信好快就會再去架;之前計劃三月會再去台灣,不過而家冇心情諗咁多野我諗好大機會去唔成啦...之前仲周圍同人講三月去tim,唉...遲啲再算;早幾日打呢篇遊記時又聽到台灣地震消息,感覺特別傷心,希望台灣以後都可以平平安安


text:
2015年3月26日 星期四
我家有個麻煩妹
就先講我們自己吧...
以前小B出世除了頭兩, 三個月因肚風問題比較扭計, 大部份時間其實都唔算難攪, 不過當時對於一個從未有過湊B經驗的我來說, 基本上小小事我都會覺得好麻煩, 加上免得小B會小氣, 所以只要有人問起, 我都會答小B不是很好帶, 當然每次朋友都會質疑啦, 因為每次大家見到嘅小B都算乖算聽話嘛, 而比較麻煩的是...大概應該係小時候扭眼訓這一環吧.
直至妹妹出世後, 我終於領教到什麼叫做一山還有一山高啦, 基本上對住妹妹, 我哋真係無一個唔投降, 唔怕話俾你哋知, 我哋任何一個都真係好怕跟妹妹獨處架, 因為要是單獨相處時, 妹妹嘅麻煩(痴身)指數就會更高, 就連婆婆算是比較好脾氣的都會忍唔住要開口鬧, 可想而之我家妹妹有多恐怖呢?!
正所謂3歲定80, 我最怕妹妹未夠3歲就真的能批出是個大麻煩啊~
唔知點解每朝由一起身開始, 妹妹就一定會喊會扭計, 以前明明小B一起身係會望住我哋笑架.
唔知點解屋企人少時, 妹妹特別痴身, 總像一隻樹熊一樣, 唔攬實唔安樂, 大家無睇錯, 係要攬實先得.
又唔知點解妹妹只要一遇上唔合心意事嘅時候, 妹妹就會大發脾氣, 最叻就係坐喺地下Lur地.
(小B從未出現過這種Lur地情況, 就算出現過幾次, 都只係因為妹妹出世回家時, 小B未能接受大家對小B嘅忽略才出現過數次.)
又唔知點解妹妹出街食飯總係坐唔定, 要敲台敲櫈之餘又要落地行. (不過始終我都接受唔到, 所以我寧願佢扭都唔會屈服, 最多真係喊得太厲害就抱妹妹出去行一圈.)
更加唔知點解妹妹總係話唔聽, 愛挑戰人家底線, 所以婆婆已經批出, 妹妹肯定仲要比小B難教.
究竟妹妹幾時先肯乖乖, 唔再做我們家嘅大麻煩呀?! 其實妹妹唔扭計時真係好可愛架, 媽媽真心希望你越大會變得越聽教. 雖然扭計同可愛嘅時候各佔一半, 但每天重覆面對住扭計嘅妹妹時, 我真係覺得好大挑戰囉.
倆姊妹已經有Facebook Page Anke & Karena - 小b與妹妹b 有興趣的話就入黎Like一Like支持下啦!! ^^
12 則留言:
當我領教過巨龍扭計,我都覺得所有BB,小朋友唔扭計真係天使來的,可是當佢地扭計就..................@@""""回覆刪除
不過我諗女仔係咪已經好D 架啦? 男仔好似仲麻煩啊.....回覆
我諗...扭計起上黎, 不論男女都應該係咁可怕~刪除
加油呀,湊2個真不易.回覆刪除回覆
你就好啦, 兩個都咁乖~刪除
我都唔明架, hannah 又係一朝早起身就係咁發脾氣,就算而家都仲係咁,我諗佢同妹妹都係同一類人,唉! 不過hannah 飲完回魂奶又會好少少,哈哈,吹脹! 算啦,應該大d 會好d 既. 我以前就係經歷過 hannah, 所以而家覺得妹妹都唔算太差.回覆刪除回覆
係呀, 妹妹又係飲完奶就會好少少架~刪除
會唔會係人少佢無安全感呢?照顧者會唔會成日唔同or換人?或者佢唔係唔聽話,只係想做D嘢引大家注意呢,不過大D應該會好D㗎啦,加油呀﹗回覆刪除回覆
主力照顧佢嘅係得婆婆同我咋嘛, 好多時明明我地都已經坐係佢面前, 但佢點都係要痴埋黎, 只要你想起身咋, 佢就已經喊定先, 真係痴身痴到暈~刪除
又唔知做乜, 成日都咁鐘意扭計, 一扭計就黎個大喊喊唔停, 真係唔投降都唔得囉~
我都希望佢大d會好d, 再係咁落去, 我應該都好快顛!! 唉...
可能兩個有得比較,所以會覺得邊個乖啲,邊個曳啲?不過細妹幾日人仔,我奶奶已經開始比較,見你咁講,我唸都未見真章 XD回覆刪除回覆
咁細個就開始比.... 咁真係有排比啵!!刪除
其實我地都無專登去比較d乜架, 最大比較就係易湊同難湊囉.
好明顯係小b乖女la, 小b無出現既情況,小豆子全部都有= =, 妹妹b應該係聰明女,要小心敎呀回覆刪除回覆
小豆子其實都已經算係乖, 仲好叻添啵.刪除
小B平時好橫蠻無理, 簡直係不可理喻, 至於妹妹就更加嚴重, 所以我宜家已經開始要對妹妹惡, 唔敢太寵佢, 如果唔係我應該會俾佢兩個一齊激到我噴血都似.


text:
睇完小丸子,我哋跳上的士,就去咗101嘅鼎泰豐,據講呢間鋪面大D新D,有high chair又容易D拎位,點知...來到一睇都要等成90分鐘﹗其實艾菲個心係有D想縮沙走人,亦feel到米高對艾菲呢個安排唔多滿意,但眼見隔離food court坐滿自由人,而且之後嘅重點行程誠品都喺附近,根本走唔到去邊就唯有頂硬上繼續等.
既然等位無嘢做,就梗係四圍逛吓啦,然後帶咗燒腩仔去呢個LOVE地標影吓相.
最終等咗70分鐘左右就有得入座,餐廳果然係好baby friendly,除咗high chair,仲有全套自家品牌兒童餐具,而艾菲由香港等到來台灣嘅小籠包亦終於出現眼前﹗
除咗小籠包,我哋仲點咗元盅牛肉麵同菜肉大包,本來艾菲係想叫紅燒牛肉麵㗎,不過落單時個staff話無得走辣,推介我哋試元盅牛肉麵,估唔到清清地又幾OK喎,D牛肉超腍勁好味,至於個菜肉大包就正常啦.
燒腩仔勁識貨,一坐底先同我哋爭食咗三個小籠包﹗再掃咗大半碗牛肉麵落肚﹗跟手食多半個菜肉大包﹗咁多日以來最開胃係呢餐﹗
我哋食飽就走,肯定無坐到45分鐘,真係等位仲耐過食,但身為一個小籠包fans,來到台灣唔食返餐又硬係差D嘢咁,嘻...
走嘅時候順便捉燒腩仔喺遠處影返成棟101,唔上去都總算到此一遊嘛﹗(一返市區就無心機影相,求其用iphone影就算>.<)
由於我哋plan咗坐五點半國光客運去機場食晚飯,所以喺鼎泰豐花咗咁多時間,之後嘅行程都要加速進行,一去到誠品我哋就直衝上五樓兒童館,米高負責陪燒腩仔四圍玩,艾菲就爭取時間揀書.
雖然只係得一個鐘嘅時間,艾菲都成功買到呢堆心頭好,除咗《我吃拉麵的時候》個主題有少少沉重,其餘都好啱燒腩仔口味,而《幸福小雞成長書包》入面四本小雞系列嘅書,更加係佢嘅飛佛,宜家日日都叫住睇小雞,每晚都要同佢講一次先得,連米高都話呢套書真係好抵買.
原定行程係離開誠品後,再去附近嘅百貨公司食tea同買手信,不過由於時間實在緊逼,所以改咗直接返酒店拎返件行李再去台北車站附近四圍逛多陣就算,點知拎完行李就收到國泰SMS話班機會delay個半鐘,米高即時決定食埋晚飯先慢慢入機場,然後喺台北車站百無聊賴咁行吓行吓,就畀艾菲見到每次來台灣都必食嘅Mister Donut(但好奇怪地去日本又唔會食㗎喎),再行吓行吓仲見到艾菲一直回味嘅臺鐵便當添,想當日同米高拍拖去十分,上火車前就喺呢到買咗個便當食,包裝雖然唔特別討好,但食落係估你唔到咁好味,真係去日本鐵道遊咗咁多次,都食唔到好味過佢嘅便當呀﹗
正當我哋食完便當諗住起行去巴士站走時,就再一次收到國泰話班機會再遲多一個鐘嘅SMS,為免太早去機場hea,決定行埋新光三越嘅超市先,亦因為咁而畀艾菲喺到買到呢期當造嘅愛文芒(之前睇親都係禮盒裝,呢到終於有單個買)同醬油膏,臨走仲試埋春水堂嘅珍珠奶茶添,個茶味果然係香濃過香港嘅多多聲﹗
hea到七點幾八點,我哋終於都坐國光客運出發去機場,到機場之後第一時間唔係去check in寄行李,而係直上三樓搵維格,其實宜家香港咩都有得買,所以去台灣真係無咩手信好買,本來想買D洪瑞珍三文治返來試吓㗎,但四點幾去到台北車站間鋪已經賣晒兼閂埋門,之後只係好隨意咁買咗快車肉乾嘅豬肉紙,同艾菲好like嘅維格芝士味爆谷同鴛鴦綠豆糕就收手啦﹗
pack好行李就返去國泰櫃台check in啦,仲好榮幸咁收到三張由國泰送出,每位乘客一張嘅TW$200餐飲券添,唔...真係多謝晒喎...雖然艾菲同米高都係為食底,不過我哋其實想準時登機,儘早返屋企多D囉﹗
既然國泰咁豪請我哋食嘢,艾菲就唯有配合吓啦,夜晚十點幾坐喺機場餐廳,好闊太咁飲個燉湯再歎返杯果茶,真係坐咁多次飛機都未試過有呢種另類享受...(以前做嘢出trip喺大陸機場delay幾個鐘,逼住捱難食飯盒就試得多...)
至於米高就叫咗呢個炸雞漢堡配薯條餐,佢話好好味喎,仲話下次再來可以考慮再食呢間餐廳(艾菲返到來已經唔記得間餐廳叫咩名:P),而燒腩仔就難得地合作,一早起身嘅佢捱到呢個鐘數都未扭眼瞓,畀兩架巴士佢就乖乖坐定陪我哋食.
食完都十一點㗎啦,但行過我哋個gate,見到起飛時間又延遲多半個鐘,為咗令燒腩仔保持清醒上機(主要唔想上機時由手抱轉坐落凳時郁到佢爆喊),點都要搵D嘢同佢搞吓,好彩有間賣米奇嘢嘅鋪頭未收.
之後連Hello Kitty滑梯都玩埋...
玩到十一點半,都要返閘口等上機啦,原定2115起飛嘅機,報稱delay到2355就會飛,然後喺閘口坐到2350,先見到班機埋閘口落客,隔多五分鐘先宣布話0015可以登機,等到呢個moment,真心有D燥底,而燒腩仔亦開始眼瞓蟲發作,行為開始失常同失控,唯有叫米高抱住佢瞓先.
都唔知係marco polo會員還是帶住小朋友啦,總之我哋有得優先上機,然後一見到帶位嘅空姐,艾菲即時request拎枕頭畀燒腩仔,亦好彩佢喺轉落凳嘅一刻無發作,終於架機喺0045先飛到,足足delay咗三個半鐘﹗﹗﹗
起飛無耐,空姐們就極速派餐,左邊係燒腩仔嘅兒童餐,艾菲嘅食後感係好睇唔好食,至於右邊嘅就係大人正常餐,一打開就已經唔想食囉﹗
正當艾菲食飽諗住享受吓難得嘅寧靜,睇吓雜誌聽吓歌咁,燒腩仔就忽然醒咗喺到爆喊,仲癲到出手狂打艾菲添(好彩避到),之後要將佢瞓平捱落艾菲大脾到先收聲瞓返,但佢收聲無耐就有廣播話準備落機要大家坐返好,咁艾菲都嘗試將燒腩仔坐返直來瞓啦,可惜個結果係成個機倉嘅乘客,一邊忍受佢嘅喊聲,一邊期待架機快D降落,終於忍到架機降落咗但未駛到閘口,艾菲已經頂唔住要將佢抱起,再pass畀坐隔離行嘅米高,然後佢一上米高身即九秒九收聲繼續瞓...(佢出親街都要米高抱先肯瞓,艾菲抱親都瞓唔到,唔知係唔係嫌艾菲膊頭唔夠橫)
落機過完關,已經call定的士喺出面等,亦好彩件行李有得優先處理好快拎得走人,急急腳咁衝出去上車,最終返到屋企都已經三點幾,唉...又唔係天氣差,又唔係有咩大事發生,更加唔係機件問題,都可以無端端delay幾個鐘(國泰報稱係台灣領空問題),唔通下次去台灣真係要轉坐長榮先得?
Day 1 HK>宜蘭 part 1
Day 1 HK>宜蘭 part 2
Day 2 宜蘭>台北 part 1
Day 2 宜蘭>台北 part 2
Day 3 台北>野柳>台北 part 1
Day 3 台北>野柳>台北 part 2
Day 4 台北>HK part 1


text:
其實六合彩攪珠次次直播都差不多模式,每次節目時間又啱啱好五分鐘,老實講都幾悶,不過你問我最難忘係邊一次攪珠,一定要數2013年6月20日第71期個次!
我以前有個奇怪習慣,就會錄低攪珠翻睇,尤其是幾年前成日睇唔到直播個時,個晚其實我無睇直播,只係睇翻錄影,老實講期期都一樣開法,有乜值得好重溫?不過個晚我只係快鏡睇帶,突然發現點解畫面會出錯號碼,即刻影低擺上網,但反應真係好奇!
好似上星期TVB新聞台跑馬燈出錯號碼單野,夜晚十點發生,十一點就有即時新聞報道,傳媒反應真係超快!講番2013年個次,我即刻上網睇晒所有新聞都無講出錯單野,網上都係小貓三四隻講,我真係好唔明,出錯號碼咁大件事,點解D傳媒竟然唔即刻報道?
個晚我守係電腦等等等,等到第二日朝早三點半,終於東方有報道出錯單野,其他傳媒都係遲一兩日先報道,真係唔明咁大件事點解傳媒唔重視?
當然衰開有條路,我當晚只係快鏡睇帶,主要都係睇到畫面出錯單野,但原來當日連受惠機構既介紹短片都播錯,呢個反而我無留意到,網上又無人討論;過多幾日再睇多次錄影我先發現到,再放上網先有人討論,我心諗咁大單野竟然要靠我呢個小市民逐樣逐樣講先有人知,有無搞錯呀?D傳媒做乜呀?
當時我係好有計都不斷更新事態發展,結果呢次連環出錯通訊局收到三宗投訴,結果當局向亞視發出勸諭,已經算係輕判,呢件事我先發現香港真係好多人都唔睇六合彩攪珠!你話點樣唔難忘!
後記︰其實當晚周嘉莉只係主持左兩個幾月就出現連環出錯,當晚佢既反應已經算幾冷靜識得執生,但原來睇番後來D訪問先知道,佢其實已經驚到唔知點算好,真係EQ差D都可能驚到講唔到野,我諗周嘉莉一世都記得呢單野!


text:
(當上完六堂訓練,幾個出爐的新新DJ參觀新城電台,這次他們又開了什麼眼界?)
能夠參加「突破DJ訓練班」,加入呢個大家庭,係我暑假最無侮嘅事.由我報名,錄音,交表開始,就好似一場夢咁.
我囗才唔算了得,勝在感情豐富.我玩話劇嗰陣,往往因為怕醜而有所保留.而家退身幕後嘅我,唔駛面對觀眾,可以大膽講嘢,當然係合適嘅說話喇.
但係做DJ一d都唔簡單,有好多事要注意,例如:有d字眼我地係唔可以講,做music show要留意個音樂嘅高低起伏,點樣係有限嘅時間,用最簡短嘅說話講無限嘅事……
當然,做DJ都唔少得一班好拍擋.我好開心有一班好合拍嘅同學.今年DJ班得6個女仔,生活喺男仔圈裏面,好彩佢地都好照顧我地.一班師兄師姐都好錫我地.雖然會好多評擊,但係全部都係為我地好.正所謂“嚴師出高徒”,8/9開咪唔知會比人一個咩感覺呢?
過去嘅一星期,我有機會去新城度睇阿絹,KK同幾位師兄師姐開咪,我真係學到好多嘢.我開頭對寫稿完全冇概念,唔知係點嘅一回事,係寫fullscript還是係點呢?我去完之後明白晒喇.原來份稿係寫一段有關嘅嘢,之後跟資料內容去講,而要寫一整段嘅原因,係方便我地如果個腦突然空白嗰陣,照讀都冇問題.
開咪之前都要做個預備,大約都知會發生咩事,簡單d講就係對稿.入去直播室都幾緊張,雖然冇份開咪,但係我地都唔敢亂嚟,直播室嘅咪好敏感,收音強,所以我地對話都要靠紙同筆嫁.
2012新新DJ Anna(圖右一)


text:
今朝真係搞笑!低能到爆!
話說我亞媽前一排好叻咁搵一把爛咗嘅遮,整咗一個放大遮嘅遮套比我.咁今朝一早見到我細佬出門口,我亞媽就叫住佢,比咗把遮佢,話出面好大雨喎!當我細佬走嗰一下,比我見到佢拎住咗我把大遮,我就問媽咪點解比我把遮佢啦!佢話唔記得咗把遮係我個喎,跟住就搵咗好多把大遮比我,我更係鬥氣啦!全部都唔肯用,只係帶把縮骨遮囉!激死我呀!
一落到街,見到咁咁咁大雨,已經心知不妙啦!唔提啦,出去啦!其實今日已經係遲咗出門口o家啦,重要咁大雨搭巴士肯定遲好多,所以我一定要搭的士先得!望吓的士站,嘩!有成五六個學生等緊車!咁點呢?都要等o家啦!當我行到去的士站嘅時候,我前面已經係濕透咗,連頭髮由膊頭開始至髮尾都濕埋!企咗一陣,監生咁比雨淋,連後面都濕曬啦,底褲都濕埋!
等咗大概十分鐘,係十分鐘呀!終於有架車經過(唔係的士站嗰邊),我二話不說,飛奔過去,終於都上到車啦!上到車,條四個骨褲d水,係咁滴呀滴,重越坐越凍添!我同司機講,司機可唔可以熄細d冷氣呀點知個司機話,我今朝都濕曬,岩岩先乾咋!我都好凍呀,但係個冷氣已經熄到最細啦!再細就要熄咗去,但係出面咁大雨,熄咗去會起霧氣,睇唔到路o家!唉!咁冇辦法啦!當然重要塞車,冷得我滕滕震~~
番到公司叫個OS廢柴去幫我班個風筒番黎,佢話管理處未開喎!唉!未開未問管理員囉!佢竟然就由得我凍,凍凍凍~~~凍到9:00先落去借!好啦!點知我都未吹到一陣間,佢竟然問我借風筒吹老板份報紙喎!哈!佢真係搞笑到爆呀!吹吹吹~~~前吹後吹,吹到差唔到十點先吹乾曬!大家嚟諗吓啦!八點凍到十點囉!唔病都有之呀!
邊有咁大雨o家!天文台搞乜鬼o家!太過份啦!咁都唔掛黑雨,唉!好啦好喇!唔掛黑雨都算喇,都掛紅雨等d小朋友唔洗番學哎!重話唔會掛3號風球添,點知未又係掛,重掛埋紅雨添!d番咗學嘅小朋友又要搵人接番走,天文台知唔知咁好危險o家!太太太過份呀!


text:
未出發前搜集行程資料時一直搵唔到基督城市中心有超市,所以離開機場後第一站先去機場附近 Hornby 係 Chalmers Street 一間 Pak'nSave 買定第二朝早餐同晏晝嘅飲食.不過之後渣車去住宿處途中至發現,原來自己住嗰間 Hostel 附近有間 Countdown.番嚟香港後再上網搵,嗰間 Countdown 位置應該係 Madras Street 近 Moorhouse Ave.
在較大的地圖上查看新西蘭自駕遊 2014 - Christchurch
超市補給完之後,就出車往住宿處放低啲行理然後去行街街.上面個地圖記錄咗今次我哋係基督城到過嘅景點.
係市中心搵位泊車見到市中心個景況,查實都有啲啲意外 ~ 實在估唔到個城市咁有《28日後》嘅 feel!雖然嚟之前已經知道個城市地震災後仲未完全恢復,雖然都知到步嗰日係星期日,雖然我哋出嚟行時已經 5 點幾好多舖頭都已經打晒烊,但話晒呢道都係全南島最大嘅城市,實在估唔到成個城市會靜到咁嘅地步.
講番少少歷史,基督城係 2010 年 9 月同 2011 年 2 月先後發生過兩次地震,特別係 2011 年嗰次,因為震央係正市中心同個震源較淺,對當地造成極大破壞.
出發之前搵料都有見唔少博客講嗰處嘅重建已經有一定進度好多地方都通行番.但以今次去到睇見嘅境況,個城市現時重建嘅進度並冇我最初想像中咁理想.睇現時市中心大教堂個狀況,我估真係要等多幾年至有希望佢會重開番.
其他景點好似回憶橋 Bridge of Remembrance,雖然表面睇並唔係話受到太大破壞,但都仲係俾啲圍欄圍住過唔到去.
去得到嘅景點如 Victoria Square,愛芬河咁,四圍真係搵個人影睇下都冇.
據網上資料愛芬河有程小艇遊應該已經恢復番有得玩.不過我哋到步個時間太晏啲船仔應該已經收晒工睇唔到佢哋開工時係乜狀況;但我估如果平日都好似我哋去嗰日咁靜,咁嘅氣氛下坐程艇仔遊船河相信都會幾冇癮.
教堂對出個廣場有坐石標,原本以為係地震後啲紀念活動砌出嚟嘅.但番香港上網睇番,原來坐石標係 2010 年時一次有 4,000 幾人參加,反對政府取締一個叫 Environment Canterbury Councillors 嘅抗議活動時砌出嚟.不過地震後亦有人因為其他原因再放啲石頭上去;例如 03 年中時就有個叫 Zane Reihana 嘅街頭藝人,發起叫啲行人將佢哋喜愛基督城嘅原因寫係舊石頭上面再放落個石標道.
最後行到去 Re:START Mall.呢個購物區係地震後嗰道市政府為咗盡快幫個城市恢復番啲生氣同帶旺番啲商業活動,於是諗到用貨櫃砌個 Mall 呢個快靚正嘅主意.啲貨櫃係由中國大陸運過去;網上見有啲人講話呢個 project 原本只係諗住臨時起個場俾人做住幾個月生意,但啲重建工程一路冇乜進展,時間奈咗呢個貨櫃場做做吓反而見有啲特色開始進化成一個旅遊景點.咁係網上見有人咁講特登過去行下,可惜當日去到都係成個場打晒烊,四周圍人形都冇隻.
另外亦發覺夜晚係基督城搵食都係件幾困難嘅事情.嗰日行完 Re:START Mall 諗住搵個地方坐低醫肚,但四周圍啲商舖唔係摺埋就係冇開,搵完一輪本來已經放棄諗住番旅舍自己煮,但又咁好彩最後行行吓撞到間華人開嘅餐館;似乎呢個世界最肯做肯崖嘅此終都係啲華人.紐西蘭夏天日照時間好長,食完餐飯成 9 點幾個天先開始入黑,趕得切天黑前搵番部車渣番旅舍.
以今次係基督城所見,我覺得除非你好有興趣睇睇嗰道災後個面貌,唔係的話以現時嗰邊個重建進度嚟睇,我覺得實在一兩年內都唔似太值得花時間嚟咁行一轉.如果一早知道基督城現時係咁嘅狀況嘅前題下俾我再計劃過今次個行程,我估好大機會我會選擇唔嚟呢道,起程落機同回程上機都係皇后鎮,從皇后鎮起程經 Wanaka,Tekapo,Oamaru,Dunedin,Catlins,Te Anau,Milford Sound,最後番到皇后鎮行一圈咁嚟計劃條路線,將啲時間花係皇后鎮周邊啲景點道應該會比咁樣行轉基督城嚟得化算.
紐西蘭南島自由行 2014 - Day 1 基督城
未出發前搜集行程資料時一直搵唔到基督城市中心有超市,所以離開機場後第一站先去機場附近 Hornby 係 Chalmers Street 一間 Pak'nSave 買定第二朝早餐同晏晝嘅飲食.不過之後渣車去住宿處途中至發現,原來自己住嗰間 Hostel 附近有間 Countdown.番嚟香港後再上網搵,嗰間 Countdown 位置應該係 Madras Street 近 Moorhouse Ave.
:( :x :R~ :P :-* =(( :-O X( :-w
:~ B-) :-S S:-# ~:v :{( :# :-~
:| :-k =)) O:- :-B =; :-c ~:=p
:-] :-{( :-h :-t I-| 8-| ~):=)
L-) :-@ :-U [-( 8-~ :O) 8-}
(:=| =P~ :=q #-o =D~ :=SS @-)


text:
九點未夠, 便給樓下鑽地整醒, 慘到嘔. 下午和 joe jay 去聽 ifva_+, 今次既講者係洪強, 佢講既野唔悶, 但係佢既作品太悶, 我睇到訓著. 可能因為佢係 poly 的老師, 有很多佢既學生來聽, 比上次黃精甫多人好多.
之後去了沙田 join 埋 vincent 去睇 bandshow, joe jay 差 d 悶死, 但我覺得作為一個香港年青人, 一定要見識下既...講番場 show, 雖然有插水意外發生, 以致其中一隊 band 無左 vocal, 但係全場所有彈弓人和插水界人士依然落足力玩足全場. 不過 d 人太鐘意玩 mosh pit la, 搞到個場變左羅馬鬥獸場, 到玩 circle k 既時侯, 又變左迷你亡命 400M...都唔怪得 joe jay 話以後唔去...
終於肯講 d band, Milk Shake 7 幾正呀, 個 vocal 都幾搞笑, 幾歌有 d punk, 有 d hardcore 咁 la, 就係佢地玩緊既時侯, 有條友插水無人接, 頭落地, 要入院, 真係唔小心, 不過最後 d 人都話佢無事, 不過佢隊野就無左個 vocal 了. 另外五嶽劍派同 Hardpack 都唔錯, 聽到 d 人勁 high, 有個鬼佬既 fing 頭方法, 簡直係咩人見到都會想笑. 最後 king ly chee, 唔駛講, 都知正架 la, 我同 vincent 始終都係無去記佢地 d 歌詞, 今日佢地玩左六首, 有幾首係新既, 完全係喜出感外, high 爆, 我係咁推前面個兩條靚仔去班彈弓人度, 真係好玩...
之後去了禾輋食野, 都成十一點了, 食完便快快腳由兩位沙田區既型男送我去搭車.
就像漫畫入面的主角, 我是在發夢嗎?


text:
尋晚同老公講左,係〝Taste〞買橄欖油好抵,佢都讚成我買多支,所以今日我湊左阿B返學,我又去左〝Taste〞行.我見到牛油已去回原價,但橄欖油仍然減緊,我又掃多支,好野~真係有排用喇!
我又係整左蛋糕〝迷你紙包小蛋糕〞,之後又敷左個Mask,跟住又湊阿B放學,今日時間充裕D,我可以幫到阿B洗白白先走.
今日8點先打波,我與熊貓姐姐約左係〝百佳〞等,我5點幾回到家執下野,6點出門,突然收到熊貓姐姐來電要遲10-15分鐘,我行左一陣街,就企係〝百佳〞等,企下諗下發現我原來冇帶波,立即回家拎和通知熊貓姐姐不用趕,不過,佢都放工照舊〝百佳〞等,好在佢遲咋!唔係去到先發現就煩喇!
我地相遇後,就陪熊貓姐姐去買D野,再行去一間想試食好耐既舖頭,問左可以訂位,我地就book左今晚9點半,職員仲話遲D會搬.
之前見到有Blog友介紹話唔錯,我成日都見到佢好多人等位,而阿嫂都話呢間野,一開張就係好多人幫襯,所以以前有時佢與肥阿哥想試都冇試過,實在太多人.
我地去到運動場,見到counter冇人排隊,平時都會有幾個人係到,就算得一個人排隊,都會攪好耐,今次不用等就簽到場,頭先又訂到位食飯,真係好彩.
今次我地試左,老公就覺得麻麻,仲話觀塘街市仲好吃過佢,我與熊貓姐姐都覺得OK,下次都會再吃.我諗係我地order既餸款式唔好,咁多人幫襯緊有它的好處既,下次多人可以試多D,再可以試真D先,好既先介紹邊間.
招牌黃金蝦:熊貓姐姐覺得好味,我與老公都覺得,之前食過一間位於〝粉嶺〞好味好多,但呢間都好好味.
南乳炸雞件:好香南乳味,大家都覺得好味,老公好彩吃舊舊都多肉,我與熊貓姐姐就食極都係骨多,肥膏多,若果多肉既話就perfect嘞!
瑤柱豆苗:我唔吃,熊貓姐姐話OK,但老公話一般喇!


text:
Friday, March 9, 2007
點解我緊張趕工時總係要受多一隻壓力
我一返返房途鞋, 轉返個櫃, 但轉到個櫃撞黎撞去, Marius就話「Wa~ Wilson you are so nervous」, 珊珊見我返轉頭就問我「你又崖夜呀?」我話係也, 王文旭就講「成日崖夜身體唔好呀」珊珊話「唔怕, 哩到有張床, 你想訓就打開張床訓吧」, 我即時眼都紅埋, 感動~~ 妳? 9:10pm左右同妳講我唔送妳返屋企, 妳即時只係諗自己, 一口怨氣「下? 又唔送我返屋企...」9:10pm ~ 9:30pm哩廿分鐘, 妳對我支持過咩? 無! 妳對我做過咩? 一臉面色, 埋怨, 我已經肯花時間陪妳出去地鐵站, 妳仲要係地鐵站唔唔出聲唔走, 妳想晒我幾多時間?? 我出去jum水哦尿全部都係急住行, 一分一秒我都唔敢晒, 點知妳就游然自得地張我一分一秒刻意咁浪費, 點解??!! 妳唔知我趕嗎?? 妳真係以為我唔趕住MTR尾班車?? 妳真係覺得我時間多的是?? 妳點解當我無時間既時候, 就偏偏要迫我羅時間出黎, 然後再悠悠閒閒咁張我所餘無幾既時間完全透支?? 點解妳要咁變態??
妳無night visit嗎? 妳上堂未試過遲走嗎? 妳真係覺得時間係自己鐘意放去邊就去邊嗎? 妳無時間時我跟本無動機去再透支妳, 妳遲走時我都會趕手趕腳收拾自己野出黎接妳, 因為妳要趕返去沖涼食飯訓覺, 第二朝起身返工返學, 我咁對妳, 妳點對我?
唔好以為女朋友就大晒, 唔係下下都要張妳放係任可事情之上的, 我完全無所謂將妳放係朋友之上, 但妳要我係哩d緊張時間張妳高高放係天上, 唔可能!! 我既夢想唔只妳一個, 妳要係想佔領我整個夢想空間, 我自然會越係反抗黎保護我另一個夢想: 我要做到我鐘意做既事業, 妳係唔能夠同我哩一個夢想共存, 係要不停係哩個夢想超越妳既時候向我施壓, 就等於向我宣戰, 以前同ar Kay做個轉轉只為興趣, 我可以算數, 放棄; 但哩個係夢想, 我唔會任佢畀人亂咁踐踏.
妳好想我食妳軟飯嗎? 妳諗野諗遠d好無!!
1 comment:
“我唔就你…?” 呢句野你覺得我點解我仲會咁樣講係你趕緊時間去改porgram.ReplyDelete
你自己可能回想一下,我呢排邊日有講話你唔好趕,邊日有噪你要你早走(除左我星期一我唔舒服),邊日有噪你要陪我去街?????
“我唔支持你?” 呢句我更唔難受. 你諗下上年,我唔返學個日,就會要出街行. 你亦知道我一向都唔想放工就去學校,咁試問我而家有無?? 我唔使返工個日都會過黎City做野,溫書呀咁. 你覺得我真係咁多野溫咩,就算眼訓都過黎City. 日日如是,日日都餓住個肚,坐都成起碼9點過後先走,日日都成最快要到10點先有飯食,無論返學好,唔係返學好. 仲要,我每晚做咩要咁夜訓呢,就係想同你講多幾句野,分享下咁…咁樣我唔係為你著想,咁我做黎有咩用呢.仲要我上個星期我攪到個胃痛,你有無關心過我點解我會胃痛呢? 我覺得我咁樣做係用行動上去支持你,我無用把口講出黎唔代表我唔支持你,唔係口口聲聲用把口講先算係支持下嗎? 我相信你知既係行動做出黎仲難過用把口講出黎. 唔通行動仲比唔上用口講? 若果你有用心去留意下你身邊既我既行為,你應該好明白. 你可以回想下,我係呢排有無噪過話要出街. 仲有,早幾日你夠講話擒日同我出街啦,但你講出唔到街,我有無噪過有無嬲過? 我去就你,你就唔覺得係咩野,覺得理所當然,咁你有無欣賞過我以前必然會嬲你既我,而家竟然會可以好似無發生過事咁呢,你可以好舒服咁繼續做你既野. 我自問我既EQ係高左好多,但我身邊既你就係到不停咁挑戰我既EQ. 人係有極限,就算EQ有幾高,人都無可能咁忍受.
我唔支持你,我就唔會問你做成點. 你以前就話我無心機聽你講你既research既諗法,就會攪呢樣個樣. 你自己諗下,我呢排我都會發自內心去問你既進展. 但可能你又唔覺,以為我只係隨口問下,你講完啦我又係無咩反應,你就以為我又係好似以前咁無心機聽而無反應. 只因為我都唔知俾咩意見俾你好,我又唔識你d program,都幫唔到你,咁就只好無咩反應.
諗日,你送我出去MTR時,我心諗你都只係會送到我去Taste就會返房. 但, e 你愈行愈遠既,我心諗你仲行既,咁當然我唔無問出聲啦,我心諗你梗係送到我去閘口. 做咩無啦啦,都到左MTR,做咩唔去埋閘口姐.我只係豬起個咀叫你行多兩步姐. 你就話我唔身諒你…..我心諗我用行動去做既野你竟然唔發現,睇唔見,連隻眼都盲埋咁,我為咩呀,做完都係無人會睇到,無謂講到欣賞啦.
hazel
9 March 2007


text:
峴港.會安 Day 3
今日會離開會安去峴港,諗住食完個靚早餐步行返河嘅對岸攞返個訂造木刻印章,點知係橋頭被人截住,叫我哋買入城票 VND 120K/人 (US$5.4/ HK$42),可多次使用!我哋完全唔知入城原來要俾錢(因為第一日到步由 Vao車我哋入城上 cooking class,第二日又直接係 Central Market上船),如果剛到步我一定會俾,但無理由係會安最後一個鐘先俾㗎嘛!我唯有等 Vao 11am 嚟車我果時叫佢車我過橋攞印兼買多幾個郵票.下次如果再嚟會安,相信會一早叫埋 Vao 係峴港車我嚟會安兼上埋個 cooking class.
45 分鐘車程沿途經過峴港啲靚 resort,好平靜但係地點就好偏遠,真係成日留係resort 玩就抵,如果打算四圍行吓,揀近 city 嘅會比較方便.去到 Oneopera hotel 只係 12noon,未有房,嘆完杯冰凍 welcome 蘋果汁寄存大行李就出去搵食.
峴港係大城市即係大城市,商舖,人,車都多,加上少見旅客蹤影,感覺上無係會安咁安全,最後只去咗峴港大教堂影張相,與及必去 Big C 買手信.峴港 Big C 無曼谷咁好行,越南人亦好無禮貌:阻住條路完全唔會讓開,又成日推撞人.
旅遊書教我哋係峴港去食海鮮,但係有邊度可以煮海鮮好食得過香港呢?所以我哋決定今晚式法國菜.上網搵到間係附近,搭 VND 28K (US$1.3/ HK$10) 的士就到.原來呢間 Le Rendez Vous 只開業半年,係峴港唯一一間法國餐廳,法國人做主廚,不過有混合意大利菜式,味道相當唔錯,兩個人fine dining a La Carte menu 都只係 VND 1,325K (US$59/ HK$460) ,認真超值!美中不足嘅係非常多香港人嚟,一坐低就大大聲講嘢,又淨係識問 wifi password同有無 set menu,失禮曬香港人仲破壞曬 fine dining情調.


text:
第四天
終於到左出發去九寨溝既大日子,一早起身先收拾好行李,將冇用既野先寄存係旅舍,只係拎一個小 背囊出發;去九寨溝可以選擇坐車or坐飛機,飛機大約一個鐘就到,而且可以居高臨下欣賞到下面既雪山風景,不過價錢比較貴;坐巴士大約需要10個鐘,如果 有時間又唔怕辛苦既話坐巴士都係一個唔錯既選擇,係旅途上面仲可以見到一D飛機唔會見到既畫面
由旅舍坐的士好快就去到新南門車站,先同同伴去睇下可唔可以買到即日去九寨溝既車票,真係10000個好彩,買到最後既一張8:20開出既車票;新南門車站好奇怪,時間表雖然只係顯示九寨溝只有8:00一班車,但如果多人去係唔只一班,我出發呢日總共開出左12班車,每5分鐘一班,而我早2日去買就買左7:45呢班(當時售票員話只有呢班),另一個朋友早1日買就買左7:40個班,所以有幾多車有邊班車係估佢唔到,不過都係越早買越穩陣
上車前先簡單食個早餐,隨意係車站出面路邊攤檔食雲吞,凍冰冰既時候可以有碗熱野食都唔可以期望咁多
碗雲吞真係好熱,為左趕時間食比佢燙親個口
不過碗野話就話係雲吞,但肉都唔知有冇只係食到雲吞皮,不如就叫佢雲吞皮算啦,呢碗雲吞皮仲要係賣8蚊咁貴
極速食完雲吞皮就要趕去上車,上車個時D車已經停晒係停車場,睇返車上面個時間牌上返自己部車
不過,我竟然係買左最後一行位
全程都係頂腳想伸直一下都唔得,要係道罰坐10個鐘…如果可以買到前面是但一個位會舒服好多,唯有安慰一下自己坐最尾都有好處既,可以坐高D風景易睇D,又有個窗可以打開透下氣,車尾仲有位放背囊......
成都去九寨溝途經映秀﹑汶川,沿路會見到全個映秀鎮至汶川城呢段路都係山泥傾瀉痕跡,汶江對岸舊映秀汶川公路好多地方已經比山泥完全埋住,如果當時有車行既話就...CRY
車一路行會見到好多地震遺址,基本上全條路都係,但見到既都只係冰山一角,仲有無數既我地見唔到,雖然只係見到呢少少,但已經可以感受到大自然威力係幾咁大
行左大約2個鐘就有地方可以落車郁動下,呢個係第一個可以落車既地方,有得走當然即刻出去行下,坐得咁辛苦去走動下舒服好多(呢道唔關窗會好大獲,車都未停定就成支水柱射過來洗車,好彩個時冇開窗)
天同心情一樣灰朦朦
終於見到新樓啦
唔經唔覺又過左兩個鐘,去到午餐既餐廳,大約只有半個鐘時間食飯;因為全部車都係停呢道食飯所以個廁所勁多人排隊,食完野想去廁所都要排長龍,幾驚部車唔等人走左去
25蚊既自助午餐,開頭諗住食蕃茄炒蛋一定冇問題啦,蕃茄炒蛋理論上好難會煮得難食,不過結果係呢個蕃茄炒蛋竟然可以難食到完全食唔落,都唔知佢用咩蕃茄炒出來,所以都係自己帶野食最好
旅伴認識左一個深圳女仔加入我地
終於見到藍天啦
又坐多2個鐘可以落車休息一下;每個地方都有廁所,全部都係收1蚊,想去廁所就要自備散紙;但佢地收得人錢又唔整靚個廁所,真係冇必要都唔會去,搞到我全程車都唔敢點飲水,但就飲左可樂,結果都係送左1蚊比個廁所
呢道風景唔錯
仲有隻牦牛比人影相,不過走去影相又唔比錢既朋友就要小心,你唔比錢既話佢會叫隻牛撞你,撞中唔死都周身傷,我咁遠影過去撞我丫笨
好快又2個鐘,到最後一個停車位,而家已經去到松藩啦;車上有一半都係外國人,有講英文有講德文,而我認識左旁邊兩位廣州uncle & auntie,見auntie肚餓就同佢地分享左由香港帶去既朱古力同零食,真係羨慕佢地由雲南一路玩過來四川,去過好多好靚既地方
經過川主寺之後就開始見到雪山啦,沿路都有積雪
10小時車程完結,終於去到目的地九寨溝汽車站,我部車行得最慢所以最遲到達,立刻買定3日後回成都車票,咁就唔洗擔心冇車走lu;九寨溝汽車站有車去其他唔同既地方,黃龍都可以係呢道坐車去(冬天未必有車去架,要自己包車去)
處理好車票問題就要去搵地方住啦,九寨溝好多既住宿地方都係係溝口另一邊,由呢邊搭的士過去另一邊每次開價都係10蚊,價錢都算公道冇開天殺價,好過次次係成都比人扼;揀左住自由國際青年旅舍,貪佢係國際青年旅舍比較方便book,設施都唔錯係熱水少左D,沖涼會凍死人(其實呢D淡季時間去九寨溝唔預先 book住宿都冇問題,大量住宿地方冇咩人住可以慢慢選擇)
除左自由青年旅舍,九寨溝仲有好多青年旅舍可供選擇,朋友住旁邊既夢之園旅舍,雙人房價錢只係100蚊一晚咋,除返仲平過訓床位,入去望過設施都OK;另外車上面既廣州uncle & auntie住既酒店設施更加好,仲要只係80蚊一晚,識得講價真係著數好多,只可惜我從來唔識講價......
搞掂好住宿已經好夜,約好左其他朋友一齊出去晚餐
夜晚落住雨真係凍到震,估計接近零度,去左間唔知係唔係好出名既餐廳(問hostel職員佢推介呢間餐廳,問的士司機又係推介呢間餐廳,真係咁正?),望落都唔係好特別咋?
簡單3餸1湯,又真係唔錯,可以食到熱辣辣既食物係好滿足既一件事
食飽就要去買定明天早餐既杯麵,仲有午餐既乾糧,但返到hostel發現,係香港帶去既蛋糕仔﹑粟一燒全部爆開晒!諗返先記得原來坐車個時後面傳出既「啪啪」聲就係爆膠袋既聲!今次真係損失慘重,早知食晒佢冇咁嬲 !
第五天
終於到左入九寨溝既大日子啦,一早起身食個杯麵,要趕係8點鐘出發去九寨溝,咁就可以避開旅行團人潮,又可以玩盡一日時間
由hostel行去九寨溝入口唔係好遠,慢行15分鐘就到
路上向山上望,見到山上鋪左一層積雪,全晚又落雨又落雪,好彩朝早已經停雨,冇琴晚咁凍啦
九寨溝門口已經有好多人早我地一步到達,先入售票處排隊買門票車票,售票處又細又多人迫左一大餐先入到去,今日(16/11)係九寨溝淡季開始既第一日,淡季門票價錢係¥80,再買第2日2次進溝門票加多¥20,總共係¥100入去兩日,比起旺季真係平好多,當然仲要買每日¥80既車費
「九寨溝地區的平均海拔在2000米以上,遍布原始森林,溝內分佈114個湖泊,有“童話世界”之譽.1992年12月由聯合國教科文組織批准,九寨溝列入《世界自然遺產名錄》.水是九寨溝的精靈.湖,泉,瀑,灘連綴一體,飛動與靜謐結合,剛烈與溫柔相濟.泉,瀑,河,灘將108個海子連綴一體,108個海子裡面長海是最大的一個海子,藍澄澈,千顏萬色,多姿多彩,異常潔淨,能見度高達20米.以翠海(高山湖泊),疊瀑,彩林,雪山,藏情,藍冰“六絕”馳名 中外,有“黃山歸來不看山,九寨歸來不看水”和“世界水景之王”之稱.春看冰雪消融,山花爛漫;夏看古柏蒼翠,碧水藍天;秋看滿山斑斕,層林盡染;冬看冰雪世界,聖潔天堂.」
九寨溝有3條溝,當日去長海方向既車要等到9:30先有,所以就先上另一邊既日則溝;九寨溝有大量車可以坐,去到景點可以隨時上落車
上到天鵝海已經冇得再上上面原始森林啦,因為已經到左淡季封山保育時間,除左呢道之外,仲有好多棧道都封左唔可以行,淡季想買平門票係要付出代價...不過唔緊要,冇得行都仲有巴士載你去唔同地方
黎到呢道見到有一點點既飄雪,感覺好舒服,但就無緣接觸到真正既雪景(後來知道今日長海個邊雪景好靚,因為長海地勢高,積雪冇咁易溶...唉......)
呢個時間去九寨溝有少少尷尬,秋天會見到金黃色既九寨溝,冬天會見到雪白既九寨溝,春夏會見到綠油油既九寨溝,就係而家好多樹都變成灰色,只有灰色既九寨溝
山上面既樹全部都係雪,不過好快太陽伯伯一出黎,上面既雪就溶晒啦
天鵝海真係有天鵝?
湖面有時好平靜,可以清楚見到雪山倒影,有時陣陣漣漪,倒映住朦朧既雪山,兩種唔同風味
行多兩步,雪溶得好快,就快冇晒啦
繼續行落山去下一個海子,沿路植物都結左一層霜,行人路都結左冰,好多人唔小心仆低左......
沿途景色
「熊貓海與箭竹海位在海拔2587公尺,冬季時,熊貓海湖面會結冰,晶瑩剔透,而箭竹海則會一半結冰,一半不結,形成有趣對比.」
到左箭竹海,相傳以前有好多竹樹,熊貓會黎呢道開餐
箭竹海有一條箭竹海瀑布,瀑布又細又長
雖然話佢係一條好細既瀑布,濺起既水花都唔細,行近小小部相機已經濕晒
再行近D,流水聲一樣好澎湃
上返箭竹海,瀑布之前箭竹海係一個好平靜既海子
坐車到熊貓海,又係一個平靜的海子
熊貓海超多人,呢道可以租民族服裝影相,大約20蚊一次,但我覺得熊貓海同其他海比唔夠特別,而且呢道好多人係道賣野sell野,遊人又多,好似去左街市咁,此地不宜久留
「五花海有九寨溝的靈魂之稱,因湖底的深淺程度和沈積木的不同,在陽光下會折射出現五花八門的色彩而得名.」
再向下行就到我好鐘意既五花海,其中一個顏色好靚既海子,有好多唔同既顏色
又綠又藍
可惜既係山上面既樹已經變晒灰色,如果秋天黎到見到滿山都係又紅又黃既秋天景色,呢道更加會靚100倍
金光閃閃
我地就係呢個咁靚既地方午餐
「珍珠灘與珍珠灘瀑布傳說是女神色莫身上的珍珠灑落形成的奇景,和珍珠灘瀑布連成一景,珍珠灘瀑布位於海拔2433公尺,高21公尺,寬幅162.5公尺,灘上布滿了小喬木,因流水激起的水珠滾動如珠而得名.」
休息完又再起程,下一個地方係珍珠灘,一個又長又闊,水流急既淺灘
好多人係珍珠灘呢道洗腳,唔知佢地想點......
遙遠的雪山
沿水流向下行,接住就見到珍珠灘瀑布,可以好近距離欣賞,呢道比之前見既箭竹海瀑布大好多
近到差唔多可以用手掂到
由下向上望,氣勢更澎湃,部相機再一次濕晒
離開瀑布,就行去車站坐車lu...好多棧道封晒,想唔坐車自己行都唔得
「據說是女神色莫不小心打破她的寶鏡,散落成114塊碎片,其中最大的一塊就成為鏡海,水面平鏡如海,可以反射「魚在天上飛,鳥在水中游」的奇幻境界.」
鏡海,就好似一塊鏡咁倒映住群山倒影(不過而家見唔到)
鏡海冇咩特別,等車繼續落山
繼續向下走,去到九寨溝三條溝既中間點諾日朗瀑布
「諾日朗瀑布落差24.5公尺,橫寬275公尺,是九寨溝眾多瀑布中最寬闊的一個.藏語中諾日朗意指男神,也有偉岸高大的意思,因此諾日朗瀑布意思就是雄偉壯觀的瀑布.」
企係瀑布正前方就睇唔到瀑布有幾大啦,不過都可以感受到瀑布既威力,部相機第3次比瀑布整濕;如何冬天就可以見到結冰既瀑布啦
「傳說很早以前有個西藏喇嘛,騎犀牛至此,因為流連於此地美色,就將座騎驅趕入湖,因此而得名,是九寨溝最神秘之地,傳說有不可思議的力量.」
離開諾日朗瀑布,向下轉到九寨溝之中最低既樹正溝;第一個到既地方係犀牛海,但見得其他靚景多,呢道吸引唔到我啦
沿路向下行,見到好多用水推動既藏族轉經輪,唔係見到都唔記得九寨溝係藏族人居住既地方,以前九寨溝入面有九條唔同既村寨所以先出現九寨溝呢個名
呢部唔係巴士,係臭到暈既廁所,行過都聞到好大陣臭味
沿路向下行,經過好多美景;九寨溝靚景實在太多,好多地方都已經唔道得叫咩名啦,總之就好靚啦
「樹正群海是由二十多個大小不等的湖泊相連組成,在這裡可以找到藏族人家的古老水磨坊和轉經坊,藏族風情濃厚.位處於樹正群海最上方的樹正瀑布,景色絕美,遊人可以體會什麼是「水在樹中流,樹在水中長」的風景特色.」
慢慢行,唔經唔覺就去到樹正瀑布,呢個瀑布好多水而且好靚
瀑布後水面又回復平靜
樹正磨坊
樹正瀑布旁邊既樹正寨,係九寨溝入面最大藏族村寨,入面有野食有野買,仲會有地方比人偷偷地住係入面,咁就可以唔洗比第2日門票車費(咁做係唔岩架,唔可以比人發現)
入面有好多藏族特色野賣,牦牛肉﹑牛角梳﹑藏刀......我就對買野冇咩興趣啦,行下睇下就算
玩到呢道,九寨溝都就快夠鐘關門,係時候坐車落山lu
夜晚天氣依然好凍,但好彩既係冇落雨,搵野食既時候見到有一間牦牛火鍋店好多人,原本想食返個暖笠笠既火鍋,不過真係太多人,想坐都冇位坐;出去揀左另一間普普通通既餐廳,照舊3餸1湯白飯任裝;九寨溝係藏族地方,所有建築都係藏族風格,仲諗住食野都係一樣,但原來呢道係食四川菜比較多,都係好辣同好油;食飯時旁邊兩位德國人見到我地盤豆腐好似好有興趣但又唔識叫,就幫佢地叫左啦,不過見佢到辣到個樣都冇晒表情
食完飯行出去見到有燒烤食,當然唔可以放過啦
返hostel途中順便買定下一日早午餐,好早9點幾就訓左lu,係九寨溝玩一日真係幾攰,要休息夠第2日再努力玩
>
http://programme.rthk.hk/rthk/tv/programme.php?name=tv/cuhneverendingtrail&d=2013-11-24&p=6026&e=239616&m=episode


text:
第三天(續)
由白川鄉黎到高山,好快就要再坐車向下呂出發;原本係冇諗過去下呂,不過book酒店時先發現今晚高山酒店超full,係full到大部份酒店都冇晒房,就算有房既一係好遠一係好貴,應該太多人黎睇點燈迫滿高山,最後四圍睇下邊道有得住就睇到去下呂,都好彩搵到個平平地既地方住,而且可以乘機試下日本三大名泉之一既「下呂溫泉」,總算冇白費去到咁遠
係高山落左巴士,見對面有間FamilyMart即刻衝入去買野食先,要知道今日係冇正式食過午餐,要快手入去揀野食,如果買唔到都唔知一陣下呂有冇得買
係便利店揀到心頭好,要趕返去對面火車站;搭火車千其唔好遲到,要好耐先有一班車,呢程車張psaa都係包左唔洗比錢,show pass比車站職員睇就入得去
入閘等車,一陣會坐「特急ひだ20號」,即係「Wide View飛驒」 列車
對面有部普通車停站;今次坐既呢條「高山本線」係單線鐵路,火車班次好少,只有一條路軌如果我地部車未到既話佢係唔走得
車到啦!突然見到左右都有車一齊到,原來係呢個站係會將兩列火車合拼,再一齊開去名古屋
火車好舒服,乘客唔多;呢部車唔係電氣化火車,而係柴油火車,坐佢既感覺唔似係坐緊火車,似坐巴士多啲,無論係聲音同加減速都好似巴士,感覺好特別
本來都唔想食佢住,上到車見後面有人食麥當勞,前面又有人食緊野,我都開左佢食先;日本便利店既野出名好食,呢盒烏冬都好好食,而且便利店服務好好,買野食唔洗自己叮架,職員會幫大家叮完再裝好,佢地好熟手好快就叮好
經過41分鐘車程,第一個站就去到下呂
呢個站好靜,全部車就只係得我地兩個落車,呢一刻仲以為自己落錯車,下呂咁出名點會冇人黎架?琴日先同朋友傾完日本鬼故如月車站故事,一出黎即刻又諗起呢個鬼故,好彩呢道仲有車站職員企係月台等我
出到黎就向溫泉街方向行,出面都係好靜
「下呂溫泉」同「草津溫泉」﹑「有馬溫泉」並列為日本三大著名溫泉,可想而知名氣有幾大;下呂溫泉由公元10世紀開始已經係著名溫泉治療勝地,成個下呂有好多溫泉酒店,條條街都係
街邊有個「手湯」bor,浸對手落去即刻暖晒
行多幾步又見到有手湯,周街都有溫泉水
過埋橋就到今晚住既地方,酒店係正河邊
今既住係「小川屋酒店」,佢應該算係一間比較大既酒店,當初book呢道係因為一個字...「平」!
地下大堂好大丫!差唔多八點先黎到酒店,晚餐時間都過晒,所以我冇book到野食,只係book住宿就夠
上面幾靚bor
今晚住係呢間房,都唔錯丫又夠大,HKD$770唔知算唔算平呢?不過呢間房有一個未必個個都接受既地方,房入面有廁所但就冇浴室,想沖涼就要去溫泉個道沖啦,對我黎講完全冇問題,我鐘意係溫泉沖涼多個係浴室,溫泉感覺大好多亦都舒服好多
放低行李就出去行下,街上好多人著住酒店提供既浴衣,唔怕凍既咩?下呂除左多手湯之外都有好多比人浸腳既免費足湯,呢個係其中一個
下呂除左有大河,仲有細河
呢間就係小川屋,外面睇冇咩特別,左下角著燈個道係浸溫泉地方,係正河邊景觀都算開揚,不過會有野遮左好多唔比出面望入溫泉,哈哈
呢個時間仲有開門既只係見到一間機鋪同便利店,今晚宵夜有著落
係酒店房沖茶慢慢嘆
我同朋友都未係日本食過章魚燒,見到即刻買先,不過呢個叮完之後個樣都唔靚,而且都係唔好食...
屋企附近有間CoCo壱番屋,日本都見過佢分店,但一路都未有機會食,竟然係便利店都見到有就即刻買左;呢個咖哩好好食,而且記得仲好平,好抵食!
食完野休息一陣就去浸溫泉啦,今次係我第一次浸溫泉
入去個時有啲驚,因為太夜人影都唔多個,入面好大又好驚入錯地方,好彩之後都有一個人入到黎;室內溫泉池算係好大,大到游水都得,咁岩室外池維修緊出唔到去...室外池就係咁既樣,第二日會入去浸,啲相比現場睇更靚,哈哈(啲相係酒店網下載,我唔敢拎相機入溫泉影相...)
浸完溫泉成個人舒服晒,今日咩住個大背囊咩足一日膊頭有啲攰,浸個溫泉就岩晒;我都係浸過溫泉先知溫泉係咁正,當年係河口湖都住過溫泉旅館但冇浸到,蝕大本啦!今次旅程有好多機會比我浸返夠本,哈哈
第四天
朝早訓醒又再浸多次溫泉,今日兩個溫泉對掉左,可以試到另一個溫泉,仲可以試到戶外溫泉!行去戶外溫泉條路好凍,不過浸落去好舒服,會浸到唔想走;溫泉唔可以浸太耐,浸一陣就要走啦,byebye
朝早出去散步,見到足湯又去浸下(好醒目拎定毛巾出黎)
四圍睇下風景
係道睇睇下風景既時候,我見到間中有少少好似灰既野飄過,我就同朋友講係落雪,不過咁岩旁邊有個地盤佢就話似係灰,我都唔係好肯定...
返酒店拎返行李check out
小小既溫泉神社
行到河邊開始見到有多啲「灰」飄過,而家可以肯定係雪啦!不過啲雪太少同太細,影唔到出黎
河邊有一個露天溫泉,係免費個個都可以浸架,佢特別之處係係正河邊,可以一路浸溫泉一路睇風景,不過呢佢風景實在太開揚而且係正橋邊,係道浸就會比路人見到你光脫脫既身影,唔知有冇人敢體驗呢?
行到返下呂站,今日熱鬧左好多
今次坐10:14既特急列車返高山,有pass繼續唔洗買飛,不過可以係售票處換指定席車飛,換左就算幾多人都唔怕冇位坐
同下呂講再見
火車由名古屋開黎,車上已經差唔多坐滿人,好彩換左指定席咋,如果冇位就要企成個鐘
又到早餐時間,今次食呢個牛肉飯團,算足料有好多牛肉
火車一路向高山前進,開始見到有積雪,心情特別開心,因為今次旅行係為雪而黎架
火車準時黎到高山站
十五個鐘都唔夠既快閃下呂溫泉之旅完成,今次機緣巧合之下去到下呂溫泉,浸左我人生第一次溫泉,更可以體驗列日本三大名泉,從此之後我同朋友都愛上左溫泉啦!今晚又有得浸,Yeah!


text:
2015年2月1日星期日
Hello Kitty Cafe @ Shenzhen
3-1-2015
深圳呢間Hello Kitty Cafe交通好方便,坐火車到落馬州站過關,再坐地鐵三個站(要轉一次車)就去到Cafe所在地購物公園站落地
Hello Kitty Cafe就係COCO Park之內,出左地鐵站行入商場,向右行兩分鐘就會見到
Cafe係商場露天部份
我黎呢道係為左Hello Kitty Cafe,所以其他咩都唔理直接衝入去
話明係Hello Kitty Cafe,主角當然係Hello Kitty啦,入門口就見到大大隻Kitty,仲有好多Kitty公仔,哈哈^^
好多好靚既甜品丫
所有食物唔係有Kitty樣就係有蝴蝶結
樣樣野都咁靚好難揀
時間無多,揀好野食之後就要排隊比錢;呢道好受歡迎,我朝早十一點去到已經有唔少人啦
大部份食物價錢介乎30-40人民幣之內,算唔算貴呢?
買好就要過旁邊等一等,我只買甜品所以好快就拎到,如果買飲品就需要長啲製作時間
Cafe座位分開左右兩邊,左邊暫時比較少人,但唔知呢道係唔係未開冷氣,入面又熱又焗...
所有野都係咁colourful
我就去右邊搵位坐,呢邊有唔少人,大人同小朋友都好開心,哈哈^^
比個揀到一個梳化位,應該坐得舒服啲
買左一個牛奶朱古力Mousse同瑞士卷,Mousse價值¥38而瑞士卷¥23
見呢個Mousse咁靚先賣佢咋,幫佢影多幾張相先
托盤有種似曾相識既感覺,冇記錯既話之前去佛山個間Hello Kitty Cafe都係用呢款托盤
紙巾都咁靚,搞到我唔捨得用拎左返屋企
咁靚都係影多幾張先
個Mousse又真係幾好食,瑞士卷都ok,甜品應該好難可以整得難食既,哈哈^^慢慢坐係道嘆甜品,但附近太多細路有少少嘈...唔理佢地,佢有佢嘈我有我慢慢嘆
食完坐左陣都係時候走啦,仲有正經事要去做;走之前影多幾張相先
好多小朋友買左呢個氣球,拎出去係人都知黎過Hello Kitty Cafe啦
呢啲位坐得唔舒服都唔知邊個會坐
Hello Kitty Cafe以曲奇﹑朱古力做主題,好多佈置都係同佢地有關,比我既感覺同佛山個間完全唔同
好多人都想同佢影相架
原來仲有一間房未開放
同呢道講再見啦
調配飲品既地方
而家連頭先冇咩人既左手邊地方都開始多人
招財貓
下次有機會先可以再食啦
要同Kitty講byebye
出面都有座位,不過日頭比太陽曬住就唔係咁好啦,而且好多人行過望住感覺有啲尷尬
再見啦Hello Kitty Cafe,有緣再見
我只係去過兩間Hello Kitty Cafe,我覺得深圳呢間冇佛山個間咁好,深圳呢道實在太多人啦,而且裝飾冇咁豐富,座位亦冇咁舒服;相反佛山Hello Kitty Cafe遠離市區,而且夠大間,cafe入面唔會太迫,而且主題亦都比較吸引,佈置更多更靚,我喜歡佛山個間多啲^^以上純屬個人意見,其實兩間都ok架,哈哈^^
~ 佛山Hello Kitty Cafe既相可以係呢道睇到 ~
http://arho25.blogspot.hk/2013/11/hello-kitty-cafe-canton-2013.html
8 則留言:


text:
好~記錄返啲比較近期嘅先
7月16日蛇仔明正式放人生第一個暑假喇
但呢個暑假好短
只有一個月
由於細細仲細, 又唔捨得放底佢
所以冇travel plan
只係隨心即興咁去玩咋
咁又咁啱蛇仔爸好幸運地抽中咗去享用公司的渡假屋
一家就去玩咗一個weekend
出發~細細好開心呢
長長的車程船程, 補眠吓先
同埋公公婆婆去
渡假屋位於長洲山頂
要登高一輪才到達
當日係大暑
真係好熱好曬
不過蛇仔明好合作都自己行
(其實佢冇扭抱好耐日子喇, 真係大個仔喇)
行吓有涼亭又抖吓咁
細細最疏肝, 有人孭上山
見到牌喇~就到喇
到喇到喇
間屋好大好乾淨好涼, 最緊要冷氣好夠凍
有兩間呢啲碌架床房
一間套房
套房有大露台
仲有天台連一望無際無敵海景
設備都好齊添
連bb 床都有
細細好歡喜
蛇仔明都好歡喜
但佢更喜歡屋內的樓梯
係咪個個細個都會嚮往家中有條樓梯嘅呢?!?!
至少蛇仔媽有
但住咗兩日就覺得如果每日行上行落都好甘
細細同婆婆玩到卡卡聲
好識嘆, 坐搖搖椅嘆冷氣
安頓好又走落山醫肚同四圍行吓
長洲馳名的糯米糍
但居民教落芒果王為正統
整個芒果布甸先
好味好多芒果
堅係熱爆
身水身汗
所以我哋決定去買嘢返屋打邊爐
唔好嘥咗咁靚嘅屋嘛
細細沖乾淨涼就自己訓
去渡假屋必備節目 - - 打牌
但我哋癮唔係好大
所以最後俾蛇仔明當積木玩
飲飽食醉又玩夠
覺覺豬
蛇仔明貪新鮮好鍾意碌架床
係都要訓上格
可憐蛇仔媽唯有同個仔迫吓啦
第二朝起身
又係狂玩樓梯
上上落落樂此不疲
蛇仔公公血糖唔好, 係唔可以空肚食早餐架
所以出發去飲茶前先煮個麵打底
去飲茶
長洲啲茶居好抵呀
$5位茶
啲點心質素亦好高
細細一如平時咁 "曳"
食飽又周圍行吓
己記不起上一次係幾時嚟喇
但依家嘅長洲好靚架喎
又啲小館飲吓啤酒
熱到有朋友呀
要食菠蘿冰消暑
有咗小朋友
實會搵到啲啱佢哋玩嘅嘢
長洲呢個遊戲室冇乜人架
仲好好玩好有長洲特色
每節50分鐘, 跟住有人消毒
感覺非常好, 可以趁消毒清場時間叫停啲細路
唔會扭計
細細齋睇冇得玩
玩完又行上山返渡假屋喇
公公婆婆要返出市區喇
送咗公公婆婆搭船
兩個小寶貝就take nap
nap 完睇電視
嘆到呢
算啦, 放暑假嘛
嗰晚爺爺嫲嫲入嚟
去咗食海鮮
食完去超市抬個大西瓜
返渡假屋沖個靚涼
舒服晒~
再走上天台一路食西瓜一路睇星星
因為周圍冇乜建築物
冇乜光害
真係見到好多星星
我哋仲download 個觀星app 去睇吓係咩星添呢
臨訓前又玩一輪碌架床
第二朝起身即刻落山茶記食個早餐
再沖去遊戲室玩第一個session
路經警署
蛇仔明最開心
唔知邊度學返嚟嘅pose
玩完又四周行吓
去食個豆腐花
長洲大魚旦一定要試啦
蛇仔明大愛
由於真係太太太太熱
所以我哋還是決定返去渡個屋活動
所謂活動.......都離不開食嘢啦
所以晏晝又打多次邊爐
hahahahahaha
再嘆多個菠蘿冰
仔, 你個樣好識嘆喎
蛇仔媽就對住個海揼吓奶咁
如果屋企有呢個露台加呢個靚境就好喇, 相信奶量都會多啲囉
好開心啲一個weekend
但代價係...........
皮膚黑咗一圏呀~~~嗚嗚
太曬太熱喇
下次等秋冬先去會好啲!


text:
有好多鎖事有點煩
所以我決定今日講少d
主力講…冬瓜盅
無錯!早來了的冬瓜盅,我連夜香花都買唔到
但行過見到小冬瓜,那麼就整比昨晚光臨既貴賓食
小冬瓜細過西瓜,同西瓜波咁上下大,好像一個大蘋果
同有菇,蝦,肉,瑤柱,蓮子
下次我會買蟹拆肉,今次仍找不到肉蟹
其實無乜祕技,但樣樣都要新鮮
肉要買鮮肉,唔好買埋晒d冰鮮肉,蝦要新鮮蝦,雖然d蝦燉完都已經縮水,但鮮味的確唔同
重點將佢滾成上湯,再放入冬瓜燉1個鐘
鹽只需要燉好加少少,唔好放埋鹽入去燉,基本上你材料新鮮,個湯既甜度已經無需要下鹽
食譜:
小冬瓜 2個
蓮子 半碗 (浸軟去芯)
瘦肉 1隻手掌咁大切粒
鮮蝦 半斤(我買了一斤,用了半斤份量便可以)洗淨去殼,去腸,可以留起小量蝦殼滾湯,但唔要蝦頭
瑤柱 2粒(先沖水,後浸軟,瑤柱水唔好倒)
菇 8隻(我好怕冬菇既漏媒氣味,所以用新鮮秀珍菇)
水 600ml~750ml(視符你做個冬瓜幾大)
做法:
先將冬瓜切開,做成瓜盅同瓜蓋,去囊後備用
煲滾水,將瑤柱連水倒入,加埋其他材料,蝦殼都可以放入去滾湯
滾起後轉細火滾15分鐘,熄火後移開蝦殼,其他材料連湯放入冬瓜盅肉
隔水蒸 1個鐘,我用蒸爐就較到100度蒸1個鐘
唔知點解,個冬瓜一定要整d花紋先心息
將個小冬瓜切個小蓋,挖走d核同囊
仲會講祕密


text:
第三天(續)
離開Hello Kitty Town好快就去到附近既legoland,不過我地只係諗住去門口望望,今次唔會入去玩啦;首先去到legoland酒店,入去參觀一下先
好多人排隊check in
legoland酒店入面全部野都係同legoland有關,lego迷一定喜歡
legoland酒店旁邊就係真正legoland;到legoland前會經過一排商店&餐廳
前面就係真正legoland入口啦,影張相就要走人lu,哈哈
影完相就離開啦,搵地方午餐
legoland附近好荒蕪,想搵食有小小難度,所以我地就先返去新山市搵地方開餐;琴日我地食過印度早餐之後大家都話好食,今日大家都想再試多次,咁岩係路邊見到一間印度餐廳,所以立刻將車開到門口
嘩...好多咖喱丫,見到都流晒口水
係香港好少機會食到咁正宗既印度咖喱,今次可以食返夠本啦
好多炸雞
我既咖哩雞飯
印度咖哩真係好好味,只係用咖哩汁撈飯都可以食得一餐^^印度米同我地食開既好唔同,印度米係長條型,唔同我地平時食開一粒粒既米,口感都有唔同,食落口軟好多架
除左咖哩雞飯,仲叫左咖哩牛肉﹑咖哩魚等等唔同美食,印度餐都可以食得好豐富
午餐之後起程,大約個半鐘車程去到目的地Pulau Kukup(龜喀漁村)
天氣熱最好就係食雪糕,整返條榴槤雪條先
龜喀漁村呢道遊客唔多,我相信大部份人同我一樣聽都未聽過呢個地方,事關呢道好偏遠,坐車來真係好難架,如果唔係有朋友介紹,仲有朋友車我來既話我一定去唔到呢道;參觀漁村最好既方法就係坐船,又舒服又可以睇到漁村風景,呢個時間一個遊人都冇,船家見我地來就專程開船載我地八個人出海,每人只係RM5當係遊船河都抵啦
八個人就變成包船出海啦,哈哈^^有海風吹好舒服
龜喀漁村感覺同大澳有小小似,建築物都係建築係水上,由一枝枝長腳撐起
海上有好多漁排
我地可以上漁排參觀
呢道養左好多唔同海洋生物,魚蝦蟹咩都有;第一次上漁排特別開心,四圍睇四圍影
龜喀漁村對出有一個小島龜喀島,島上以紅樹林而聞名,而且龜喀島係馬來西亞其中一個國家公園
見到紅樹林啦
龜喀島上午開放比遊人參觀,可惜我地下午到就無緣上去,只可以遠觀
準備由漁排離開
坐船去漁村另一邊,都係有好多高腳屋
黃色呢座我估係天后廟
返到碼頭啦,碼頭呢道除左可以坐船遊覽,原來仲可以坐船去對岸既印尼,睇返地圖見到原來印尼只係一海之隔,由漁村呢道都可以望到過去
龜喀漁村有好多華人聚居,四圍都可以見到中文字,唔怕唔識睇
黃昏時間離開漁村開車返新山,路上見到一個榴槤園就入去睇睇,不過已經過左榴槤收成季節所以冇晒榴槤lu
返到新山時,見到路邊有好多生果,全部都又平又新鮮又靚,琴晚食左咁多榴槤要食返多啲山竹下下火先
返到酒店時天已經黑啦,周圍去想搵一間好出名既「順興肉骨茶」,來到馬來西亞唔試試正宗肉骨茶點得呢!可惜搵左好耐又問當地人始終都係搵唔到...咁都冇辦法啦......
唯有係酒店對面是但入一間食,呢間多左個「順」字!今朝大排檔老闆娘都話呢間肉骨茶唔好食,係冇其他選擇之下都要試下,希望佢有驚喜啦
個名又唔同左既?
可以選擇唔同配料放入肉骨茶
肉骨茶出場啦,我係第一次食肉骨茶架
以前有諗過肉骨茶係唔係飲既茶呢?咁當然唔係啦,肉骨茶係用肉用骨再加上中藥煲成既湯,當係餸菜又得當係湯飲都得,再加上油炸鬼點黎食就正啦!不過呢碗肉骨茶味道比較淡,朋友話唔夠正宗...
其它餸菜都ok,特別喜歡馬來西亞既芽菜,又肥又短好好食,香港好少將芽菜咁煮?
食完就係酒店樓下超級市場shopping,買啲馬來西亞特產返屋企,好多野都係香港冇得賣架!
買左好多山竹係房間慢慢食,多到食唔落,哈哈
今晚大家又出動去食榴槤,不過我食得太飽今晚暫時唔食住啦,睇大家食
繼續買貓山王&黑刺,不過大家都話今晚冇琴晚個啲咁好食,就算係同一個品種但唔同樹出產都會有分別
呢道食榴槤服務好好架,如果開到唔好食會換一個新既比你^^呢個小榴槤係老闆請我地食
陪大家食完榴槤就返去酒店訓教啦
第四天
上午一早執齊行李,早餐都未食就離開酒店去新山最後一個目的地Johor Premium Outlet,話明係Outlet當然有好多野賣啦
可能時間尚早,Outlet人影都唔多個
Outlet有間大餐廳,我地就係道舒舒服服開餐
今餐就食馬來西亞美食Nasi Lemak,即係椰漿飯,呢個香港好難食到
除左唔食啲魚仔,呢個飯好岩我食,個醬味道好特別架
呢罐香港冇得賣,但飲落唔太特別(比人呃左話好好飲)
呢道賣既都係名牌,冇野岩我架啦,哈哈
離開Outlet就北上向馬六甲出發,藍天白雲天氣好好
馬來西亞好多地方都有生果賣,五顏六色好靚丫
有啲生果好特別,右邊呢個長既生果好臭,味道比起榴槤更強烈,而且真係臭味個種臭,我都頂唔順丫,要行遠啲避開;唔知呢個生果好唔好食呢?我就唔敢試啦
繼續坐車向馬六甲出發;由新山到馬六甲大約需時兩個半鐘,好快就可以去到一個全新既地方啦,期待中!